সুখ-দুখৰ বতৰাঃ ১৫ অক্টোবৰ - অসমীয়াৰ সুখ-দুখ\nHome goodnews ভাল খবৰ সুখ-দুখৰ বতৰাঃ ১৫ অক্টোবৰ\nxukhdukh.com October 15, 2015 goodnews, ভাল খবৰ,\n১. গুৱাহাটীৰ কুমাৰপাৰাত ৰাজহুৱা সভাই কৰিলে সাম্প্ৰদায়িক শক্তিৰ ষড়যন্ত্ৰক প্ৰতিহত। দুৰ্গা দেৱী বিসৰ্জনৰ সমদল যোৱাত অনুমতি নিদিয়াৰ বাবে আবেদন কৰা ব্যক্তিক কৰিলে সৰ্বধৰ্মীয় সভাই ৰাজহুৱা তিৰস্কাৰ। সম্প্ৰীতিৰ ৰক্ষাৰ এনে বতৰাই অসমৰ সাম্প্ৰদায়িক শক্তিবোৰলৈ দিলে শিক্ষামূলক বাৰ্তাও।\n২. সুৰক্ষা সম্পৰ্কীয় কেন্দ্ৰীয় কেবিনেটৰ কমিটিৰ বৈঠকত অহা ২০১৯চনৰ ভিতৰত ভাৰত-বাংলাদেশ সীমান্ত ছীল কৰাৰ বাবে ল’লে সিদ্ধান্ত। পথ আৰু কাঁইটীয়া বেৰা নিৰ্মাণৰ বাবে দিলে ৪৪০০কোটি টকাৰ অনুমোদন।\n৩. ডিব্ৰুগড় বিশ্ববিদ্যালয়ৰ সাংবাদিকতা আৰু গণমাধ্যম অধ্যয়ন কেন্দ্ৰৰ উদ্যোগত উদযাপিত হয় জ্ঞানপীঠ বিজয়ী ডঃ বীৰেন্দ্ৰ কুমাৰ ভট্টাচাৰ্যৰ ৯১তম জন্মদিন। এই সভাত ভাষণ দি ডঃ নগেন শইকীয়াই নৱ-প্ৰজন্মক ভট্টাচাৰ্যদেৱৰ সৃষ্টিৰাজি অধ্যয়ন কৰি শিক্ষা লবলৈ আহ্বান জনায়।\n৪. ডঃ এপিজে আব্দুল কালামৰ নামেৰে হায়দৰাবাদস্থিত ডি.আৰ.ডি.অ’ৰ মিছাইল কমপ্লেক্সটোৰ নতুনকৈ নামাকৰণ আজি তেখেতেৰ ৮৪তম জন্মদিনৰ সৈতে সংগতি ৰাখি কৰা হৈছে। এই অনুষ্ঠানত প্ৰতিৰক্ষা মন্ত্ৰী মনোহৰ পাৰিকৰেও অংশগ্ৰহণ কৰিছে।\n৫. কাৰ্বি-আংলং জিলাৰ শিক্ষাবিদ তথা লেখক সুতৰাম দাসে লিখি উলিওৱা ‘কৈৱৰ্ত জাতিৰ ইতিবৃত্ত’ নামৰ গ্ৰন্থখনি শোণিতপুৰৰ জামুগুৰিহাটত উন্মোচিত হয়। উন্মোচন কৰে অসমৰ কৈৱৰ্ত সম্প্ৰদায়ৰ পৰা মহাবিদ্যালয়ৰ অধ্যক্ষ হোৱা প্ৰথমগৰাকী ব্যক্তি সুৰেন দাসে।\n৬. আজিৰে পৰা ৰাজ্য চৰকাৰৰ পৰিস্কাৰ আৰু সেউজ অসম সজাগতা সপ্তাহ পালন কৰা হব। ১৫-২১ অক্টোবৰলৈ ৰাজ্যজুৰি ‘পৰিস্কাৰ অসম অভিযান’ৰ অংশ ৰূপে এই আয়োজন কৰা হৈছে।\n৭. পাইকাৰী মূল্য সূচকাংকৰ ভিত্তিত প্ৰস্তুত কৰা মুদ্ৰাস্ফীতিৰ হাৰ ছেপ্তেম্বৰ মাহত -৪.৫৪শতাংশলৈ হ্ৰাস পোৱাৰ বাতৰি। কিন্তু তাৰ প্ৰতিফলন খুচুৰা বজাৰত বৰ্ধিত খাদ্য-শস্য আদিৰ ক্ষেত্ৰত দেখিবলৈ পোৱা নাই। কণী, মাংস আৰু গাখীৰৰ দৰত ২.০২ৰ পৰা ৩.৩৪শতাংশলৈ মূল্যবৃদ্ধি হোৱা বুলিও তথ্য প্ৰকাশ পাইছে।\n৮. দেশৰ বিত্তমন্ত্ৰী অৰুণ জেটলীক লণ্ডনৰ আলোচনী ‘ইমাৰ্জিং মাৰ্কেটছ’ৰ তৰফৰ পৰা এছিয়াৰ শ্ৰেষ্ঠ বিত্ত মন্ত্ৰীৰ পুৰস্কাৰ আগবঢ়োৱা হৈছে। উল্লেখযোগ্য যে যোৱা বছৰ আলোচনীখনে এছিয়াৰ চেণ্ট্ৰেল বেংকৰ গৰ্ভনৰ সকলৰ ভিতৰত শ্ৰেষ্ঠ ৰূপে ৰঘুৰাম ৰাজনকো পুৰস্কাৰ প্ৰদান কৰিছিল।\n৯. যোৰহাটৰ কাজিৰঙা বিশ্ববিদ্যালয়ৰ চিভিল ইঞ্জিনিয়াৰিং বিভাগৰ অধ্যাপক প্ৰশান্ত বৰদলৈয়ে উদ্ভাৱন কৰা নতুন বালি বান্ধৰ দ্বাৰা খহনীয়া ৰোধত সহায়ক হব বুলিও জানিব পৰা গৈছে। এই বান্ধত নৈপৰীয়া নল, বিৰিণা, কহুৱা, ঝাওবন আদিৰো ব্যৱহাৰ কৰা হৈছে বুলি জানিব পৰা গৈছে। ইয়াৰ ব্যৱহাৰ আৰু ব্ৰহ্মপুত্ৰৰ আচৰণক উপগ্ৰহীয় ছবিৰ জৰিয়তে অধ্যয়ন কৰি থকাৰ কথাও প্ৰকাশ পাইছে।\n১০. কাজিৰঙাত কৃষক মুক্তি সংগ্ৰাম সমিতিৰ উদ্যোগত স্থাপিত হোৱা ১৬বিঘা জোৰা বিস্তৃত কাজিৰঙা অৰ্কিড ও জৈৱ-বৈচিত্ৰ্য উদ্যান উন্মোচন কৰিলে হোমেন বৰগোহাঞিয়ে। উদ্বোধনী ভাষণত তেখেতে এয়া অসমৰ জাতীয় জীৱনৰ বাবে এক যুগান্তৰকাৰী ঘটনা বুলিও অভিহিত কৰে।\nBy xukhdukh.com on October 15, 2015


R2 F in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - R2 F ar byavahar, ppali, parshwakriya, upkaar, kriya-pratikriya aaru satarkatabani\nR2 F के सारे विकल्प देखें\nR2 F की जानकारी\nR2 F ৰ লাভ আৰু ব্যৱহাৰসমূহ- R2 F Benefits & Uses in Assamese- R2 F ar laabh aaru byavaharsamuh\nR2 F ৰ পালি আৰু সেয়া কেনেদৰে ল'ব- R2 F Dosage & How to Take in Assamese - R2 F ar paali aaru xeya kenedore lobo\nR2 F ৰ পাৰ্শ্চক্ৰিয়াসমূহ- R2 F Side Effects in Assamese- R2 F ar parshwakriyasamuh\nR2 F সংক্ৰান্ত সতৰ্কতাবাণীসমূহ- R2 F Related Warnings in Assamese- R2 F xonkranta xatarkatabanisamuh\nঅইন দৰৱৰ সৈতে R2 Fৰ গুৰুতৰ ক্ৰিয়া-প্ৰতিক্ৰিয়া- Severe Interaction of R2 F with Other Drugs in Assamese- Oinor xoite R2 F ar gurutor kriya-pratikriya\nR2 F মতভেদসমূহ- R2 F Contraindications in Assamese- R2 F nishedhsamuh\nR2 F ৰ বিষয়ে সততে সোধা প্ৰশ্নসমূহ- Frequently asked Questions about R2 F in Assamese- R2 F ar bikhoye satate xodha prashnasamuh\nখাদ্য আৰু মদৰ সৈতে R2 F ক্ৰিয়া-প্ৰতিক্ৰিয়া- R2 F Interactions with Food and Alcohol in Assamese- khadya aaru modor xoite R2 F kriya-pratikriya\nR2 F ৰ লাভ আৰু ব্যৱহাৰসমূহ - R2 F Benefits & Uses in Assamese - R2 F ar laabh aaru byavaharsamuh\nR2 F তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nR2 F ৰ পালি আৰু সেয়া কেনেদৰে ল'ব - R2 F Dosage & How to Take in Assamese - R2 F ar paali aaru xeya kenedore lobo\nR2 F-ৰ উপাদানসমূহ - R2 F Active Ingredients in Assamese - R2 F-ar upadaansamuh\nR2 F ৰ পাৰ্শ্চক্ৰিয়াসমূহ - R2 F Side Effects in Assamese - R2 F ar parshwakriyasamuh\nগৱেষণাৰ ভিত্তিত, R2 F ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nR2 F সংক্ৰান্ত সতৰ্কতাবাণীসমূহ - R2 F Related Warnings in Assamese - R2 F xonkranta xatarkatabanisamuh\nR2 F-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nR2 F ৰ গৰ্ভৱতী মহিলাৰ ক্ষেত্ৰত বহুতো ভয়ানক পাৰ্শ্ব-প্ৰতিক্ৰিয়া আছে, গতিকে ইয়াক চিকিতসকৰ পৰামৰ্শ অবিহনে গ্ৰহণ নকৰিব।\nR2 F-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাই R2 F সেৱন কৰিব পাৰে। ইয়াৰ পাৰ্শ্ব-প্ৰতিক্ৰিয়া প্ৰায় নাই বুলিলেই হয়।\nবৃক্কত R2 F কি প্ৰভাৱ দেখা গৈছে?\nR2 Fএ বৃক্কত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nযকৃতত R2 F কি প্ৰভাৱ দেখা গৈছে?\nR2 F গ্ৰহণ কৰাৰ পিছত আপোনাৰ কলিজা ত পাৰ্শ্ব-প্ৰতিক্ৰিয়া অনুভৱ কৰিব পাৰে। যদি এয়া হয় তেন্তে ইয়াৰ ব্যৱহাৰ বন্ধ কৰিব। আপোনাৰ চিকিতসকৰ পৰামৰ্শ লওক আৰু তেখেতে কোৱা অনুসৰি কৰক।\nহৃদযন্ত্ৰৰ ক্ষেত্ৰত R2 F ৰ কি প্ৰভাৱ দেখা গৈছে?\nR2 Fৰ পাৰ্শ্ব-প্ৰতিক্ৰিয়াই কেতিয়াবাহে হৃদয় ক প্ৰভাবিত কৰে।\nঅইন দৰৱৰ সৈতে R2 Fৰ গুৰুতৰ ক্ৰিয়া-প্ৰতিক্ৰিয়া - Severe Interaction of R2 F with Other Drugs in Assamese - Oinor xoite R2 F ar gurutor kriya-pratikriya\nR2 F তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nR2 F মতভেদসমূহ - R2 F Contraindications in Assamese - R2 F nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে R2 F লোৱা অনুচিত যাতে -\nR2 F ৰ বিষয়ে সততে সোধা প্ৰশ্নসমূহ - Frequently asked Questions about R2 F in Assamese - R2 F ar bikhoye satate xodha prashnasamuh\nএই R2 F-এ অভ্য়াস বা নিচাৰ সৃষ্টি কৰে নেকি?\nনহয়, R2 F আসক্তি সৃষ্টি কাৰক বুলি কোনো সাক্ষ্য নাই।\nR2 F আপোনাক টোপনি নলগায় বা তন্দ্ৰাচ্ছন্ন নকৰে। আপুনি মেচিন আদি চলাব পাৰে।\nহয়, কিন্তু আপুনি ডাক্তৰৰ পৰামৰ্শ অনুসাৰেহে R2 F লোৱা উচিত।\nR2 F য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে R2 F ক্ৰিয়া-প্ৰতিক্ৰিয়া - R2 F Interactions with Food and Alcohol in Assamese - khadya aaru modor xoite R2 F kriya-pratikriya\nখাদ্য আৰু R2 Fৰ ক্ৰিয়া-প্ৰতিক্ৰিয়া\nকেতবোৰ খাদ্যৰ সৈতে সেৱনৰ ফলত R2 Fয়ে প্ৰভাৱ দেখুওৱাত পলম কৰিব পাৰে। এইবিষয়ে আপোনাৰ ডাক্তৰৰ সৈতে যোগাযোগ কৰক।\nমদ আৰু R2 Fৰ মাজৰ প্ৰতিক্ৰিয়া\nR2 Fৰ সৈতে মদ্যপান কৰাটোৱে আপোনাৰ দেহত হানিকাৰক প্ৰভাৱ পেলাব পাৰে।\nR2 F ৰ অনুকল্প - Substitutes for R2 F in Assamese\nR2 F के लिए सारे विकल्प देखें\nআপুনি বা আপোনাৰ পৰিয়ালৰ কোনোবাই R2 F লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা R2 F ব্যৱহাৰ কৰিছিল নেকি?\nআপুনি কিমান পৰিমাণে R2 F সেৱন কৰিছিল?\nআপুনি R2 F ভোজন কৰাৰ আগত নে পাছত সেৱন কৰিছিল?\nআপুনি কোন সময়ত R2 F সেৱন কৰে?


MISS ৰ বাহাদুৰী – দেৱভূষণ – ফটাঢোল\nOctober 1, 2017 দৈনন্দিন\t2 Comments\nMISS ৰ বাহাদুৰী – দেৱভূষণ\nছোৱালীবিলাকে নামৰ আগত যে মিছটো লগায়, সেইটো কিন্তু কম বাহাদুৰীৰ বস্তু নহয় দেই৷ কিছুমান ঠাইত বৰকৈ নকয় এইভাগ শব্দ৷ গতিকে কোনোবাই কোৱা শুনিলে মানুহে অলপ আচহুৱা যেন পায়৷ গতিকে মিছটো বেলেগ কিবা হৈ পৰাৰো সম্ভাৱনা নথকা নহয়৷\nসঁচা ঘটনা এটা৷ এবাৰ আমাৰ ঘৰলৈ মামাৰ ঘৰৰ ওচৰৰ ল’ৰা এজন আহিছিল৷ কাষৰ ঘৰলৈ ফুৰাবলৈ লৈ গৈছিলোঁ৷ মানুহঘৰত দুজনী ছোৱালী আছিল৷ কথা-বতৰা হ’ল ঘৰৰ মানুহৰ লগত৷ ডাঙৰ ছোৱালীজনী ওলালহি আলহীৰ আগত৷ ল’ৰাজনে ছোৱালীজনীক সুধিলে, ” তোমাৰ নামটো কি?”\n“মিছ টুমণি দত্ত” – ছোৱালীজনীয়ে মিচিকিয়াই ক’লে৷\n“মিস্কুমণি? বৰ ধুনীয়া নাম দেই৷”\n“নহয় নহয়৷ টুমণি টুমণি। মিছ টুমণি দত্ত।”\nতেনেকুৱা কাহিনী এটা মাই কৈছিল৷ মাজুলীৰ ঘটনা৷ আমাৰ মাৰ পেহীয়েকে ছোৱালী এজনীক নামটো সুধিছিল৷ মাৰ পেহীয়েক বয়সীয়াল মানুহ৷ গতিকে মিছ ফিছবোৰ নাজানে ভালকৈ৷\nছোৱালীজনীয়ে উত্তৰ দিছিল ” মিছ পপী…”\n“আই ঐ দেহি ! নিষ্পাপী? বৰ ভাল নাম”\n( একেবাৰে নিষ্পাপ তাৰমানে )\nপাছত ছোৱালীজনীয়ে বুজাই ক’লে যে তাইৰ নাম পপীহে৷ মিছ পপী৷ নামৰ আগত ছোৱালীবোৰে মিছ বুলি কয়৷\nMiss – মানে হেৰুৱা\nএহ! হ’ব দিয়ক একো নাই৷ হেৰুৱা বুলি কোৱা হয়েই যেতিয়া প্ৰকৃত নাম হেৰুৱাই বেলেগ নাম পোৱাটোনো কি ডাঙৰ কথা হে! পিছে Mister (মিছ্টাৰ) লিখিলেও দেখোন তাঁৰ নাইকিয়া যেন লাগে৷ কি যে আৰু!\nফে… টে… ক\n« জোখ (অণু গল্প) – উৎপল জোনাক হাজৰিকা\nকাৰ্টুন – ইফটিখাৰ হুছেইন »\nWell thought n expressed….\nYour IP: 54.36.148.60


নয়ন – বৈদুৰ্য্য বৰুৱা – ফটাঢোল\nনয়ন – বৈদুৰ্য্য বৰুৱা\nবেটাৰী ৰিক্সাখন লৈ নিশা অমল ঘৰলৈ উভতিছিল। পিছফালে ৰাজু। ৰাতি চাৰে দহটাৰ পাছত আৰু ভাড়া পোৱাৰ আশা কম থাকে। এইসময়ত আৰু দোকানে বজাৰেও মানুহ নাথাকে বা চহৰখনলৈ ট্ৰেইন বাছ আহিবলৈও নাথাকে। যাত্ৰীৰ বাবে খাপ পিতিও লাভ নাই। গতিকে অমল ঘৰমুৱা হৈছিল। গাঁৱৰে ৰাজুও তাৰ ৰিক্সাখনত জাঁপ মাৰি উঠিল। বোলে ভালেই হ’ল তোক পালোঁ। বাইকখন পাংচাৰ হ’ল। ৰবিৰ দোকানত পেলাই থৈ আহিছোঁ। কালিলৈ ৰাতিপুৱা লৈ যাম।\nসিহঁতে ইটো সিটো কথা পাতি আহি আছিল। নগৰখন কিছু দূৰ পাৰ হৈছিল সিহঁত। নিজান বাট পথ। তেনেতে সিহঁতে ৰিক্সাৰ হে’ড লাইটটোৰ পোহৰত দেখিলে কিছু দূৰত ৰাস্তাৰ কাষত মানুহ এটা তললৈ মূৰ কৰি উবুৰি খাই পৰি আছে।\nহয়তো কোনোবা মদপী হ’ব পাৰে৷ পূজাৰ বতৰ টেটুৰ গুৰিলৈকে মাৰি পঠিয়ালে৷ অমলে ভাৱিলে সি পাৰ হৈ গ’ল পৰি থকা মানুহটো এৰি।\n: এই ৰচোন; ৰ ৰ কোন পৰি আছে সেইটো চাওঁ!\nৰাজুৱে তাক চিঞৰি উঠিল।\n: বাদ দে কোনোবা মদাহী৷\n: কাপোৰ কানিলৈ চাই মদাহী যেন লগা নাই৷ ৰখাচোন ৰখা৷ কোনোবা চিনাকিও হ’ব পাৰে৷\nঅনিচ্ছা স্বত্বেও অমলে ৰিক্সাখন ব্ৰেক মাৰি ৰখাই পিছফাললৈ বুলি আকৌ বেক গিয়াৰ লগালে।\nৰাজু নামি গ’ল পৰি থকা মানুহটোৰ ফালে। তলমূৰকৈ পৰি আছে মানুহটো। উশাহ নিশাহ মন্থৰ। ৰাজুৱে মানুহটোক ধৰি ওপৰমুৱা কৰি দিলে। এজন যুৱক।মুখেৰে ফেন ওলাই আছে। কিন্তু এয়া দেখোন নয়ন৷ নয়ন দা..!\n: আৰে! অমল, এয়া নয়ন দা দেখোন!\n: নয়ন দা! মানে নয়ন বৰা?\n: অঁ তো৷\nঅমলো নামি আহিল বেটাৰী ৰিক্সাৰ পৰা।\n: কি হ’ল নয়ন দাৰ! নয়ন দাইতো এনেকৈ মদ নাখায়৷\n: কোনোবাই কিবা খুৱাই লুটিলে যেন পাইছোঁ৷ মুখেৰে ফেন ওলাই আছে৷\n: কি কৰ এতিয়া?\n: কি কৰ মানে চিভিল হস্পিতালত ভৰ্ত্তি কৰি দিওঁ ব’ল৷\n: ব’ল ব’ল। চা চোন চা মবাইলটো চা জেপত৷ ঘৰৰ কাৰোবালৈ ফোন এটা কৰি দিওঁ৷\n: চাইছিলোঁ৷ নাই, ম’বাইল মানিবেগ সব লুটিলে৷\n: ব’ল বাদ দে৷ চিভিলৰ ওচৰত নয়ন দাহঁতৰ আড্ডা এটা আছে৷ তাতে খবৰটো দি দিম ব’ল৷\nসিহঁতে লৰালৰিকৈ যুৱকজনক ধৰি মেলি বেটাৰী ৰিক্সাৰ পিছফালে উঠাই চিভিল হস্পিটালৰ অভিমুখে আগবাঢ়িল।\n: দাদা আপোনালোক চিভিললৈ আহকচোন৷ আপোনালোকৰ লগৰ নয়নদাৰ কিবা এটা হৈছে৷ চেঞ্চলেচ হৈ ৰাস্তাত পৰি আছিল৷ আমি পাই উঠাই আনিছোঁ৷\nচিভিল হস্পিটালৰ কাষৰ নয়নে আড্ডা মৰা দোকানখনৰ আগত ই ৰিক্সাখন অলপ ৰখাই সেইফালে চাই অমলে চিঞৰিলে। দোকানখন বন্ধ কৰিবলৈ দোকানীয়ে যা যোগাৰ চলাইছিল যদিও চাৰি পাঁচটামানে তেতিয়াও আড্ডা পিটি আছিল৷\n: কি কৱ! নয়নৰ কি হ’ল আকৌ! তাক ৰাতিপুৱা লগ পাইছোঁ৷\nকোনোবা এটাই চিঞৰিলে।\n: ক’ব নোৱাৰোঁ দাদা৷ আপোনালোক আহক৷ ঘৰত খবৰ দি চমজি লওক কেচটো৷ আমি ঘৰলৈ যাব লাগে৷ নয়ন দা বুলিহে উঠাই আনিলোঁ৷\nঅমল আকৌ হস্পিটালৰ ফালে আগবাঢ়িল। নয়ন অচেতন হৈ ষ্ট্ৰেচাৰ খনত পৰি আছিল। লগৰকেইটাই তাক ঘেৰি ধৰি নিজৰ মাজত আলোচনা কৰি আছিল৷ নয়নেতো আজিকালি মদ খোৱা এৰিছে৷ কোনোবাই নিশ্চয় কিবা খুৱালে৷ অহ হ’ আজি সি পঞ্চাচ হাজাৰ টকা ক’ৰবাত পে’মেণ্ট কৰিবলৈ যোৱাৰ কথা আছিল৷ সেইয়া মই ঠিক আণ্ডাজ কৰিছিলোঁ৷ মাৰচোন মাৰ তাৰ ফোনটোলৈ ৰিং এটা মাৰ৷ আৰে মাৰি চাইছিলোঁ৷ চিম খুলি দিলে৷ কোন বুৰ্বকে এতিয়ালৈকে চিম লগাই থ’ব? ইতিমধ্যে ডাক্তৰ আহিছিল। তেওঁ ৰোগীক পৰীক্ষা কৰিলে।\n: ৰোগী চিৰিয়াচ৷ হাই ড’জ কিবা খুৱালে৷ ডিব্ৰুগড় মেডিকেললৈ সোনকালে নিয়া ভাল৷ সদ্যহতে এই ইনজেকচন আৰু চেলাইনকেইটা এতিয়াই আনি দিয়ক৷ আৰু এম্বুলেঞ্চৰ যোগাৰ কৰক৷\nডাক্তৰজনে কৈ উঠিল। লগে লগে সিহঁতৰ মাজত লৰা ঢপৰা লাগিল। দুটামানে এম্বুলেঞ্চৰ বাবে খবৰ কৰাত লাগিল। কোনোবা এটাই ভোলা নামৰ দোকানৰ কাম কৰা ল’ৰা এটাক টকা পইচা দি কোনোবা ফাৰ্মাচীলৈ দৰৱ আনিবলৈ পঠিয়ালে৷\n: ইমান ৰাতি ক’ত ফাৰ্মাচী খোলা পাম দাদা?\n: আৰে যা..আ..না..মেট্ৰ ফাৰ্মাচী খোলা পাবি৷ বহুত দেৰিলৈকে খোলা ৰাখে৷\nভাগ্য ভাল আছিল৷ মেট্ৰ ফাৰ্মাচী খোলা আছিল৷ চাতাৰখন আধা নমোৱা আছিল৷ দুই এজন গ্ৰাহকো আছিল৷ ভোলাই লৰালৰিকৈ দৰব জাতিখিনি কিনি ল’লে। দৰবৰ দাম দি সি তাৰ স্কুটীখনৰ ফালে আগবাঢ়িল। সি স্কুটীখনত বহি চাবিটো পকাই ষ্টাৰ্ট দিলে৷\n: ঐ ভোলা ইমান ৰাতি ইয়াত কি কৰিছ?\nকোনোবাই মতা শুনি সি পিছফালে ঘূৰি চালে। কিন্তু কিন্তু! ভোলাৰ গাৰ নোম থিয় হৈ গ’ল৷ খন্তেকৰ বাবে সি বোবা হৈ পৰিল৷ তাৰ ফালে চাই ৰৈ আছে নয়ন!\n: এই কি হ’ল তোৰ?\nভোলা আৰু নৰ’ল। সি হস্পিতালৰ ফালে স্কুটীৰ এক্সেলেটৰ পুৰা পকাই ধৰিলে৷\nভোলা দৌৰি দৌৰি আহি হস্পিতালত সোমাইছিলহি৷\n: দাদা নয়ন দা আছে নে গ’ল?\nভোলাই ওপৰলৈ আঙুলিয়াই সুধিলে ল’ৰা জাকক৷\n: ঠিকেইতো আছে! তোৰ কাৰণেই আমি ৰৈ আছোঁ৷\n: তেনেহ’লে ফাৰ্মাচীত মই কাক লগ পালোঁ!\n: মেট্ৰ ফাৰ্মাচীত এইমাত্ৰ মই নয়নদাক লগ পাই আহিছোঁ৷ মোৰ লগত কথা পাতিবলৈ আহিছিল৷ মই চিধা পলালোঁ৷\n: হাঁ! কি কৱ তই!\n: মা…আ..আ… কচম খাই কৈছোঁ!\nভোলাই ষ্ট্ৰেচাৰত পৰি থকা নয়নলৈ চাই কৈ উঠিল৷ ইতিমধ্যে নয়নক নাৰ্চ দুগৰাকীয়ে ৱাৰ্ড এটালৈ লৈ গৈছিল।\n: মাৰচোন মাৰ৷ নয়নৰ মোবাইললৈ ৰিং এটা মাৰ৷\n: আৰে মইতো কৈছোৱেই তাৰ চুইচ অফ৷\n: এটা কাম কৰচোন, ইফটিকাৰলৈ মাৰ৷ তাৰ লগতেই সি বেছিভাগ সময় থাকে৷\nসিহঁতৰ মাজত আলোচনা চলি থাকিল। কোনোবা এটাই ইফটিকাৰলৈ ফোন লগালে।\n: হেল্ল’ ইফটিকাৰ৷\n: নয়নক দেখিছিলি নেকি?\n: মোৰ লগতে আছে।\n: হাঁ..!! তেনেহ’লে এইটো কোন?\n: দেচোন দে তাক৷ মই বিচাৰিছোঁ বুলি ক৷\n: এইয়া ল। কথা পাত।\n: হেল্ল’ …নয়ন?\n: তোৰ চুইচ অফ যে?\n: হেই..ই.. সেইটোত কালিয়েই পানী সোমালে৷ নতুন এটা ল’ব লাগিল! ক কি কথা?\n: তই ইমিডিয়েত আহি যা চিভিল হস্পিতাললৈ৷\n: আহি যা ডাঙৰ কথা এটা আছে৷ আমি ৰৈ আছোঁ৷\nনয়ন ইফটিকাৰৰ সৈতে হস্পিতালৰ কৰিড’ৰটোৰে সোমাই আহিছিল৷ লগৰবোৰৰ কথা বাদেই হস্পিতালৰ ডাক্তৰ, নাৰ্চ, ষ্টাফেও নয়নক চকু বহল কৰি চাই ৰ’ল৷ এয়াও কি সম্ভৱ!\nনয়ন ৱাৰ্ডটোলৈ সোমাই আহিল৷ চেলাইন হাতত লৈ বিচনাত অচেতন হৈ পৰি থকা নয়নলৈ চালে৷ সি মাত্ৰ নয়নলৈ বিষ্ফোৰিত নেত্ৰেৰে চাই ৰ’ল!! এয়াও কি সম্ভৱ…!!\n( এটা ৰহস্য ৰোমাঞ্চৰ গল্পৰ দৰে লাগিলেও কেইদিনমানৰ আগতে ঘটা এইটো এটা সত্য আমোদজনক ঘটনা। দুয়োজন নয়নৰ চেহেৰাৰ অদ্ভুত সাদৃশ্য আছিল। ইজন নয়ন বোকাখাতৰ ফালৰ কোনোবা জিতেন আছিল। পেছাত মেডিকেল ৰিপ্ৰেজেনটেটিভ। অৰুণাচলত কিবা অফিচৰ কামত কেইদিনমান থাকি ঘৰলৈ আহি আছিল৷ মাৰ্ঘেৰিটাত নামি এ.টি.এম. এটাৰ পৰা কিবা জৰুৰী কামত অলপ টকা উঠাইছিল৷ তাতেই মানুহ এজনক লগ পাইছিল৷ মানুহজনো বাছত একেলগে মাৰ্ঘেৰিটাত উঠিছিল৷ প্ৰথম চিনাকিতে আপোন যেন লাগিছিল মানুহজনক৷ খুব গৰম পৰিছিল সিদিনা৷ মানুহজনে নিজেও এটা ফ্ৰুটি মুখত লৈ আন এটা নয়নলৈ আগবঢ়াই দিছিল৷ নয়নে সেই ফ্ৰুটিটো খোৱাৰ পাছত আৰু কি হ’ল ক’ব নোৱাৰে৷\nযিকি নহওক আমাৰ এই নয়নেই সেই নয়নক ডিব্ৰুগড় মেডিকেললৈ নি সকলো খৰচ বহন কৰি সম্পূৰ্ন সুস্থ কৰি তুলিলে। দুয়োজন এতিয়া ভাল বন্ধু। সেই নয়নে এই নয়নক একেলগে এসাঁজ ভাত খাবৰ বাবে লগতে পূজা চাবৰ বাবেও বোলে নিমন্ত্ৰণ দি ফোন কৰিয়েই আছে৷\nএই নয়ন মোৰ ওচৰৰে। মোৰ ভাইটীৰ দৰে। এই ঘটনাটোৰ বিষয়ে প্ৰত্যক্ষদৰ্শীৰ পৰা শুনি আছিলোঁ যদিও মই সেইদিনা নয়নক হঠাতে লগ পাই কথাটো মনত পৰি সুধিলোঁ। নয়নেই ঘটনাটো মোক ভালদৰে ক’লে। সেই নয়নৰ চেহেৰাটো হেনো এই নয়নৰ সৈতে 90% মিল আছে! যিহেতু নয়নৰ পৰা এই বিষয়ে লিখিবলৈ একো অনুমতি লোৱা নহ’ল সেইকাৰণে চৰিত্ৰবোৰৰ আচল নাম দিয়াটো অনুচিত হ’ব বুলি ভাৱি নামকেইটা সলাই দিলোঁ৷\n« ফটাঢোলৰ জ্বালা – সদানন্দ ভূঞা\nৰাকুদাৰ A Wonderous Army ৰ ৰিভিউ – সুনীল দত্ত »\nৰোমাঞ্চকৰ ঘটনা। তেওঁলোক ভালে থাকক, বন্ধুত্বৰ এনাজৰী মজবুত হওক।\nঅহঃ আমি পৃথিৱীত সাত জন একে দেখা মানুহ বুলি শুনি আহিছো । আমাৰ ঘৰত ভাৰা লৈ আছিল এটা পৰিয়াল । মোৰ নিচিনা একো মানুহ গৰাকী । সকলোৱে দেখিলে মই বুলিয়ে মাতি থৈ যায় ।


কেৱল ময়েই ভাল (ডা° কুমাৰ পাৰ্থ প্ৰতিম) - সাহিত্য ডট অৰ্গ\n“কি যুগ আহিল হেৰৌ? কালি ছোৱালী এজনীয়ে মদ কিনা দেখিলোঁ৷ ”\n“মানে আৰু কি বন্ধু? মোৰ ওচৰতে থিয় হৈ তাই বিনদাছ মদ কিনি আছিল সেই চাৰিআলিটোৰ মদৰ দোকানখনৰপৰা৷ তাইৰ মুখখনলৈ চালে তই বুজিবই নোৱাৰিবি, যে তাই ইমান বেয়া কাম এটা কৰি আছে৷ এনে লাগিছিল, যেন গেলামালৰ দোকানৰপৰা আলু হে কিনি আছিল তাই! বুজিছ সমাজখন ৰসাতলে গ’ল আৰু৷ ”\n“বুজিলোঁ, সমাজখন সঁচাকৈয়ে ৰসাতলে গ’ল৷ কিন্তু তই কি কৰিবলৈ গৈছিলি মদৰ দোকানখনলৈ? ঘোঁৰা ঘাঁহ কাটিবলৈ? নে সমাজখন উদ্ধাৰ কৰিবলৈ?”\n“বুজিছে দাদা, মানুহবোৰৰ ব্যৱহাৰ বৰ বেয়া হ’ল আজিকালি৷ ভালদৰে কথা পাতিবই নাজানে৷ কিবা সুধিলেই ভালকৈ কোৱাৰ সলনি কিবা দেখোন গেঙেৰি মাৰিহে উঠে৷ ”\n“তোমাৰ কৈ শেষ হ’ল, নে আৰু কিবা ক’ব লগা আছে? ”\n“নাই, কিয়? ”\n“সেইখন হস্পিতেললৈ আজিৰ দিনটো ধৰি তুমি মুঠতে চাৰিবাৰ গ’লা৷ প্ৰথমদিনা এজন ৱাৰ্ড বয়ৰ লগত তোমাৰ তৰ্কা-তৰ্কি৷ দ্বিতীয় দিনা এজন টেকনিচিয়ানৰ লগত৷ তৃতীয় দিনা এজন ডাক্তৰৰ বদনাম গালাহি৷ আৰু আজি এজনী ৰিচেপচনিষ্টে বাৰুকৈহে তোমাক নচৰিয়ালে৷ ”\n“কিয় শুনাই আছে এইবোৰ? ”\n“কাৰণ আছে, শুনা৷ জানাই, পাঁচোটা আঙুলি কেতিয়াও সমান হ’ব নোৱাৰে৷ সকলোৰে কথা বতৰা বা ব্যৱহাৰো বেলেগ বেলেগ৷ কিন্তুু এইটো কথা মই কেনেকৈ মানি ল’ম যে প্ৰত্যেকবাৰেই তুমি গৈ সেই গেলা কেইটাৰ পাল্লাতহে পৰা! এবাৰ নিজকে চিকুটি চাবাচোন, কিজানি তোমাৰেই কিবা খুঁট বিচাৰি পোৱা৷”\n“মাজনী ইয়ালৈ গুছি আহিল বোলে ডাঙৰ বা?”\n“নক’বি আৰু সৰুবোপা৷ গিৰিয়েকৰ ঘৰখনে তাইক নিজৰ বুলি ভাবিবই নোৱাৰিলে৷”\n“মিছা কিয় ক’ম?”\n“সঁচা মিছা বাদ দিয়া৷ মই অলপ বেলেগকৈ ভাবিছোঁ কথাখিনি৷ চোৱা ডাঙৰ বা, মোৰ একমাত্ৰ ভাগিনী হিচাপে তাইক মই বহুত মৰম কৰোঁ৷ কিন্তুু তাই তোমালোকৰ ঘৰৰ বাহিৰে বেলেগ ক’ৰবাত এডজাষ্ট্ হ’ব পৰা দেখিছা জানো তুমি? তাই ক্লাছ টুৱেল্ভ পাছ কৰাৰ পিছৰ কথাখিনিলৈ মনত পেলোৱাচোন৷ প্ৰথমে চৰকাৰী হোষ্টেল এৰিলে, চিনিয়ৰখিনি বোলে বহুতেই বেয়া৷ দুমাহতেই প্ৰাইভেট হোষ্টেল তিনিটা সলালে, শেষত ভাৰাঘৰ লৈ ভিনদেউক ইয়াত অকলে ৰাখি তুমি তাইৰ লগত থাকি নিজে ৰান্ধি বাঢ়ি খুৱাইহে তাইৰ ক’ৰ্ছ তুমি কমপ্লিট্ কৰালা৷ তাইৰ এজনীমান অন্তৰংগ বান্ধৱী আছেনে? গিৰিয়েকৰ ঘৰখন ভাল নে বেয়া সেয়া বাৰু আমি আকৌ এবাৰ অনুসন্ধান কৰিম, কিন্তুু সমস্যাবোৰৰ প্ৰধান কাৰণ তাই নিজেই নহয়টো? ”\n“বুজিছ, আজিকালি মানুহবোৰৰ মানৱতা নাইকিয়া হ’ল একেবাৰে৷ ৰাস্তাত ওলালেই দেখিবি, এম্বুলেন্স এখনক ৰাস্তা এৰি দিবলৈও টান পায় গাড়ীবোৰে৷ আৰে ভাই, নিজৰ বেমাৰী এজন লৈ যাব লগা হ’লে এনেকুৱা পৰিস্থিতিত কেনেকুৱা লাগিব মানুহবোৰে এবাৰলৈও ভাবি নাচাই কিয়? ”\nনৱম মানত পঢ়ি থকা ল’ৰাটোক নীতিবচনৰ শিক্ষা দি দি দেউতাকজনে গাড়ী চলাই থাকিল৷\n“বুজিছ, মানুহক সহায় কৰিবি৷ ভগৱান আছেনে নাই নাজানোঁ, কিন্তুু এক শক্তি আছে, যিয়ে আমাক পৰিচালনা কৰি আছে৷ সৰগ-নৰক বুলি একো কথা নাই৷ সকলোৰে বিচাৰ এইটো জনমতে হয়৷ ”\nঅকস্মাতে কেকুঁৰিটো ঘূৰিয়েই মানুহৰ জুম এটা চকুত পৰিল৷ এজন বয়সস্থ মানুহৰ মুৰৰপৰা তেজ বৈ আছিল৷ বোধকৰো কিহবাই খুন্দিয়াইছে৷ জুমটোৰ মাজৰ এজন লোক গাড়ীখন ৰখাবলৈ ইঙ্গিত দি আগবাঢ়ি আহিল৷ দেউতাকজনে গাড়ীখন নৰখালে৷ বৰঞ্চ গতিবেগ আৰু অলপ বঢ়াই সেইখিনি পাৰ হৈ আহিল৷ দেউতাকৰ গোৱালগালি পুতেকৰ কাণত পৰিল,\n“বেলেগ কাম নাই আৰু, বাটৰ কচু গাত ঘঁহিবলৈ মোৰ কিবা গৰজহে পৰিছে! তদুপৰি মানুহটোৰ তেজ ওলাই আছে ভাই৷ চিটকেইটা লেতেৰা নহ’বনে? ইমানেই সহায় কৰিবলৈ মন, এম্বুলেন্স এখন মাতি দে৷ বেলেগৰ গাড়ী ৰাখি দিগদাৰ দিয়াৰ কি দৰকাৰ?”\n“আজিকালি চাৰিওফালে কেৱল চোৰেই চোৰ বুজিছা প্ৰিয়ংকৰ৷ শিক্ষকে মধ্যাহ্ন ভোজনৰ চাউল চুৰ কৰে, চিকিৎসকে ৰোগীৰ বাবে অহা ঔষধেৰে প্ৰাইভেট প্ৰেকটিছ কৰে, অভিযন্তাই দলং বনাবলৈ অহা পইচাৰে নিজৰ বিল্ডিং বনায়, বাকী ঠিকাদাৰ, নেতা, পালিনেতাবোৰৰ কথা কি ক’ম আৰু তোমাক? দুই নম্বৰী কামেৰে কোনোবাই সুখী হ’ব পৰা দেখিছানে? বটিয়াব, বুজিছা৷ ইহজনমতে বটিয়াই থৈ যাব লাগিব৷ ”\nচৰকাৰী স্কুল এখনৰ শিক্ষক হিচাপে কৰ্মৰত সম্পৰ্কীয় খুৰাকৰ ঘৰলৈ প্ৰিয়ংকৰ ফুৰিবলৈ গৈছিল৷ খুৰাকে কোৱা কথাবোৰ এশ শতাংশই সত্য৷ এবাৰত খুৰাকে তাক ক’লে,\n“তুমি ভাল ছবি আঁকা বুলি শুনিছোঁ৷ আমাৰ ইয়াক কিবা এটা শিকাই থৈ যোৱা অ’৷”\n“কি যে কয় খুৰা৷ অলপ অচৰপ কিবা আকোঁ আৰু কেতিয়াবা সময় পালে৷ ”\n“হ’ব দিয়া৷ ক্লাছ থ্ৰীৰ ল’ৰাটোকনো কিনো সাংঘাতিক কিবা শিকাব লাগে? ফুল বা প্ৰাকৃতিক দৃশ্য এটাকে আঁকিবলৈ শিকাই দিয়া আৰু৷ অই বাবাটো, তোমাৰ বাহিৰা বহী এখন লৈ আনাচোন৷ দাদাই তোমাক কিবা এটা শিকাই দিব৷”\nবাবাটোৱে তাৰ ‘বাহিৰা বহী’ এখন লৈ প্ৰিয়ংকৰৰ ওচৰত আগ্ৰহেৰে হাজিৰ হ’ল৷ প্ৰিয়ংকৰে বহীখনলৈ মন কৰিলে৷ খৰচী ব্যক্তিগত খণ্ডৰ বিদ্যালয়ত পঢ়া বাবাটোৰ হাতত সেয়া সৰ্বশিক্ষা মিছনৰ তৰফৰপৰা চৰকাৰী বিদ্যালয়ৰ ছাত্ৰ ছাত্ৰীক প্ৰদান কৰা বিনামুলীয়া বহী এখন৷ প্ৰিয়ংকৰে ঠিকেই বুজিলে, চাৰিওফালে কেৱল চোৰেই চোৰ৷


যিহি 22 - ইণ্ডিয়ান ৰিভাইচ ভাৰচন (IRV) আচামিচ - 2019\n2“এতিয়া তুমি, হে মনুষ্য সন্তান, তুমি গোচৰ নচলোৱা নে? ৰক্তপাতকাৰিণী নগৰীৰ ওপৰত গোচৰ নচলোৱা নে? তেন্তে তাইৰ আটাই ঘিণলগীয়া কাৰ্য তাইক জনোৱা।\n3আৰু তুমি ক’ব লাগিব, ‘প্ৰভু যিহোৱাই এই কথা কৈছে: ই কেনেকুৱা নগৰী যে, নিজৰ সময় আহিবৰ কাৰণে নিজৰ মাজত ৰক্তপাত কৰে আৰু নিজকে অশুচি কৰিবলৈ নিজৰ কাৰণে প্রতিমাবোৰ নিৰ্ম্মাণ কৰে।\n4হে নগৰী তুমি কৰা ৰক্তপাতত তুমি দোষী থ’লো আৰু তুমি নিৰ্ম্মাণ কৰা তোমাৰ প্রতিমা-বোৰৰ দ্বাৰাই তুমি অশুচি থ’লো! আৰু তুমি কাল ওচৰ চপাইছা আৰু তোমাৰ আয়ুসৰ শেষলৈ আহিছা। এই হেতুকে মই জাতিবোৰৰ আগত তোমাক ধিক্কাৰৰ আৰু আটাই দেশৰ আগত বিদ্রূপৰ বিষয় কৰিম।\n5হে বদনামী কলহপূৰ্ণা নগৰী, তোমাৰ ওচৰত আৰু নিলগত থকা সকলোৱে তোমাক বিদ্ৰূপ কৰিব।\n6চোৱা, ইস্ৰায়েলৰ অধ্যক্ষসকলে নিজ নিজ বাহুবল অনুসাৰে ৰক্তপাত কৰিবলৈ তোমাৰ মাজত আছে।\n7তোমাৰ মাজত পিতৃ-মাতৃক হেয়জ্ঞান কৰা হৈছে, তোমাৰ মাজত বিদেশীক অত্যাচাৰ কৰা হৈছে; তোমাৰ মাজত পিতৃহীন আৰু বিধৱাক অন্যায় কৰা হৈছে।\n8তুমি মোৰ পবিত্ৰ বস্তুবোৰ ঘিণ কৰিছা আৰু মোৰ বিশ্ৰাম-দিনবোৰ অপবিত্ৰ কৰিছা!\n9ৰক্তপাত কৰিবলৈ তোমাৰ মাজত চৰ্চ্চিফুৰা লোক আছে। তোমাৰ মাজত লোকে পৰ্ব্বতবোৰৰ ওপৰত ভোজন কৰে। তোমাৰ মাজত ব্যভিচাৰ কৰে!\n10তোমাৰ মাজত পিতৃৰ উলঙ্গতা প্ৰকাশ কৰে। তোমাৰ মাজত ঋতু-স্নান হোৱা স্ত্রীক বলাৎকাৰ কৰে।\n11কোনোৱে নিজৰ ওচৰ-চুবুৰীয়াৰ স্ত্রীৰে সৈতে ঘিণলগীয়া কাৰ্য কৰে, কোনোজনে নিজৰ বোৱাৰীয়েকক কুকৰ্মৰে অশুচি কৰে আৰু তোমাৰ মাজত আন কোনোৱে নিজৰ ভনীয়েকক, বাপেকৰ জীয়েকক বলাৎকাৰ কৰে।\n12ৰক্তপাত কৰিবলৈ তোমাৰ মাজত লোকে ভেঁটি লয়। তুমি সুত আৰু বাঢ়ি লওঁতা আৰু তুমি লোভ কৰি অত্যাচাৰৰ দ্বাৰাই তোমাৰ ওচৰ-চুবুৰীয়াৰ পৰা লাভ কৰিছা, কিন্তু মোক হ’লে পাহৰিছা।” ইয়াক প্ৰভু যিহোৱাই কৈছে।\n13এই হেতুকে চোৱা! তুমি কৰা অন্যায় লাভত আৰু তোমাৰ মাজত ৰক্তপাতত তুমি এইবোৰ কৰাত মই হাত তালি দিছোঁ।\n14মই যি দিনা তোমাৰ প্ৰতিশোধ ল’ম, সেইদিনা তোমাৰ হৃদয়ে সহি থাকিব পাৰিব নে? বা তোমাৰ হাত সবল হ’ব নে? মই, যিহোৱাই ইয়াক ক’লোঁ আৰু মই ইয়াক সিদ্ধও কৰিম।\n15মই জাতিবোৰৰ মাজত তোমাক ছিন্ন-ভিন্ন কৰিম, দেশবোৰৰ মাজত তোমাক গোট গোট কৰিম আৰু তোমাৰ মাজৰ পৰা তোমাৰ লেতেৰাবোৰ নিকা কৰিম।\n16আৰু তোমাক জাতিবোৰৰ সাক্ষাতে অপবিত্ৰ কৰা হ’ব। আৰু মই যে যিহোৱা, তাক তুমি জানিবা!”\n17তাৰ পাছত যিহোৱাৰ বাক্য মোৰ ওচৰলৈ আহিল আৰু ক’লে,\n18“হে মনুষ্য সন্তান, ইস্ৰায়েল বংশ মোৰ দৃষ্টিত আৱৰ্জনাস্বৰূপ হ’ল। তেওঁলোক সকলোৱেই মূহিত দিব লগা পিতল, বগীতাম, লোহা আৰু সীহস্বৰূপ তেওঁলোক ৰূপৰ আৱৰ্জনাস্বৰূপ।\n19এই হেতুকে প্ৰভু যিহোৱাই এই কথা কৈছে: ‘তোমালোক সকলোৱেই আৱৰ্জনাস্বৰূপ হোৱাৰ বাবে চোৱা! মই তোমালোকক যিৰূচালেমৰ মাজত গোটাম।\n20মানুহে ৰূপ, পিতল, লোহা, সীহ আৰু বগীতাম গলাবৰ বাবে, তাৰ ওপৰত জুই ফুঁৱাবলৈ মূহীৰ মাজত তাক গোটাই দিয়াৰ দৰে মই তোমালোকক মোৰ ক্ৰোধত আৰু কোপত গোটাম আৰু তোমালোকক তাত পেলাই গলাম।\n21এনে কি, মই তোমালোকক গোটাই, মোৰ ক্ৰোধাগ্নি তোমালোকৰ ওপৰত ফুঁৱাম; তাতে তোমালোক তাৰ মাজত গলি যাবা।\n22মূহীৰ মাজত ৰূপ গলাৰ দৰে তাৰ মাজত তোমালোক গলিবা; গতিকে মই যিহোৱায়েই যে তোমালোকৰ ওপৰত মোৰ ক্ৰোধ বৰষালোঁ, তাক তোমালোকে জানিবা’!”\n23যিহোৱাৰ বাক্য মোৰ ওচৰলৈ আহিল আৰু ক’লে,\n24“হে মনুষ্য সন্তান, তুমি যিহূদাক কোৱা, ‘তুমি হাবি নকটা, বা ক্ৰোধৰ দিনা বৰষুণ নিদিয়া দেশ!\n25তাৰ মাজত তাৰ ভাববাদীসকলে চক্ৰান্ত কৰিছে, তেওঁলোকে চিকাৰ ধৰোঁতে গৰ্জ্জন কৰোঁতা সিংহৰ নিচিনা; তেওঁলোকে মনুষ্যক গ্ৰাস কৰে! তেওঁলোকে ধন-সম্পত্তি আৰু বহুমূল্য বস্তু নিয়ে; তেওঁলোকে তাৰ মাজত তাৰ বিধৱাৰ সংখ্যা বঢ়ালে।\n26তাৰ পুৰোহিতবোৰে মোৰ ব্যৱস্থাৰ বিপৰীতে অত্যাচাৰ কৰে; তেওঁলোকে পবিত্ৰ আৰু সাধাৰণৰ মাজত প্ৰভেদ নাৰাখে, বা শুচি আৰু অশুচিৰ মাজত বিভিন্ন কৰিবলৈ মানুহক নিশিকাই; তেওঁলোকে মোৰ বিশ্ৰাম-দিনবোৰৰ পৰা তেওঁলোকৰ চকু ঢাকে আৰু মই তেওঁলোকৰ মাজত অপবিত্ৰীকৃত হ’লো।\n27অন্যায় লাভ কৰিবৰ কাৰণে ৰক্তপাত কৰিবলৈ আৰু মনুষ্যক বিনষ্ট কৰিবলৈ তাৰ মাজত থকা তাৰ মুখ্যসকল চিকাৰ ধৰোঁতা ৰাংকুকুৰস্বৰূপ।\n28যিহোৱাই নোকোৱাকৈয়ে প্ৰভু যিহোৱাই এইদৰে কৈছে বুলি তাৰ ভাববাদীসকলে কৈ, অনৰ্থক দৰ্শন দেখি আৰু তেওঁলোকৰ পক্ষে মিছা মঙ্গল চাই, তেওঁলোকৰ বাবে চূণেৰে লিপে।\n29দেশৰ প্ৰজাসকলে উপদ্ৰৱ কৰে, বলেৰে লয়, এনে কি, দুখী-দৰিদ্ৰক দুখ দিয়ে আৰু বিদেশীক অন্যায়কৈ অত্যাচাৰ কৰে।\n30আৰু মই দেশ নষ্ট নকৰিবৰ কাৰণে, চাৰিওফালে গড় নিৰ্ম্মাণ কৰিব পৰা আৰু দেশৰ অৰ্থে মোৰ আগত গড় ভঙা বাটত থিয় হ’ব পৰা এনে এজন মানুহ তেওঁলোকৰ মাজত বিচাৰিলোঁ, কিন্তু মই কাকো নাপালোঁ।\n31এই হেতুকে মই তেওঁলোকৰ ওপৰত মোৰ ক্ৰোধ বৰষাম, মোৰ ক্ৰোধাগ্নিয়ে তেওঁলোকক সংহাৰ কৰিম! মই তেওঁলোকৰ নিজৰ নিজৰ আচাৰ-ব্যৱহাৰৰ ফল তেওঁলোকৰ মূৰত ফলিওৱাম।’ এইদৰে প্ৰভু যিহোৱাই কৈছে।”\n< যিহি 21\nযিহি 23 >


হিমন্ত-ওৱেচিৰ টুইট যুদ্ধ... কোন হ'ল শৰৱিদ্ধ? | News Next One\nকিয় এই টুইট যুদ্ধ?\nএনআৰচিক লৈ হিমন্ত বিশ্ব শৰ্মাই কৰা মন্তব্যৰ এটা ভিডিঅ’ শ্বেয়াৰ কৰি ওৱেচিয়ে নিজৰ টুইটাৰ হেণ্ডলত লিখিছে, 'অসমত মুছলমানসকলক বাহিৰ কৰিবলৈ কিদৰে এনআৰচিক ব্যৱহাৰ কৰা হৈছে তাৰ এয়া মুকলি স্বীকাৰোক্তি। প্ৰথমে এই জটিল প্ৰক্ৰিয়াত তথ্যপ্ৰমাণহীন লোককো অন্তৰ্ভুক্ত কৰাৰ পিছত এতিয়া হিমন্ত বিশ্ব শৰ্মাই কৈছে যে যিকোনো মূল্যৰ বিনিময়ত হিন্দুসকলক ৰক্ষা কৰা হ’ব।’ ওৱেচিয়ে আৰু লিখিছে, 'ধৰ্মৰ আধাৰত কাকো নাগৰিকত্ব দিয়া উচিত নহয় আৰু নাগৰিকত্ব প্ৰত্যাহাৰ কৰাও অনুচিত।’ ওৱেচিৰ এই টুইটৰ পিছতে হিমন্ত বিশ্বয়ো প্ৰত্যুত্তৰ দিয়ে। এনেকৈয়ে আৰম্ভ হয় দুই নেতাৰ টুইট যুদ্ধ।\nহিমন্তই কি প্ৰত্যুত্তৰ দিলে ওৱেচিক?\nওৱেচিৰ টুইটৰ উত্তৰত হিমন্ত বিশ্বই লিখিছে, 'যদি ভাৰতেই হিন্দুসকলক সুৰক্ষা নিদিয়ে তেন্তে দিব কোনে? পাকিস্তানে? আপুনি ইয়াৰ যিমানেই বিৰোধিতা নকৰক কিয় মহাশয়, ভাৰত সদায় বঞ্চিত হিন্দুসকলৰ ঘৰ হৈ থাকিব...।'\nহিমন্তৰ উত্তৰতে শাম নাকাটিল টুইট যুদ্ধৰ। ওৱেচিয়ে পুনৰ আন এক টুইটত লিখিলে, 'ভাৰতে প্ৰতিজন ভাৰতীয়ক সুৰক্ষা দিয়া উচিত, কেৱল হিন্দুসকলক নহয়। যিসকল টু নেশ্যন তত্বত বিশ্বাসী, তেওঁলোকে কেতিয়াও বুজি নাপাব যে এই দেশ কোনো এক অস্থা বা মান্যতাতকৈয়ো উৰ্ধত। সংবিধানে কৈছে যে ভাৰতে সকলো ধৰ্ম আৰু জাতিক সমান মৰ্যাদা প্ৰদান কৰিব। এইখন হিন্দু ৰাষ্ট্ৰ নহয়... আৰু কেতিয়াও হ’বও নোৱাৰে... ইনছাল্লাহ।’\nওৱেচিৰ এই টুইটৰ প্ৰত্যুত্তৰ দি হিমন্তই পুনৰ লিখিছে, 'মহাশয়, ভাৰত এক সভ্যতাহে, দেশ নহয়। যিকোনো দেশৰ ইতিহাস সংবিধানৰ সৈতে আৰম্ভ হয়, কিন্তু সভ্যতাৰ ইতিহাস অলেখ উপাদানেৰে আৰম্ভ হয়। ইণ্ডিয়া, অৰ্থাৎ ভাৰত... এয়া সদায় এক জীৱন্ত সভ্যতা আছিল আৰু হৈয়ে থাকিব। হিন্দুসকলৰ কথা যদি কোৱা হয় তেন্তে ৫০০০ বছৰতকৈয়ো অধিক আগৰে পৰা এয়া আমাৰ ঘৰ হৈ আহিছে।’\nযুদ্ধত কাৰ জয় কাৰ পৰাজয়?\nহিমন্ত বিশ্বই শেহতীয়া টুইট কৰাৰ পিছত ওৱেচিয়ে এই সন্দৰ্ভত বাতৰি লিখা পৰলৈ কোনো প্ৰত্যুত্তৰ দিয়া নাই। কিন্তু পূৰ্বৰ টুইটসমূহৰ প্ৰত্যুত্তৰ দিওতে লোৱা সময়ৰ ব্যৱধানলৈ চাই ওৱেচিয়ে পুনৰ 'ভাৰত এক সভ্যতাহে, দেশ নহয়...’ টুইটটোৰ প্ৰত্যুত্তৰ দিয়াৰ সম্ভাৱনা নুই কৰিব নোৱাৰি। তালৈ চাই এই যুদ্ধত কাৰ জয় হ’ল কাৰ পৰাজয় হ’ল সেয়া এতিয়াই কৈ দিয়াতো তেনেই অসম্ভৱ!\nদুই নেতাৰ যুদ্ধৰ ইতিহাস...\nওৱেচি আৰু হিমন্ত বিশ্বৰ মাজত টুইট যুদ্ধখনেই প্ৰথম নহয়। ইয়াৰ পূৰ্বেও 'ইণ্ডিয়া টুডে’ৰ এক পোনপটীয়া সম্প্ৰচাৰ অনুষ্ঠানত মুখামুখিকৈ বাকযুদ্ধত লিপ্ত হৈছিল দুই নেতা। যোৱা ১ মাৰ্চৰ উক্ত অনুষ্ঠানৰ প্ৰসংগ আছিল নাগৰিকত্ব সংশোধনী বিধেয়ক। অনুষ্ঠানত মেঘালয়ৰ মুখ্যমন্ত্ৰী কনৰাড চাংমায়ো ভাগ লৈছিল।\nঅনুষ্ঠানটোত আকৰ্ষণীয় হৈ পৰিছিল হিমন্ত আৰু ওৱেচিৰ বাকযুদ্ধ। তীব্ৰ বাদানুবাদৰ অন্তত ওৱেচিৰ যুক্তিৰ ওচৰত সেও মানি হিমন্ত বিশ্ব শৰ্মাই একপ্ৰকাৰ মানি ল’বলৈ বাধ্য হৈছিল যে ভাৰত এখন ধৰ্মনিৰপেক্ষ ৰাষ্ট্ৰ।\nউল্লেখ্য যে, এইবাৰো 'ইণ্ডিয়া টুডে’ নামৰ নিউজ চেনেলটোৰ অনুষ্ঠানৰ পৰাই সূত্ৰপাত ঘটে টুইট যুদ্ধৰ। এনআৰচি প্ৰংসগত চেনেলটোৱে অনুষ্ঠিত কৰা এক টকশ্ব’ত ভাগ লৈ হিমন্ত বিশ্বই কয় যে ভাৰত চৰকাৰ আৰু অসম চৰকাৰে এনআৰচিৰ পৰা বাদ পৰা হিন্দুসকলক বিদেশী ন্যায়াধীকৰণ আৰু নাগৰিকত্ব সংশোধনী বিধেয়কৰ জৰিয়তে সুৰক্ষা প্ৰদানৰ ব্যৱস্থা কৰিব। উক্ত মন্তব্যৰ বিৰোধিতা কৰি উল্লিখিত টুইট কৰাৰ পিছতে আৰম্ভ হয় ওৱেচি-হিমন্তৰ এই টুইট যুদ্ধৰ।


মা' সৰস্বতী পূজালৈ বুলি সোনোৱালী অতীতৰ একলম\nমা' সৰস্বতী পূজা আশিস ল'বলৈ বুলি ক'লে আমি আগতে এক/দুই সপ্তাহমান আগৰপৰাই আমাৰ উৰণীয়া মনবোৰ সাতখন-আঠখন হৈ আছিল। পূজাৰ দিনা খন কাহিলি পুৱাই শুৱা-পাতি এৰি গা-পা ধুঁই নানা তৰহৰ ফুল ছিঙাত ব্যস্ত হৈ পৰিছিলো, লগতে ঘৰৰ গৰুৰ গাখীৰ থাকিলে টো কথাই নাই! আমাৰ ছাত্ৰ-ছাত্ৰী সকলৰ মাজত ফুল ছিঙা,ফুল নিয়া হৈওঁ যেন ক'ত কিমান কাজিয়া তথা প্রতিযোগীতা চলিছিল।\nআজি দেখোন আমাৰ মনবোৰ উকা,সেমেকা উৰুঙা হ'ল! কিয় বাৰু? সকলো আধুনিকতাৰ দিশে ধাৱমান হ'লহি চেল্ফি। অৰ্থাৎ GF/BF ৰ প্ৰতিযোগিতা। কোন কাৰ লগত যাব, কোন প্ৰেমিকে প্ৰেমিকাক কি গিফ্ট দিব,,,আৰু ক'ত কিমান যে আলোচনা___\nঅতীতত সেই অতিবাহিত কৰা হাঁহি ফূৰ্তিবোৰ স্মৃতিৰ পাততে নিৰৱে নিৰবিছিন্ন হৈ সীমাবদ্ধ হৈ পৰিল.!\nএইয়া বৰ্তমান সময়ৰ আধুনিকতাৰ পৃথিৱীত প্ৰতিচ্ছবি।\nতোমাৰ জানোঁ মনত নপৰেনে, পূজাৰ দিনা আমি কাহিলি পুৱাই আহি কেনেদৰে সকলোবোৰ কাম বনৰ দায়িত্ব সহকাৰে অতি হেঁপাহেৰে কৰিছিলো, য'ত নাছিল কোনো কৃত্ৰিমতা___কিন্তু এতিয়া আৰু নাই সেই সময় আন্তৰিকতা ।\nবৰ্তমান এই দুনিয়াত সকলো নিজস্বতাক চিনি জীৱন অতিবাহিত কৰা দুনিয়াত পৰিলহি'..!!\nআৰু....পূজাৰ দিনা লগত কিন্তু কিতাপ লৈ আনিব পাহৰা নাছিলো কিয়নো কিতাপবোৰ পূজাৰীৰ হাতত জমা দিবলৈ যিটোহে হেতা-ওপৰা লাগিছিল আমাৰ মাজত কি কথা প্ৰকাশ কৰিব নোৱাৰোঁ।\nসেইদিনা মায়ে আমাক সাতাম পুৰণীয়া কাপোৰ এযোৰ পিন্ধাই দিয়ে তাতেই যে কিমান ফূৰ্তি পাইছিলো নহয়।\nসেয়ে হয়টো আজি শৈশৱলৈকে আকৌ ৰিঙিয়াই অতীতলৈ ঘূৰি যাব মন যায় য'ত আছিলে নিভাঁজ সোনোৱালী অতীতৰ স্পন্দনৰ মাদকতা সেই নিৰ্ভেজাল দুনিয়াখনত।\nLabels#অনুভৱ, #চিন্ময় ডেকা


নতুন ফোন কিনিব নেকি? বজাৰলৈ আহিছে নতুন Realme ৰ নতুন ফোন|/realme-x-india-launch-set-for-july-15– News18 Assam\nনতুন স্মাৰ্টফোন কিনিব নেকি? বজাৰলৈ আহিছে Realme/ Redmi ৰ নতুন ফোন\n১৫ তাৰিখে আনুষ্ঠানিক ভাবে বজাৰলৈ আহিব Realme ৰ নতুন সংস্কৰণ\nUpdated:July 3, 2019, 2:20 PM IST\nUpdated: July 3, 2019, 2:20 PM IST\nস্মাৰ্টফোন ব্যৱহাৰকাৰী সকলৰ বাবে সুখবৰ। জুলাই মাহত বজাৰলৈ আহিব Realmeৰ নতুন সংস্কৰণ Realme X। ইতিমধ্যে প্ৰতিষ্ঠানটোৱে CEO মাধৱ সেঠে টুইটাৰ যোগে নতুন স্মাৰ্টফোন ৰিয়েলমি এক্সৰ সবিশেষ। নতুন স্মাৰ্টফোনটোৰ মূল্য ১৮০০০ৰ আশে পাশে হ’ব বুলি ধাৰণা কৰা হৈছে।\nবৈশিষ্ট –710 SoC, 6.53 Full-HD Display, আৰু 3,765mah বেটেৰী, 48 MP+5 MP ডোৱেল কেমেৰা,4জিবি ৰেম ইত্যাদি।\nসেইদৰে বহুদিনীয়া অপেক্ষাৰ অন্ত পেলাই এই মাহৰ ভিতৰত মোবাইল বজাৰলৈ আহি আছে Redmi K20, Redmi K20 Pro । বিভিন্ন অত্যাধুনীক features সন্নিৱিষ্ট থাকিব এই নতুন স্মাৰ্টফোন কেইটাত। সেইদৰে এই দুটা নতুন স্মাৰ্টফোনৰ মূল্য নিৰ্ধাৰণ কৰা হৈছে ১৮,০০০ ৰ পৰা ২০,০০০ টকা পৰ্যন্ত।\nবৈশিষ্ট–6.39-inch (1080x2340), Processor Qualcomm Snapdragon 855, ফ্ৰণ্ট কেমেৰা 20MP, ৰেয়াৰ কেমেৰা– 48MP+8MP+13MP, RAM6GB, ROM- 64 GB, বেটেৰীৰ ক্ষমতা 4000mAh।


Class 8 Science পাঠ 11 বল আৰু চাপ – সমাধান » Dev Library\nClass 8 Science পাঠ 11 বল আৰু চাপ – সমাধান\nClass 8 Science পাঠ 11 বল আৰু চাপ – সমাধান The answer to each chapter is provided in the list so that you can easily browse throughout different chapter Class 8 Science পাঠ 11 বল আৰু চাপ – সমাধান and select needs one.\nAlso, you can read SCERT book online in these sections Solutions by Expert Teachers as per SCERT (CBSE) Book guidelines. These solutions are part of SCERT All Subject Solutions. Here we have given Class 8 Science পাঠ 11 বল আৰু চাপ – সমাধান Solutions for All Subject, You can practice these here…\nবল আৰু চাপ\nপাঠ – ১১ ( বিজ্ঞান )\n১) বস্তুৰ গতিশীল অৱস্থাৰ পৰিবৰ্তন ঘটাবলৈ ঠেলা বা টনা দুটা প্ৰক্ৰিয়াৰ উদাহৰণ দিয়া ।\nউত্তৰ:- বস্তুৰ গতিশীল অৱস্থাৰ পৰিবৰ্তন ঘটাবলৈ ঠেলা বা টনা দুটা প্ৰক্ৰিয়াৰ উদাহৰণ হল –\nক) গতি কৰি থকা ফুটবল এটাক এজনে মাৰি দিয়াৰ পিছত আন এজনে ভৰিৰে মাৰি আনজনক দিয়া । ( এইটো ঠেলা প্ৰক্ৰিয়াৰ উদাহৰণ ) ।\nখ) দুজনী ছোৱালীয়ে দুয়ো খন হাতেৰে ইজনী সিজনীৰ হাতত টানি ধৰি ঘূৰ্ণী খেল খেলা । ( এইটো টনা প্ৰক্ৰিয়াৰ উদাহৰণ ) ।\n২) বস্তুৰ আকৃতিৰ পৰিবৰ্তন ঘটাবলৈ বল প্ৰয়োগৰ দুটা উদাহৰণ দিয়া ।\nউত্তৰ:- বস্তুৰ আকৃতিৰ পৰিবৰ্তন ঘটাবলৈ বল প্ৰয়োগৰ দুটা উদাহৰণ হল –\nক) বাঁহৰ কামি এচটাক ধনুলৈ পৰিবৰ্তন কৰা ।\nখ) আটাৰ লাডু এটাক চেপেটা কৰি বেলনা বাৰিৰে ৰুটিৰ আকৃতি কৰা ।\n৩) তলৰ উক্তি বোৰত খালী স্থান পূৰ কৰা ।\nক) কোঁৱাৰ পৰা পানী তুলিবলৈ আমি ৰছী ডাল ……………………….. লাগে ।\nউত্তৰ:- টানিব ।\nখ) এটা আধান যুক্ত বস্তুৱে আন এটা আধান হীন বস্তুক নিজৰ ফালে ………………………. কৰে ।\nউত্তৰ:- আকৰ্ষণ ।\nগ) বোজাই কৰা ট্ৰলি গাড়ী এখন গতি কৰাবলৈ আমি ইয়াক ………………………. লাগিব ।\nউত্তৰ:- ঠেলিব ।\nঘ) এডাল চুম্বকৰ উত্তৰ মেৰুৱে আন এডাল চুম্বকৰ উত্তৰ মেৰুক ………………………. কৰে ।\nউত্তৰ:- বিকৰ্ষণ ।\n৪) এজন ধনুৰ্ধাৰীয়ে তেওঁৰ ধনু খন লক্ষ্য লৈ টোৱাই টানি ধৰে । তেওঁ নিক্ষেপ কৰা কাঁড় পাত লক্ষ্য লৈ ধাৱ মান হয় । এই কথাখিনিৰ আধাৰত তলত লিখা শব্দ সমূহ ব্যৱহাৰ কৰি তলৰ উক্তি সমূহৰ খালী ঠাই সমূহ পূৰ কৰা :-\nপেশীয়, স্পৰ্শ, অস্পৰ্শ, মাধ্যাকৰ্ষণ, ঘৰ্ষণ, আকৃতি, আকৰ্ষণ ।\nক) ধনু খন টানিবলৈ ধনুৰ্ধাৰীয়ে বল প্ৰয়োগ কৰে যিয়ে ইয়াৰ ………………………. পৰিবৰ্তন ঘটায় ।\nউত্তৰ:- আকৃতিৰ ।\nখ) ধনু খন টানিবলৈ ধনুৰ্ধাৰীয়ে প্ৰয়োগ কৰা বল ………………………. বলৰ উদাহৰণ ।\nউত্তৰ:- পেশীয় ।\nগ) কাঁড় ডালৰ গতিশীল অৱস্থাৰ পৰিবৰ্তন ঘটোৱা বল বিধ হৈছে ………………………. বলৰ উদাহৰণ ।\nউত্তৰ:- অস্পৰ্শ ।\nঘ) কাঁড় ডাল লক্ষৰ ফালে গতি কৰা অৱস্থাত ইয়াৰ ওপৰত ক্ৰিয়া কৰা বল বোৰ হৈছে ……………………. আৰু বায়ুৰ বাবে হোৱা ………………………. ।\nউত্তৰ:- মাধ্যাকৰ্ষণ, ঘৰ্ষণ ।\n৫) তলৰ অৱস্থা সমূহত বল প্ৰয়োগ কৰা কাৰকবোৰ আৰু কোনবোৰ বস্তুৰ ওপৰত বল প্ৰয়োগ হৈছে সেইবোৰ চিনাক্ত কৰা । প্ৰতিটো ক্ষেত্ৰত বলৰ পৰিণতি উল্লেখ কৰা ।\nক) ৰস উলিয়াবলৈ হাতৰ আঙুলিৰে এটুকুৰা নেমু চেপি ধৰা ।\nউত্তৰ:- কাৰক :- হাতৰ আঙুলি ।\nক্ৰিয়া শীল বস্তু :- নেমু টেঙা টোৰ ৰস ।\nপৰিণতি :- আকৃতিৰ পৰিবৰ্তন আৰু ৰসৰ গতি ।\nখ) টুথ পেষ্ট টিউবৰ পৰা পেষ্ট উলিওৱা ।\nউত্তৰ:-কাৰক :- আঙুলি ।\nক্ৰিয়া শীল বস্তু :- টিউবটো, পেষ্ট ।\nপৰিণতি :- আকৃতিৰ পৰিবৰ্তন আৰু পেষ্টৰ গতি ।\nগ) বেৰৰ হাকোটাৰ পৰা ওলোমাই থোৱা স্প্রিং এডালৰ আনটো মূৰত গধুৰ ভাৰ এটা ওলোমাই ৰখা হৈছে ।\nউত্তৰ:- কাৰক:- ভাৰ ।\nক্ৰিয়া শীল বস্তু :- স্প্ৰিং ।\nপৰিণতি :- আকৃতিৰ পৰিবৰ্তন ।\nঘ) নিৰ্দিষ্ট উচ্চতাত প্ৰতিষ্ঠাপিত দণ্ড এডাল অতিক্ৰম কৰিবলৈ খেলুৱৈ এজনে জপিওৱা ।\nউত্তৰ:- কাৰক :- মাটি ।\nক্ৰিয়া শীল বস্তু :- দণ্ড ডাল আৰু খেলুৱৈ ।\nপৰিণতি :- গতিৰ অৱস্থাৰ পৰিবৰ্তন ।\n৬) কমাৰে উত্তপ্ত লোৰ টুকুৰা হাতুৰীৰে পিটি সঁজুলি তৈয়াৰ কৰে । হাতুৰীৰে মৰিয়াওতে বলে কেনেকৈ লোৰ টুকুৰাৰ ওপৰত ক্ৰিয়া কৰে ?\nউত্তৰ:- কমাৰে উত্তপ্ত লোৰ টুকুৰা হাতুৰীৰে পিটি সঁজুলি তৈয়াৰ কৰে । হাতুৰীৰে মৰিয়াওতে হতুৰীয়ে বল প্ৰয়োগ কৰিছে আৰু সেই বলৰ পৰিণতিত লো টুকুৰাৰ আকৃতিৰ পৰিবৰ্তন ঘটিছে ।\n৭) ফুলোৱা বেলুন এটা সাংশ্লেষিক কাপোৰ এটুকুৰাৰে ঘঁহি লৈ, বেৰত হেঁচি ধৰা হল । দেখা গল যে বেলুনটো বেৰত লাগি ধৰিছে । বেলুন আৰু বেৰ খনৰ মাজৰ আকৰ্ষণত কি বলে ভূমিকা লৈছে ?\nউত্তৰ:- ফুলোৱা বেলুন এটা সাংশ্লেষিক কাপোৰ এটুকুৰাৰে ঘঁহি লৈ, বেৰত হেঁচি ধৰা হল । দেখা গল যে বেলুনটো বেৰত লাগি ধৰিছে । স্থিতি বৈদ্যুতিক বলে ক্ৰিয়া কৰিছে যাৰ বাবে বেলুনটো বেৰত লাগি ধৰিছে । বেলুনৰ আধান বোৰে বেৰখনৰ কণা বোৰক স্থিতি বৈদ্যুতিক বলেৰে আকৰ্ষণ কৰিছে ।\n৮) মাটিৰ পৰা কিছু ওপৰত হাতেৰে দাঙি ধৰি থকা অৱস্থাত পানী পূৰ্ণ বাল্টি এটাত ক্ৰিয়া শীল বল বোৰ চিনাক্ত কৰা । বাল্টি টোৰ ওপৰত ক্ৰিয়া কৰা বল সমূহে কিয় ইয়াৰ গতি – অৱস্থাৰ পৰিবৰ্তন ঘটাব পৰা নাই আলোচনা কৰা ।\nউত্তৰ:- পানী পূৰ্ণ বাল্টি টোক মাধ্যাকৰ্ষনিক বলে নিম্ন দিশত টানি আছে । আনহাতে এই বলৰ বিপৰীত দিশত ( উলম্ব দিশত ) বাল্টি টো পেশী বলেৰে ( হাতেৰে ) টানি থকা হৈছে । এই ক্ষেত্ৰত মাধ্যাকৰ্ষনিক বলৰ সমান পেশী বল প্ৰয়োগ কৰা হৈছে । দুয়ো বলৰ দিশ সম্পূৰ্ণ ৰূপে বিপৰীত বাবে বাল্টিটো দাঙি ধৰি সাম্য অৱস্থাত ৰাখিব পৰা গৈছে ।\n৯) কক্ষ পথত স্থাপনৰ বাবে ৰকেট এটা ওপৰলৈ নিক্ষেপ কৰা হৈছে । নিক্ষেপ স্থলী এৰাৰ পাছমুহূৰ্ততে ৰকেটৰ ওপৰত ক্ৰিয়া কৰা বল দুবিধৰ নাম লিখা ।\nউত্তৰ:- কক্ষ পথত স্থাপনৰ বাবে ৰকেট এটা ওপৰলৈ নিক্ষেপ কৰা হৈছে । নিক্ষেপ স্থলী এৰাৰ পাছমুহূৰ্ততে ৰকেটৰ ওপৰত ক্ৰিয়া কৰা বল দুবিধৰ নাম হল –\n১) ৰকেটৰ ওপৰত মাধ্যাকৰ্ষন বল ( নিম্ন মুখে ) ।\n২) ৰকেটৰ ইন্ধন জ্বলি সৃষ্টি হোৱা ধোঁৱা বা গেছৰ নিম্ন মুখী বলৰ প্ৰতিক্ৰিয়া বল ।\n১০) ড্ৰপাৰ এটাৰ খোলা মূৰটো পানীত ডুবাই ৰাখি ইয়াৰ বলবটো চেপি ধৰিলে ভিতৰৰ বায়ু খিনি বুদবুদ আকাৰে ওলাই যোৱা দেখা যায় । আনহাতে বালবৰ ওপৰৰ চাপ নাইকিয়া কৰিলে ভিতৰলৈ পানী সোমাই আহে । ড্ৰপাৰৰ ভিতৰলৈ পানী সোমাই যোৱাৰ কাৰণ হৈছে –\nক) পানীৰ চাপ ।\nখ) পৃথিৱীৰ মাধ্যাকৰ্ষন বল ।\nগ) ৰবৰৰ বলবটোৰ আকৃতি ।\nঘ) বায়ু মণ্ডলীয় চাপ ।\nউত্তৰ:- ক) পানীৰ চাপ ।


Depline in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Depline ar byavahar, ppali, parshwakriya, upkaar, kriya-pratikriya aaru satarkatabani\nDepline ৰ মূল্য আৰু পেকৰ চাইজ - Depline Price and Pack Size in Assamese - Depline ar mulya aaru pakor size\nDepline की जानकारी\nDepline ৰ লাভ আৰু ব্যৱহাৰসমূহ- Depline Benefits & Uses in Assamese- Depline ar laabh aaru byavaharsamuh\nDepline ৰ পালি আৰু সেয়া কেনেদৰে ল'ব- Depline Dosage & How to Take in Assamese - Depline ar paali aaru xeya kenedore lobo\nDepline ৰ পাৰ্শ্চক্ৰিয়াসমূহ- Depline Side Effects in Assamese- Depline ar parshwakriyasamuh\nDepline সংক্ৰান্ত সতৰ্কতাবাণীসমূহ- Depline Related Warnings in Assamese- Depline xonkranta xatarkatabanisamuh\nঅইন দৰৱৰ সৈতে Deplineৰ গুৰুতৰ ক্ৰিয়া-প্ৰতিক্ৰিয়া- Severe Interaction of Depline with Other Drugs in Assamese- Oinor xoite Depline ar gurutor kriya-pratikriya\nDepline মতভেদসমূহ- Depline Contraindications in Assamese- Depline nishedhsamuh\nDepline ৰ বিষয়ে সততে সোধা প্ৰশ্নসমূহ- Frequently asked Questions about Depline in Assamese- Depline ar bikhoye satate xodha prashnasamuh\nখাদ্য আৰু মদৰ সৈতে Depline ক্ৰিয়া-প্ৰতিক্ৰিয়া- Depline Interactions with Food and Alcohol in Assamese- khadya aaru modor xoite Depline kriya-pratikriya\nDepline ৰ লাভ আৰু ব্যৱহাৰসমূহ - Depline Benefits & Uses in Assamese - Depline ar laabh aaru byavaharsamuh\nDepline তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nDepline ৰ পালি আৰু সেয়া কেনেদৰে ল'ব - Depline Dosage & How to Take in Assamese - Depline ar paali aaru xeya kenedore lobo\nDepline-ৰ উপাদানসমূহ - Depline Active Ingredients in Assamese - Depline-ar upadaansamuh\nDepline ৰ পাৰ্শ্চক্ৰিয়াসমূহ - Depline Side Effects in Assamese - Depline ar parshwakriyasamuh\nগৱেষণাৰ ভিত্তিত, Depline ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nDepline সংক্ৰান্ত সতৰ্কতাবাণীসমূহ - Depline Related Warnings in Assamese - Depline xonkranta xatarkatabanisamuh\nDepline-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nDepline গ্ৰহণ কৰাৰ পিছত গৰ্ভৱতী মহিলাই বহুতো অসুবিধাৰ সমুখীন হৈছে। গতিকে চিকিতসকৰ পৰামৰ্শ অবিহনে কোনোপধ্যেই গ্ৰহণ নকৰিব।\nDepline-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nDepline প্ৰথমে চিকিতসকৰ পৰামৰ্শ নোলোৱাকৈ গ্ৰহণ কৰা উচিত নহয় কাৰণ ইয়াৰ ফলত স্তন্যপায়ী মহিলাৰ গম্ভীৰ পাৰ্শ্ব-প্ৰতিক্ৰিয়া হব পাৰে।\nবৃক্কত Depline কি প্ৰভাৱ দেখা গৈছে?\nDeplineৰ পাৰ্শ্ব-প্ৰতিক্ৰিয়াই কেতিয়াবাহে বৃক্ক ক প্ৰভাবিত কৰে।\nযকৃতত Depline কি প্ৰভাৱ দেখা গৈছে?\nDeplineৰ কলিজাত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই কলিজা ত কেতিয়াও একো প্ৰভাৱ পৰা নেদেখিব।\nহৃদযন্ত্ৰৰ ক্ষেত্ৰত Depline ৰ কি প্ৰভাৱ দেখা গৈছে?\nহৃদয় can be affected by Deplineৰ দ্বাৰা [Organ] প্ৰভাবিত হব পাৰে। আপুনি যদি এইবিধ ঔষধৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক। চিকিতসকৰ পৰামৰ্শৰ পিছতহে আপুনি ইয়াক পুনৰাই গ্ৰহণ কৰা উচিত।\nঅইন দৰৱৰ সৈতে Deplineৰ গুৰুতৰ ক্ৰিয়া-প্ৰতিক্ৰিয়া - Severe Interaction of Depline with Other Drugs in Assamese - Oinor xoite Depline ar gurutor kriya-pratikriya\nDepline তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nDepline মতভেদসমূহ - Depline Contraindications in Assamese - Depline nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Depline লোৱা অনুচিত যাতে -\nDepline ৰ বিষয়ে সততে সোধা প্ৰশ্নসমূহ - Frequently asked Questions about Depline in Assamese - Depline ar bikhoye satate xodha prashnasamuh\nএই Depline-এ অভ্য়াস বা নিচাৰ সৃষ্টি কৰে নেকি?\nহয়, আপুনি Deplineৰ প্ৰতি আসক্ত হৈ পৰিব পাৰে। সেয়ে এয়া লোৱাৰ আগেয়ে ডাক্তৰৰ সৈতে পৰামৰ্শ কৰক।\nনহয়, মগজু খটাবলগা কোনো কাম আপুনি কৰাটো অনুচিত, আপুনি Depline লোৱাৰ পিছত সেয়া সক্ৰিয় কিয়নো আৰু সতৰ্ক থকাটো প্ৰয়োজনীয়।\nহয়, আপুনি ডাক্তৰৰ পৰামৰ্শৰ পিছতহ Depline লোৱাটো নিৰাপদ।\nহয়, এই Deplineয়ে মানসিক ৰোগৰ চিকিত্সা কৰিব পাৰে।\nখাদ্য আৰু মদৰ সৈতে Depline ক্ৰিয়া-প্ৰতিক্ৰিয়া - Depline Interactions with Food and Alcohol in Assamese - khadya aaru modor xoite Depline kriya-pratikriya\nখাদ্য আৰু Deplineৰ ক্ৰিয়া-প্ৰতিক্ৰিয়া\nDepline আৰু খাদ্যৰ প্ৰভাৱৰ ওপৰত কোনো তথ্য নাই কিয়নো এয়া এতিয়ালৈ বৈজ্ঞানিক ভাৱে গৱেষণা কৰা হোৱা নাই।\nমদ আৰু Deplineৰ মাজৰ প্ৰতিক্ৰিয়া\nগৱেষণাৰ অভাৱত, Depline লোৱাৰ সময়ত মদ্যাপন কৰা সম্পৰ্কত একো ক'ব পৰা নাযায়।\nDepline ৰ অনুকল্প - Substitutes for Depline in Assamese\nআপুনি বা আপোনাৰ পৰিয়ালৰ কোনোবাই Depline লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Depline ব্যৱহাৰ কৰিছিল নেকি?\nআপুনি কিমান পৰিমাণে Depline সেৱন কৰিছিল?\nআপুনি Depline ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Depline সেৱন কৰে?


7th Pay Commission: সুখবৰ! বিত্ত মন্ত্ৰালয়ে চৰকাৰী কৰ্মচাৰীসকলৰ ৩১ শতাংশ মৰগীয়া বানচ বৃদ্ধি ১ জুলাইৰ পৰা বলৱৎ কৰিলে– News18 assam\n7th Pay Commission: বিত্ত মন্ত্ৰালয়ে জনাইছে তথ্য।\nচৰকাৰী কৰ্মচাৰীক দিপাৱলীৰ উপহাৰ আগবঢ়াইছে কেন্দ্ৰৰ নৰেন্দ্ৰ মোদী চৰকাৰে। বিত্ত মন্ত্ৰালয়ে কেন্দ্ৰীয় কৰ্মচাৰীসকলৰ মৰগীয়া বানচ (Dearness Allowance) মূল দৰমহাৰ ২৮ শতাংশৰ পৰা বঢ়াই ৩১শতাংশ কৰিছে। এই বৃদ্ধি ১ জুলাই, ২০২১ৰ পৰা বলৱৎ হ’ব। (DA Implemented) हो गया है.\nসপ্তম দৰমহা আয়োগৰ অধীনত এই বৃদ্ধি কৰা হৈছে। জানিব পৰা মতে বৰ্ধিত মুদ্ৰাস্ফীতিৰ বাবে, কেন্দ্ৰীয় চৰকাৰে ডিএ (DA Hike) বৃদ্ধি কৰাৰ সিদ্ধান্ত লৈছে। চৰকাৰৰ সিদ্ধান্তই ৪৭.১৪ লাখ কেন্দ্ৰীয় কৰ্মচাৰী আৰু ৬৮.৬২ লাখ পেঞ্চনাৰক (Pensioner) লাভান্বিত কৰিব। কেন্দ্ৰীয় চৰকাৰৰ কৰ্মচাৰীসকলৰ ডিএ অন্তিম বৃদ্ধিঅনুমোদিত হোৱাৰ পিছত ২৮ শতাংশলৈ বৃদ্ধি পাইছিল। সেয়েহে, ৩ শতাংশৰ নতুন বৃদ্ধিয়ে এতিয়া ডিএ ৩১ শতাংশ বৃদ্ধি কৰিব।


সামগ্ৰিকতাৰ উপলব্ধিতেই আছে জীৱনৰ অৰ্থ – Indrajit Borah ইন্দ্ৰজিৎ বৰা\nDecember 21, 2018 neelimhriday\nসামগ্ৰিকতাৰ উপলব্ধিতেই আছে জীৱনৰ অৰ্থ\nপদাৰ্থজগতখনৰ অস্তিত্ব মানৱ চেতনাৰ ওপৰত নিৰ্ভৰশীল নহয় । দৰাচলতে পদাৰ্থই হ’ল চিন্তাৰ উৎস । মগজু যাৰ দ্বাৰা মানুহে চিন্তা কৰে সিও পদাৰ্থৰে এক জটিল সংহতি । প্ৰকৃতি আৰু পদাৰ্থজগত যাৰ লগত মগজুৱে আদান প্ৰদান কৰি চিন্তাৰ জন্ম দিয়ে এয়াও পদাৰ্থৰে অনুষ্ঠান । গতিকে পৰিৱেশৰ মাজতেই জন্ম হোৱা চিন্তাই পৰিৱেশৰ পৰিৱৰ্তনৰো কাৰক । পৰিৱেশ বাদ দি চিন্তাচৰ্চা অসম্ভৱ । মনক কাল্পনিক স্বতন্ত্ৰতাৰ মাজত আবদ্ধ কৰি পেলালে পৰিস্থিতিতান্ত্ৰিক এক অসহায় চিত্ৰহে দৃষ্টিগোচৰ হয় । গতিকে উদ্ভৱ হোৱা চিন্তাৰ এক আপেক্ষিক স্বতন্ত্ৰতা থাকে, এক পৰম স্বতন্ত্ৰতা নাথাকে । ই পৰিৱেশৰ পৰা পৃথক পূৰ্ণ স্বাধীন সত্তা নহয় । চিন্তাৰ পৰিৱেশৰ লগত এই সম্পৰ্ক দ্বন্দ্বাত্মক । চিন্তা অথবা ধাৰণা স্থান, কাল আৰু পৰিৱেশৰ ওপৰত নিৰ্ভৰশীল । অৱশ্যে এইটো যান্ত্ৰিকতাৰে আচন্ন হ’ব যদি ভবা হয় যে পৰিৱেশ আৰু পদাৰ্থগত অৱস্থাৰ পৰিৱৰ্তনে চিন্তালৈ তাৎকালিক পৰিৱৰ্তন আনিব । মানৱ চিন্তাৰ ইতিবাচক ভূমিকা সদায় থাকিব ।\nঐতিহাসিকভাৱে ঈশ্বৰৰ ধাৰণাইও বিভিন্ন প্ৰশ্নৰ সন্মুখীন হ’ব লগা হয় । উদাহৰণস্বৰূপে, প্ৰশ্ন আহিল যে ঈশ্বৰে কেৱল ভাল মানুহেই সৃষ্টি কৰেনে? পাৰ্থিৱজগতত তাৰ উত্তৰ দুটা থাকিব পাৰে – ভাল বেয়া দুয়োটাৰ সৃষ্টিকৰ্তা তেৱেঁই নতুবা বেয়াবোৰ আসুৰিক শক্তিয়ে সৃষ্টি কৰে । তেন্তে ভগৱানৰ লগতে চয়তানও বিশ্বব্ৰহ্মাণ্ডৰ সৃষ্টিকৰ্তা হ’ব পাৰে । এনে প্ৰশ্নই নিৰীশ্বৰবাদৰ জন্ম দিলে আৰু ঈশ্বৰৰ অস্তিত্বক মানৱ অন্বেষণৰ পৰিধিৰ বাহিৰলৈ ঠেলি দিলে I তেনেকৈ দুখ-বেদনাৰ অনুধাৱন কোনো যুক্তিশূণ্য ব্ৰহ্মাণ্ডৰ বুকুত নিশ্চয় এৰি দিব নোৱাৰি । জ্যা প’ল ছাট্ৰেৰ দৰে অস্তিত্ববাদীয়ে কৈছে, “Every existing thing is born without reason, prolongs itself out of the weakness of inertia and dies by chance” । তেনেকৈ, একে সুৰতেই এলবাৰ্ট কমুচেও কৈছে, “The absurdity of existence must be lived through, suffered, defied; it cannot be satisfactorily explained” । সেয়ে যদি হয়, তেন্তে দুখ-বেদনাৰ সামগ্ৰিক সত্তা নাথাকে, ই ব্যক্তিগত অনুভৱ আৰু অনুধাৱনলৈ অপসাৰিত হয় । আমি আচলতে অনুভূতি বা মগজুৰ কাৰ্যকলাপক অনুভৱ নকৰোঁ, আমি কোনো বস্তুকহে অনুভৱ কৰোঁ । এই উপলব্ধিৰ অভাৱত পথভ্ৰষ্ট হৈ বাহ্যিক পৃথিৱীখন গৌণ হৈ পৰিলে ব্যক্তিগত প্ৰচেষ্টাবিলাকো অন্ধ হৈ নপৰিবনে ?\nপদাৰ্থজগতৰ বিকাশ এক সাৰ্বজনীন প্ৰক্ৰিয়া, যাৰ তৰ্কসাধ্যতা, নিশ্চয়তা আৰু কাৰণত্বতাই বিসংগতি, অনিশ্চয়তা আৰু দুৰ্ঘটনাৰ বস্তুগত অস্তিত্ব আৰু মহত্ব নিশ্চয় অন্তৰ্ভুক্ত কৰিছে । অসাধাৰণ মানেই হ’ল অনিয়মিত পৰিঘটনা যিবোৰ আচলতে চৰ্তবিহীন নতুবা অনিয়ন্ত্ৰিত নহয় । বাস্তৱতাৰ যথাদৃষ্ট বৈশিষ্ট্যবিলাক নিয়মিততাতকৈ মৌলিক হ’ব নোৱাৰে । যিকোনো আকস্মিক স্থিতি অনিবাৰ্যতাৰ বৈপৰীত্যত অৱস্থিত । তথাপিও, আকস্মিক স্থিতিৰ নিজস্ব আচাৰ থাকিব যি পৰিসাংখ্যিক নিয়মিততাৰ বাবে ভেদ হৈ ৰ’ব । জীৱন বীমাৰ ব্যৱসায়ে আমাক দেখুৱাই কেনেকৈ ব্যক্তিগত দুৰ্ঘটনাবোৰক সামগ্ৰিক অনিবাৰ্যতালৈ ৰূপান্তৰিত কৰিব পাৰি ।\nতেন্তে, প্ৰকৃতি, সমাজ তথা একোজন ব্যক্তিৰ জীৱনত অত্যন্ত দুখ আৰু যান্ত্ৰনাদায়ক অসংগতিবোৰৰ উপলব্ধি ভৌতিক আৰু সামাজিক সম্পৰ্কবিলাকৰ বস্তুনিষ্ঠতাৰ মাজত সম্ভৱ নহ’বনে ? তাৰ বিপৰীতে অস্তিত্ববাদৰ অকস্মিক ব্ৰহ্মাণ্ডখনৰ অনিশ্চয়তাই ধৰ্ম । সেয়া হয়তো আমাৰ ব্যক্তিগত স্তৰত অনিশ্চয়তাৰ মাত্ৰা অতি তীব্ৰ । মানুহৰ পৰ্যবেক্ষণিক সীমাবদ্ধতাই এই অনিশ্চয়তা আনে, কিন্তু বস্তুগত সত্যতা আৰু সত্য অন্বেষণৰ সম্ভাৱনীয়তা নুই নকৰে । “একো অবোধগম্য নহয়” হ’ল মানৱ প্ৰেৰণাৰ মূলমন্ত্ৰ ।\nমানৱীয় কাৰ্যকলাপ হ’ল বাহ্যিক-অৱধাৰণ আৰু আত্ম-নিৰ্ধাৰণৰ এক অসম সংশ্লেষণ । মানুহে পৰিৱেশৰ প্ৰতি এক সচেতন আৰু বলিষ্ঠ প্ৰতিক্ৰিয়া ব্যক্ত কৰাই নহয় কিছুমান নিৰ্দিষ্ট অৱস্থাৰ পৰিৱৰ্তনৰ দিশত উদ্যোগ লয় । সামাজিক স্তৰতো মানুহে নিজৰ স্বতন্ত্ৰতাৰ পৰিসৰ ঐতিহাসিক কাৰকবিলাক আওকাণ কৰি নহয় বৰঞ্চ, এইবিলাকক স্বীকৃতি প্ৰদান কৰি আৰু সেইবিলাকৰ প্ৰয়োজনীয়তাৰ হ’কে সন্মিলিত হৈহে বৃদ্ধি কৰিবলৈ সক্ষম হৈছে । মানুহৰ ঐচ্ছিক কাৰ্যকলাপবিলাকো প্ৰাৰম্ভিক পৰিৱেশ আৰু পৰিশেষৰ সংযোগ ৰেখা ।\nজীৱনৰ দূদৰ্শাবোৰ জানো একেবাৰে প্ৰতিকূল, অলংঘনীয় আৰু পৰিৱৰ্তন কৰিব পৰা ক্ষমতাৰ বাহিৰত । এই অসহায় অৱস্থা অতিক্ৰম কৰাৰ উপায় কি ? মানৱ বুদ্ধিমত্তা আৰু কুশলতাইয়ো মানুহকেই অসহায় আৰু সত্তাবিহীন কৰি তুলিব পাৰে নেকি ? মানুহৰ যান্ত্ৰনা যদি কেৱল এক অলৌকিক আৰু অদৃষ্ট সৃষ্টি হ’লহেতেন তাৰ পৰিত্ৰাণৰ উপায় একেবাৰে অসম্ভৱ নহ’লহেঁতেন নে ? তাৰ বিপৰীতে ই এক ঐতিহাসিক পৰিঘটনা হ’লেহে তাৰ সংকট মোচন সম্ভৱ ।\nধৰ্মীয় পৰম্পৰাত মৃত্যুৰ ভূমিকা অপাৰ, য’ত মৃত্যু হৈছে নৈতিকতাৰ আধাৰ আৰু যান্ত্ৰণাকাতৰ জীৱনৰ পৰা সনাতন মুক্তি । আকৌ অস্তিত্ববাদৰ মতে বিভিন্ন ৰূপত প্ৰকাশিত হৈ অহা যান্ত্ৰণাকাতৰ জীৱনেই মানৱতাৰ এক অপৰিৱৰ্তিত ভেঁটি । তাৰ বিপৰীতে মানৱতাবাদে পৃথিৱীৰ বুকুত মানৱ জীৱনৰ সৰ্বোচ্চ মূল্যাঙ্কন কৰিছে । ব্যক্তিগত অথবা সামাজিক অভিজ্ঞতাত কষ্ট, কঠোৰতা আৰু যান্ত্ৰণা যিমানেই নহওঁক, জীৱন হ’ল মানৱতাৰ সৰ্বোত্তম মূল্য । মৃত্যু কেতিয়াও মানৱ অস্তিত্বৰ মৌলিক অথবা কেন্দ্ৰীয় বস্তু নহয় । বৰঞ্চ মৃত্যুৰ বিভীষিকা ঐতিহাসিকভাৱে গঢ়ি উঠা এক মনস্তাত্ত্বিক প্ৰতিক্ৰিয়া । মৃত্যুক প্ৰতিহত কৰি নশ্বৰ মানুহে নিজস্ব জীৱনটো অধিকতম উৎপাদনশীল আৰু আনন্দময় কৰি গঢ় দিয়াটোৱেই মানৱীয় সত্তা । ঐতিহাসিক বস্তুবাদৰ মতে আমাৰ যান্ত্ৰণাৰ মূল হ’ল প্ৰকৃতি আৰু সামাজিক শক্তিবিলাকৰ সন্মুখত আমাৰ অপাৰগতা আৰু এইবোৰ সঞ্চালিত হৈ থকা বস্তুগত সম্পৰ্কবিলাকৰ ক্ষেত্ৰত আমাৰ অজ্ঞতা । ইয়েই মানৱীয় সত্তালৈ বিপন্নতা আনে, স্বাস্থ্যৰ অৱনতি ঘটায় আৰু এক সুখময় জীৱনৰ অৱসান হয় । এই মানসিক আৰু আবেগিক অশান্তিবিলাকে আমাৰ দৈনন্দিন জীৱনতো অশেষ মনোবিকাৰৰ সৃষ্টি কৰে । গতিকে, আমাৰ জীৱনৰ এই অন্ধ আৰু নৈৰাশ্য শক্তিবিলাকৰ ওপৰত আধিপত্য বিস্তাৰ কৰি কেনেকৈ জীৱনৰ এই যান্ত্ৰণাবোৰ অতিক্ৰম কৰিব পৰা যাব ?\nPrevious ৰিজাৰ্ভ বেংকৰ স্বতন্ত্ৰতা আৰু গণতান্ত্ৰিক ৰাষ্ট্ৰ প্ৰশাসন\nNext খেতিয়কৰ ঋণ মাফ আৰু অৰ্থনৈতিক পাণ্ডিত্য


সুবাস : অপ্ৰকাশিত প্ৰেমৰ গুণগুণনি\nঅপ্ৰকাশিত প্ৰেমৰ গুণগুণনি\nসুবাস জুলাই ,২০১৭\nকলিং বেলৰ শব্দত সামান্য বিৰক্ত হল মৌমিতা ৷ আজি বহুদিনৰে পৰা পঢ়িম পঢ়িম বুলি পঢ়িবলৈ সময় উলিয়াব নোৱাৰা অনুৰাধা শৰ্মা পূজাৰীৰ উপন্যাস "সোণ হৰিণাৰ চেঁকুৰ" উপন্যাস খন পঢ়িবলৈ লোৱাৰ সময়তে কোনে আহি আমনি কৰিলেহি বাৰু ? উঠি গৈ দুৱাৰ খুলি দিলে তাই ৷ আগন্তকক দেখি বিস্ময়ত থৰ লাগি গল মৌমিতা ৷ এয়া তাই ঠিকে দেখিছেনে এমুখ হাহিঁৰে দুৱাৰমুখত থিয় দি আছে নিশান্ত?\nঃ কি হল চিনি পোৱা নাই চাগৈ ?কেনেকৈ চিনি পাবা বাৰু দেখা দেখি নোপোৱাৰ আজি বহু বছৰ হৈ গল চাগৈ..মই নিশান্ত নিশান্ত কাশ্যাপ ৷ তোমাৰ সতে কটনত একেলগে পঢ়িছিলো ৷ সেই যে কবিতা গুন গুনাই থকা,গান গোৱা, গীটাৰ বজোৱা লৰাজন……\nঃ কিয় চিনি নাপাম তোমাক …এনেকুৱা এটা দিন নাই যিটো দিনত মই তোমাক মনত পেলোৱা নাই নিশান্ত ৷ তোমাৰ সপোনত বিভোৰ হোৱা নাই ,তোমাক পাবলৈ আকুল হোৱা নাই ৷ নাই মুখ ফুটাই একো কব নোৱাৰিলে তাই ৷ মাত্ৰ কলে উম মনত পৰিছে সেই যে কলেজৰ সপ্তাহত জোনাকে কানে কানে আহি কলে গানটো গায় ছোৱালীবোৰৰ হিয়াত খলকনি তুলিছিলা যে ?\nঃআৰু তোমাৰ ?\nনিশান্ত প্রশ্নত থতমত খাই গল মৌমিতা৷\nনাই ধেমালি কৰিছো দিয়া ….বাৰু তোমাৰ খবৰ কোৱা মৌমিতা…আগতকৈ অলপ শকত হৈছা ৷ কিন্তু ধুনীয়া লাগিছে তোমাক ৷\nনিশান্ত কথাত লাজত ৰক্তীম হৈ পৰিল মৌমিতাৰ মুখ ৷\nআহা ভিতৰলৈ ৷ তাই তাক বহিবলৈ দিলে ৷\nনীলা মুখমলৰ সুকমোল ছোফাখনত বহি নিশান্তয়ে সুন্দৰকৈ কোঠাটোত চকু ফুৰালে ৷এতিয়া কোৱা নিশান্ত ইমান বছৰৰ পিছত যে ? কত থাকা এতিয়া তুমি ?\nমই এতিয়া হায়দৰাবাদত থাকো ৷ তাতে নিজে চলিব পৰাকৈ কম্পেনি এটাত কাম কৰি চলি আছো ৷ এসপ্তাহ হল গুৱাহাটিলৈ অহা ৷ বহুত কষ্ট কৰি তোমাৰ ঘৰৰ ঠিকনাতো যোগাৰ কৰিছো ৷ভাবিলো তোমাক এবাৰ দেখা কৰি যাও |\nঃকিন্তু ইমান বছৰৰ পিছত মনত পৰিল কেনেকৈ তোমাৰ ?\nঃইমান বছৰৰ পিছত নহয় মৌ ….মনত পৰিয়ে থাকে ৷ আমাৰ কলেজৰ দিনবোৰ …বন্ধু বান্ধবীবোৰ বিকাশ ,অমৰ, শ্রুতি, নেহা আৰু আৰু তোমাক মৌমিতা….\nঃতুমি বহাচোন দেই মই তোমালৈ কফি আনো ৷ আৰু কিবা খাবা ?\nঃনালাগে কফি একাপকে হব ৷ ৰাতিপুৱা হোটেলত খাইয়ে আহিছো ৷\nঃ তুমি হোটেলত আছা ?\nহয় হোটেল ব্ৰহ্মপুত্ৰত। কফি খাই থাকিয়ে নিশান্তই কলে তোমাক যে এনেকৈ লগ পাম আশা কৰা নাছিলো ৷ ভাবিছিলো বিয়া বাৰু হৈ লৰা ছোৱালী স্বামীৰ সতে সংসাৰত ব্যস্ত ৷ কিন্তু তুমি যে এতিয়াও বিয়াত বহা নাই নে কাকো পছন্দয়ে হোৱা নাই নেকি ?\nমৌমিতাই একো নকলে মাথো হাঁহিলে বাৰু তোমাৰ কথা কোৱা নিশান্ত তুমি বিয়া পাতিলা ?\nবিয়া পাতিবলৈ মনে বিছৰা ছোৱালী এজনীৰ প্রয়োজোন ৷\nমোৰ মনে বিছৰা ছোৱালীজনীয়ে মোক নিবিছাৰিলে ৷ গতিকে……সি হো হোৱাই হাঁহিলে ৷\nবাৰু মৌমিতা মই এতিয়া যাও ৷ পৰহিলৈ মোৰ ফ্লাইট আছে ৷ দিনৰ এঘাৰ বজাত ৷ যদি সম্ভব হয় অহাকালি মোক এবাৰ লগ কৰিবানে ? দিঘলী পুখুৰীত ৷ সেই যে আমি গধূলি গধূলি খোজ কাঢ়িছিলো …….কিয় জানো পুৰনী দিনবোৰ বৰকৈ মনত পৰিছে ৷কোৱা আহিবানে মই ৰৈ থাকিম আবেলি ৷\nচেষ্টা কৰিম নিশান্ত ৷ নিশান্ত গুছি গল ৷ এৰি থৈ গল কোঠাটোত এজাক স্মৃতিৰ বা’ ৷ অলস খোজেৰে তাই বাৰন্দালৈ ওলাই আহিল ৷নিশান্ত ওলাই যোৱা গেটখন খোল খাইয়ে আছিল ৷তাইৰ কোঠাৰ খিৰিকিৰে কত দিন এই গেট খনলৈ চাই তাই বাট চাইছে ৷আহিবনে এদিন আহিবনে নিশান্ত এই গেট খন খুলি তাইৰ ওচৰলৈ ?কিন্তু নিশান্তই কোনোদিনেতো তাইক প্রতিশ্রুতি দি যোৱা নাছিল সি এদিন আহিবয়ে বুলি ……আৰু তাইয়োতো কোনোদিন তাক কোৱা নাছিল মই তোমলৈ বাট চাম বুলি……..তথাপি তথাপি এটি হেপাঁহ ,এটি অপ্রশমীত আুকুলতা এক অনাবিল বিশ্বাসে তাইক বাৰে বাৰে কয় আহিব নিশান্তত এদিন আহিবয়ে তাইক বিচাৰি ৷ আৰু আজি ?? সি সচাকৈ আহিছে ??দুচকু ভাঙি বৈ আহিল তাইৰ চকুলো ৷ সুখত ৷ আবেগত ৷ আনন্দত ৷\nতাই বাৰন্দাৰ ছিৰি এপাততে বহি পৰিল ৷ আকৌ এবাৰ ঘুৰি গল তাইৰ পাখী লগা মনটো কটনৰ সেই মৌ মিঠা দিনবোৰলৈ ৷ কটন কলেজত নাম লগাই তাইৰ মনটো সুখেৰে আপ্লুত হৈ পৰিছিল ৷ অসমৰ এখন সৰ্বাংগ সুন্দৰ উচ্চ মানৰ কলেজত পঢ়িবলৈ আহি তাই নিজকে ধন্য মানিছিল ৷ গৌৰববোধ কৰিছল ৷ ৷কিমান সপোন লৈ আহে এই লৰা ছোৱালীবোৰ এই কটন কলেজলৈ জীৱনৰ এক সোনালী অধ্যয়ৰ সুচনা কৰিবলৈ ৷সহপাঠী সকলৰ নিভাঁজ মৰম আন্তৰিকতাত মৌমিতাই পাহৰি পেলাইছিল যোৰহাটৰ ঘৰখনৰ পৰা আহি গুৱাহাটীত অকলশৰে থাকি পঢ়াৰ অবুজ বেদনাৰ কথা ৷ সিদিনা আছিল কলেজ সপ্তাহ তাই পাঠ কৰিছিল হিৰেন ভট্রাচাৰ্য্যৰ এটি কবিতা ‘এটা অজুহাত পালে মই গুছি যাব পাৰোঁ যেনি মন যায়, তোমাৰ সান্নিধ্যৰ যাদুকৰী ৰাতি মই গুছি যাম, …..কবিতা পাঠ কৰি মঞ্চৰ পৰা তাই নামি আহিছিল ৷ বিপুল হাত চাপৰিৰে ৰজনজনাই গৈছিল চৌপাশ ৷শেষ চিৰিটোত ভৰি থৈ পিচলি পৰিব খুজিছিল তাই ৷চাবা লাহেকৈ বুলি লৰা এজনে টানি ধৰিছিল তাইক ৷মৌমিতাই যেন লাজত মুচকছঁহে যাব ৷লৰাজনৰ মুখৰ ফালে চাবলৈও সাহস নহল তাইৰ ৷ লৰাজনে তাইৰ কাণৰ কাষলৈ মুখখন আনি লাহেকৈ কলে ধুনীয়া কবিতা ৷ লগতে তোমাৰ মাতটোও ৷ লৰাজন মঞ্চলৈ উঠি গল ৷হাতত গীটাৰ লৈ মঞ্চত থিয় হোৱা লৰাজনলৈ এইবাৰহে তাই ভালকৈ চালে ৷মিঠাবৰণীয়া ওখ মৰমলগা মুখৰ লৰাজন ৷মাইকত ভাহি আহিল মঞ্চত এয়া নিশান্ত কাশ্যপ। নিশান্তই গাইছিল জোনাকে কাণে কাণে আহি কলে নিবীড় অবুজ ভাষাৰে …আঃ কি হৃদয় পৰশা মিঠা কন্ঠ ৷গীত গাই মঞ্চৰ পৰা নামি অহা লৰাজনক বেৰি ধৰা এজাক ছোৱালীৰ মাজত নিশান্তৰ অবস্থাটো চাবলগীয়া হৈছিল ৷নাই অভিনন্দন জনাবলৈ তাই নগল তাৰ কাষলৈ ৷নিৰবে আতৰি আহিছিল তাই ৷ পিছদিনা লাইব্রেৰিত সোমাই মৌমিতাই দেখিলে নিশান্তই খুব মন দি কিতাপ এখন পঢ়ি আছে ৷তাই ধীৰ-গতিৰে তাৰ কাষলৈ গৈ ৰল ..আৰু তাৰ কাণৰ কাষলৈ মুখখন নি লাহেকৈ কলে ধুনীয়া গান ৷ লগতে তোমাৰ মাতটোও ৷সি উচপখাই মুৰ তুলি চালে ৷ তাই নৰল ৷ মিঠা হাহিঁ এটাৰে আতৰি আহিছিল তাই ৷ সেয়াযে আৰম্ভনী ৷ ৷দুয়োৰো চিনাকী ৷ বন্ধুত্ব ৷ কবিতা, গান ৷বহু সময় ,বহু শেষ নোহোৱা কথা ৷আৰু এদিন মৌমিতাই আবিস্কাৰ কৰিলে খুব সংগোপনে নিশান্তই আহি তাইৰ বুকুৰ গভীৰ কোণত সোমাই পৰিছে ৷দিনটোত নিশান্তক এবাৰ নেদেখিলে তাই ছটফটাই থাকে ৷ তাৰ ধুনীয়া চকুযুৰি ধুনীয়া হাহিঁটো নেদেখিলে তাইৰ গোটেই দিনটো যেন বিমৰ্ষ হৈ পৰে ৷পাই নে পাই নে এই খবৰ নিশান্তই? তাই যে তাৰ প্রেমত পৰিছে। সিও বাৰু ভাল পাই নে তাইক ?কলেজৰ কোনো ছোৱালীৰ সতে বেছি কথা বতৰা নপতা নিশান্তই সুদিৰ্ঘ সময় মাত্ৰ তাইৰ সতে কথা পাতি থাকি ভাল পায় ৷ইয়াৰ অৰ্থ কি ? সিও বাৰু ভাল পায় পেলাইছে নেকি তাইক ৷ তেন্তে কিয় দিয়া নাই তাৰ হৃদয়ৰ বতৰা ?নে নিশান্তই তাইক তাৰ এজনী ভাল বান্ধবী বুলিহে ভাবে ?তাইৰ প্রতি যদি তাৰ বেলেগ একো অনুভব নাই ?কথাবোৰ তাই নুবুজা হৈ যায় ৷এনেকৈ পাৰহৈ থাকিল দিনবোৰ ৷কলেজৰ শেষৰ বছৰটোত তাই ঘৰৰ পৰা এখন চিঠি পালে ৷ ৷দেউতাকে তাইৰ বিয়া ঠিক কৰিছে ৷ লৰা ডিব্রুগড়ৰ ৷ ভাল চাকৰি কৰে ৷তাই সোনকালে ঘৰলৈ যাব লাগে ৷তাইক একো নুসুধাকৈয়ে দেউতাকে তাইৰ বিয়া ঠিক কৰাৰ বাবে তাইৰ ভিন্ন খং উঠিল। খং অভিমানত তাই দেউতাকলৈ এখন চিঠি পঠালে ৷ আৰু তাৰ কেইদিন মান পিছতে পেহিয়েকৰ পৰা তাইলৈ এটা ফোন আহিল ৷দেউতাকৰ হাৰ্ট এটেক হৈছে তিনিচুকীয়া জীৱন জৌতি নাৰচিং হোমত ভৰ্তি কৰা হৈছে ৷ এক অবুজ বেদনাত তাই হুকহুকাই কান্দিলে ৷মাত্ৰ কান্দিলে ৷মাকৰ মৃতুৰ পিছত এই দেউতাকেতো তাইক কিমান আলফুলঁৰে মৰমেৰে ডাঙৰ কৰিছে ৷তাইক লৈয়ে জীয়াই আছে মানুহটো ৷আৰু নিজৰ ছোৱালীজনীৰ বাবে লৰা এটা চোৱাৰো তেওঁৰ\nঅধিকাৰ নাইনে ? এয়া তাই কি ভুল কৰিলে ? সিদিনায়ে নৈশ বাছত উঠি তাই ঘৰলৈ নগৈ তিনিচুকীয়া মেডিকেল যাত্ৰা কৰিলে ৷আহিবৰ সময়ত তাইৰ দুচকুৱে এবাৰ নিশান্তক বিছাৰিছিল ৷তাক নেদেখিলে ৷নাই ভালে হৈছে ৷তাক দেখিলে তাই দুৰ্বল হৈ পৰিব ৷মাত্র তাইৰ অন্তৰংগ বান্ধবী শ্রুতিক কৈ আহিছিল ৷ঘৰত তাইৰ বিয়া ঠিক কৰাৰ কথা ,তাইৰ অমতৰ কথা ,দেউতাকৰ হাৰ্ট এটেকৰ কথা ,আৰু অবশেষত দেউতাকৰ সিদ্ধান্তটোকে গ্রহন কৰিবলৈ ঘৰলৈ গৈ থকাৰ কথা ৷শ্রুতিয়ে তাইক সাৱতি ধৰি কান্দিছিল ৷এই শ্রুতিয়েটো জানিছিল মৌমিতাৰ নিশান্তক লৈ সুগভীৰ মৌন প্রেমৰ কথা।\nবাছৰ পৰা নামিয়ে মৌমিতাই নাচিংহোমলৈ গল ৷দেউতাকৰ কেবিনত সোমাইয়ে তাই দেখিলে ওপৰলৈ মুখ কৰি দেউতাকে কিবা ভাবি আছে ৷দৌৰি গৈ দেউতাকক সাৱতি ধৰি তাই হুকহুকাই কান্দিলে ৷ মোক ক্ষমা কৰি দিয়া দেউতা ৷ দেউতাকে মৰমৰে তাইক সাৱতি ধৰিলে ৷\nখুব ধুমধামেৰে মৌমিতাৰ বিয়াৰ আয়োজন চলিছিল ৷ঘৰৰ সকোলোৰে মুখত হাহিঁ ৷ আৰু চকুপানিৰে ভৰি থাকিছিল তাইৰ দুচকু ৷তাই বুজি উঠিছিল ছোৱালীবোৰ বৰ অসহায় হয় ৷ নিজৰ ঘৰখনৰ কথা ভাবি পৰিয়ালৰ সুখৰ কথা চিন্তা কৰি কিমান ছোৱালীয়ে চাগৈ নিজৰ ইচ্ছা , ভাললগা সপোনক জলাঞ্জলী দিব লগা হৈছে ৷ আঃ ছোৱালীৰ জীবন ৷ নিশান্তলৈ মনত পৰি বুকুখন বিষাই উঠিছিল তাইৰ ৷তেনেকুৱাতে আহিছিল সেই খবৰটো ৷মৌমিতাক বিয়া কৰাবলৈ ওলোৱা লৰাজনে নিজৰ ভালপোৱা ছোৱালীজনক লৈ পলাই গৈছে ৷তাৰ ঘৰৰ মানুহে আহি ক্ষমা খুজিলেহি মৌমিতাৰ বাপেকৰ ওচৰত ৷খবৰটোয়ে এক আশাৰ ৰেঙনী কঢ়িয়াই আনিছিল মৌমিতাৰ মনলৈ ৷সুখৰে ভৰি উঠিছিল ৷তাইৰ বুকু ৷বাৰে বাৰে ভগবানক ধন্যবাদ জনাইছিল ৷দেউতাকে তাইক সাৱতি ধৰিছিল ৷মানুহজন দুঃখত ভাগি পৰিছিল ৷দুঃখ নকৰিবা দেউতা ৷যি হয় ভালৰ কাৰনে হয় ৷এতিয়া আৰু বিয়া বাৰুৰ কথা মোক নকবা ৷মই প্রথমে নিজক প্রতিস্থিত কৰিব খুজো ৷তাৰ পিছতহে বিয়া ৷এইমাত্র বিয়া ভাগি যোৱা ছোৱালীজনীৰ মনৰ দৃঢ়তা দেখি দেউতাক অবাক হৈছিল ৷ তাই উভতি আহিছিল গুৱাহাটীলৈ ৷শ্রুতিক লগ কৰিছিল ৷শ্রুতিয়ে কৈছিল নিশান্ত কলেজ এৰি গুছি গৈছে ৷সকলো সুখ মুহুৰ্ততে নহোৱা হৈ গৈছিল ।বহুদিন তাই অপেক্ষা কৰিলে ।তাই ঠিক কৰিলে নিশান্তক লগ পালে তাই মনৰ সকলো সংকোচ আতৰাই কৈ পেলাব ভালপাওঁ বুলি ৷নাই তাই আৰু তাক লগ নাপালে ৷দিন গৈ মাহ হল ,মাহ গৈ বছৰ হল ৷ আৰু এটি দুটি কৈ বছৰো বাগৰি থাকিল ৷ইয়াৰ মাজতে তাই স্কুল এখনৰ বিজ্ঞান বিষয়ৰ অধ্যপিকা হল ৷গুৱাহাটিতে ঘৰ এটি সাজি তাই অকলশৰীয়া জীবন আৰম্ভ কৰিলে ৷তথাপি মনৰ মাজত সংগোপনে কঢ়িয়াই লৈ ফুৰিলে নিশান্তক এবাৰ লগ পোৱাৰ হেপাঁহ ৷কেতিয়াবা তাই ভাবে সি বাৰু আছেনে এতিয়াও একেদৰে ? নে বিয়া বাৰু পাতি নিজৰ সংসাৰত ব্যস্ত ?আৰু তাই এক অহেতৈুক আশাৰে বাট চাই আছে নিশান্তলৈ? তাইৰ প্রথম প্রেমলৈ ?টেলিফোনৰ শব্দত উচপ খাই উঠিল মৌমিতা ৷ কিমান সময় বাৰু বাৰন্ডাৰ খুটা এটাত আউজি তাই ডুবি ৰৈছিল অতীত ?তাই গৈ ফোনটো উঠালে ৷হেল্লো মিতা শ্রুতিৰ মাতষাৰ শুনি ভাল লাগি গল তাইৰ। মিতা তই নিশান্তক লগ পাইছ ? যোৱাকালি ধাবাত, লগ পালো তাক ৷ মোৰ পৰা সি তোৰ ঘৰৰ ঠিকনাটো ললে ৷বৰ অনুৰোধ কৰিছিল জান …..অ শ্রুতি সি আহিছিল ৷ আৰু অহাকালি সি মোক লগ পাব খুজিছে ৷ভাবি পোৱা নাই কি কৰো ৷ কি কৰো মানে লগ কৰিবি আক ,তাক এবাৰ লগ পাবলৈয়ে জানো তই ইমান দিনে ৰৈ থকা নাই ? কিবা কিবি কৈ শ্রুতিয়ে ফোনটো কাটিলে৷ এক বিষাদ মধুৰ অনুভৱে মৌমিতাক আছন্ন কৰি আনিলে ৷গোটেই ৰাতি তাইৰ টোপনি নাহিল ৷ শেষ ৰাতি তাই সিদ্ধান্ত ললে তাই নিশান্তক লগ কৰিব ৷\nদীঘলী পুখুৰী পাৰৰ শিলৰ চকী এখনত খুব উদাস ভাবে বহি আছিল নিশান্ত ৷ বৰফৰ দৰে বগা ছাৰ্ট এটা পিন্ধি আছিল সি ৷ দৃষ্টি পুখুৰীৰ বিশাল জলাশয়ত ৷ তাই গৈ তাৰ কাষত থিয় হল ৷সি ঘুৰি চালে তাইলৈ ৷মুহুৰ্ততে তাৰ মুখখন পোহৰ হৈ পৰিল ৷মৌ….ভাবিছিলো তুমি আহিবানে নাহা …তোমাক লগ নোপোৱাকৈয়ে যাব লাগিব বুলি মনটো বেয়া লাগি আছিল ৷\nতাই তাৰ কাষতে বহিল ৷\nঃমৌ মই কাইলৈ যামগৈ ৷নাজানো আৰু কেতিয়াবা অসমলৈ ঘুৰি আহিমনে নাহো ৷ আহিলেও আকৌ তোমাক লগ পামনে নাই সেয়াও নাজানো ৷তোমাক মোৰ অলপ কথা কব লগা আছিল ৷সেয়ে তোমাক ইয়াতে লগ কৰাৰ কথা কলো ৷কথা খিনি তোমাক কব নাপালে গোটে জীৱন হইতো মই এক সুতিব্র যন্ত্রণাত কটাব লাগিব ৷সি অলপ সময় ৰল তাৰ পিছত আকৌ কলে ৷তুমি জানানে মৌ তোমাক লগ পোৱাৰ আগলৈকে মই কোনো ছোৱালীৰ সতে বেছি কথা পতা নাছিলো ৷তোমাক লগ পোৱাৰ পৰায়ে মোৰ কি জানো হল তোমাক এবাৰ দেখা পাবলৈ তোমাৰ সতে এবাৰ কথা পাতিবলৈ অহৰহ মনটো উদ্বাউল হৈ থাকিছিল ৷ কেতিয়াও কাৰো প্রতিয়ে অনুভৱ নকৰা এক অনামি অনুভৱ মই তোমাৰ প্রতি অনুভৱ কৰিছিলো ৷আৰু বহু পলমকৈ বুজি উঠিছিলো সেই অনুভৱৰ নাম আছিল প্রেম ৷ কিন্তু সেই প্রেম তোমাৰ আগত প্রকাশ কৰিব পৰা নাছিলো ৷কিবা এক নাম নজনা ভয়ে মোক বিহ্বল কৰি তুলিছিল ৷জানোছা তুমি মোৰ প্রেম প্রস্তাব প্রত্যাখনা কৰা ৷ মোৰ পৰা আতৰি যোৱা ….কেনেকৈ সহ্য কৰিম মই ?তাতকৈ মই অলপ সময় অপেক্ষা কৰিছিলো ৷ উমান লবলৈ মোৰ প্রতি তুমিও অনুভৱ কৰানে একে আকুলতা ৷\nনাই নাই মোৰ সেই কথা জনাৰ কোনো উপায় নাথাকিল তেনেকুৱা এটা দিনতে তুমি কলেজ এৰি গুছি গলা ৷শ্রুতিৰ পৰা গম পালো তোমাৰ দেউতাৰ অসুখৰ কথা ৷ঘৰত তোমাৰ বিয়া ঠিক কৰাৰ কথা ,তুমি বিয়াত বহিবলৈ যোৱাৰ কথা ৷সকলো আশা হেপাঁহ হেৰাই গৈছিল ৷তুমিবিহীন ভাবে বৰ কষ্ট হৈছিল মোৰ ৷সেয়ে মইয়ো গুছি গৈছিলো কলেজ এৰি ৷ঘৰত কিছুদিন কটাই হায়দৰাবাদলৈ গুছি গলো ৷মোৰ বন্ধু এজনে মোক এটা মেচেজ দিলে যে মাল্টিনেচনেল কম্পেনি এটাত জৱ ওলাইছে সেইযে মই তালৈ গৈ তাতে ইন্টাৰভি দি জব পালো আৰু তাতে সোমাই থাকিলো ৷ কিন্তু মই শান্তি পোৱা নাছিলো ৷তোমাৰ প্রতি থকা ভালপোৱাই মোক প্রায়ে অশান্ত কৰি তুলিছিল ৷ সেয়ে গুছি আহিলো ৷তোমাক এবাৰ চাবলৈ ৷কেনে আছা তুমি জানিবৰ মন গৈ আছিল ৷ আহি তোমাক বহুত বিছাৰিলো ৷ভগবানক ধন্যবাদ যে কালি শ্রুতিক লগ পালো ৷তাইৰ পৰায়ে তোমাৰ ঠিকনাটো ললো।\nঅবাক চাৱনিৰে মৌমিতাই মাথো চাই থাকিল নিশান্তলৈ ৷ এয়া কি কৈছে সি ? এয়া চোন সকলোবোৰ তাইৰ মনৰ কথা ৷ তেনেহলে দুখন হৃদয়ত সৃষ্টি হৈছিল একে জোৱাৰ ?তাইৰ দৰে ইমানবছৰে নিশান্তই বুকুত কঢ়িয়াই ফুৰিছিল অপ্রকাশিত প্রেমৰ গুনগুননি ? হুকহুকাই কান্দি পেলাবৰ মন গল তাইৰ ৷\nনিশান্তত থিয় হল কলে বলা মৌ বহুত দেৰি হল তুমি ঘৰলৈ যোৱা ৷ মই কাইলৈ যামগৈ ৷ভালকৈ থাকিবা ৷বেয়া নাপাবা মোৰ মনৰ কথাখিনি কলো তোমাক। মনটো বহুত পাতল লাগিছে ৷হঠাতে কিবা মনত পৰাৰ দৰে সি পুনৰ বহি পৰিল তাইৰ কাষত ৷বাৰু মৌমিতা কথা এটা সুধো তুমিতো ঘৰলৈ বিয়াত বহিবলৈ গৈছিলা তেন্তে বিয়া নহোৱাৰ কাৰন ?\nতাই ঘুৰি নিতান্তৰ চকুত চকু থলে আৰু কলে নিশান্ত তোমাৰ দৰে মোৰো কাৰোবাক ভাল লাগিছিল ৷তেওঁৰ বাহিৰে আনৰ সতে বিয়াত বহাৰ কথা ভাবিবয়ে নোৱাৰিলো দেখোন ৷ মোৰ সমষ্ট ভালপোঁৱা তেওঁৰ বাবে কঢ়িয়াই লৈ ফুৰিছো আজিও ৷ হঠাতে নিশান্তৰ মুখখন ম্লান পৰি গল ৷দুচকু সেমেকি উঠিল ৷এই সৰো নসৰোকৈ যেন সৰি পৰিব দুটোপাল অশ্রু ৷ তাৰ মুখখনলৈ চাই মৰম লাগি গল মৌমিতাৰ ৷গভীৰ মমতাৰে তাৰ হাত এখনত ধৰি সুধিলে তাই ৷ তেওঁ কোন জানিব নিবিছাৰানে তুমি ৷\nসি মৌন হৈয়ে থাকিলে ৷সেয়া তুমি ……তুমি নিশান্ত ৷সেই তাহানিৰ পৰায়ে মই তোমাক ভালপাওঁ ৷তোমাৰ অপেক্ষাতে পাৰ কৰি আছো দিনৰ পিছত দিন ৷ তোমাৰ বাহিৰে মই আন কাৰো হব নোৱাৰিলো ৷বহুত ভালপাওঁ তোমাক নিশান্ত বহুত ভালপাওঁ ……এজনী সৰু ছোৱালীৰ দৰে ফেকুঁৰি উঠিল মৌমিতাই ৷ অভাবনীয় বিস্ময় আৰু আনন্দত নিশান্ত মুক হৈ পৰিল ৷ কিছুসময় স্তব্ধ হৈ থাকিল সময় ৷ সি আঠুকাঢ়ি লৈ তাইৰ চকুপানী মচি দিলে ৷আৰু গভীৰ মমতাৰে তাইৰ কপালত চুমা এটা খালে ৷আৰু কলে হায়দৰাবাদৰ অলপ নিৰিবিলি ঠাইত মই ঘৰ এটি সাজিছো ৷কিন্তু এন্ধাৰ আৰু শুন্যতাই ঘৰটো আবৰি আছে ৷তুমি গলে পোহৰ হৈ পৰিব ঘৰটো ৷ আমি হায়দৰাবাদৰ বালেশ্বৰ মন্দিৰত বিয়া পাতিম ৷ বলা মৌমিতা মই বৰ ভাগৰুৱা হৈ পৰিছো ৷ অলপ জিৰামগৈ তোমাৰ মৰমৰ ছাঁত ৷ আৰু শুনাচোন ঘৰটোত এখন ধুনীয়া বেলকনী আছে ৷ সুগন্ধি ফুলৰে সুবাসীতা হৈ থাকে গোটেই বেলকনীটো ৷তুমি বৰ ভাল পাবা ৷তাত তুমি মোক কবিতা শুনাবা ৷ আৰু মই তোমাক মোৰ গান ৷\nবুকু ভৰি আহিছিল মৌমিতাৰ অচিনা সুখত ৷ দুচকু ভৰি আহিছিল অবুজ আবেগত ৷কপাঁ কপাঁ মাতেৰে কলে তাই নিতান্ত মোক আজি এবাৰ শুনুৱাছোন তুমি কলেজ সপ্তাহত গোৱা সেই গানটো …জোনাকে কাণে কাণে আহি কলে……\nঠিক আছে শুনাম বাৰু ৷ কিন্তু তুমিও সেই কবিতাটো শুনাব লাগিব …‘এটা অজুহাত পালে মই গুছি যাব পাৰোঁ যেনি মন যায়, তোমাৰ সান্নিধ্যৰ যাদুকৰী ৰাতি …মৌমিতাৰ কবিতা আৰু নিশান্তৰ গানৰ গুনগুননিৰে ভৰি পৰিল দীঘলী পুখুৰীপাৰৰ আকাশ বতাহ ৹৹৹৹\nবেচা আৰু কিনা\nশ্ৰীমদ্ ভাগৱত পুৰাণ-একাষাৰ\nমাই ফাৰ্ষ্ট লাভ লেটাৰ\nউদ্বেগ আধুনিক সমাজৰ এক অভিশাপ\nসপোনৰ পজাঁঘৰ ভাঙি\nসুখ, দুখ আৰু হাঁহি\nএটা হেঁপাহৰ কবিতা\nবৰষুনৰ তিনিটা স্তৱক\nআকাশৰ বুকুত জিৰাব বিছাৰো\nতুমি বিহীন কলেজখন\nচান্দমাৰি ব্ৰীজৰ তলত এটি গধূলি\nআহিছিলা তুমি সপোনত\nবিবাহৰ প্ৰাকক্ষণত মনৰ বাতৰি\nপিতাইৰ শৰীৰত শিপোৱা সেউজবুলীয়া সপোনটি\nপূৰঠ বাঁহীৰ সীমনা\nঅপেক্ষা মাথো তোমাৰেই\nকাঁইটীয়া বাটত বাটৰুৱাৰ গোলাপ


covid19-vaccine-and-alcohol-consumption-here-is-all-question-answers-raised-before-skd– News18 assam\nকোৰোণাৰ ভেকচিন ল’লে মদ খাব পাৰিনে?\nমানুহৰ মনত বিভিন্ন প্ৰশ্ন, যেনে কোৰোণাৰ ভেকচিন ল’লে মদ্যপান কৰিব পাৰিনে? যদি খাব নোৱাৰি সেই নিষেধাজ্ঞা কিমান দিনলৈ?\nLast Updated : May 13, 2021, 19:41 IST\n১৮–৪৫ বছৰ বয়সৰ লোকসকলক টিকাকৰণৰ আওতালৈ আনিছে কেন্দ্ৰীয় চৰকাৰে। তাৰ পিছৰে পৰা মানুহৰ মনত বিভিন্ন প্ৰশ্ন, যেনে কোৰোণাৰ ভেকচিন ল’লে মদ্যপান কৰিব পাৰিনে? যদি খাব নোৱাৰি সেই নিষেধাজ্ঞা কিমান দিনলৈ? যিমানেই সময় গৈছে, সিমানেই ওলাইছে অপপ্ৰচাৰ। কিন্তু সঁচাটো কি?\nদেশৰ স্বাস্থ্য মন্ত্ৰণালয়ে ভেকচিন আৰু মদ্যপানক লৈ কি কৈছে?\nস্বাস্থ্য মন্ত্ৰণালয়ে জাৰি কৰা নিৰ্দেশনাত স্পষ্টকৈ কোৱা হৈছে যে মদ খালে টিকাৰ কাৰ্যকাৰিতা নষ্ট হ’ব পাৰে বুলি কোনো প্ৰামাণিক তথ্য নাই।\nঅন্যান্য আন্তৰ্জাতিক স্বাস্থ্য সংস্থাসমূহে কি কয়?\nমাৰ্কিন স্বাস্থ্য সংস্থা ‘দ্য চেণ্টাৰ ফৰ ডিজিছ কন্ট্ৰ’ল এণ্ড প্ৰিভেনশ্যন’ আৰু ব্ৰিটেইনৰ জনস্বাস্থ্য সংস্থাই এই সন্দৰ্ভত কোনো মন্তব্য প্ৰদান কৰা নাই। যদিও ব্ৰিটেইনৰ কেইবাজনো বিশেষজ্ঞই ভেকচিন লোৱাৰ পিছত মদ্যপান বন্ধ কৰাৰ পৰামৰ্শ দিছে। আনহাতে, ব্ৰিটিছ ঔষধ আৰু স্বাস্থ্য নিয়ন্ত্ৰক এজেন্সীয়ে কৈছে, এনে কোনো প্ৰত্যক্ষ উদাহৰণ নাই যে ভেকচিন লৈ মদ্যপান কৰিব নোৱাৰি। তেওঁলোকৰ পৰামৰ্শ, এই সন্দৰ্ভত চিকিৎসকৰ পৰামৰ্শ লওক।\nভেকচিনৰ দুটা ড’জৰ মাজৰ সময়খিনিত মদ্যপান কৰিব পাৰিনে?\nForbes মেগাজিনত প্ৰকাশিত এক ৰিপ’ৰ্টত প্ৰকাশ পোৱা অনুসৰি এজন ৰাছিয়ান বৈজ্ঞানিকে ভেকচিনৰ দুটা ড’জৰ মাজত অন্তত তিনি সপ্তাহ মদ্যপান নকৰিবলৈ কৈছে। আৰু এজন বিশেষজ্ঞৰ মত, ভেকচিনৰ প্ৰতিটো ড’জ নিয়াৰ পিছৰ তিনিদিন মদ্যপান কৰিব নালাগে। বিজ্ঞানীসকলৰ যুক্তি, এই সময়ত মদ্যপান কৰিলে ৰোগ প্ৰতিৰোধ ক্ষমতা কমি যাব পাৰে। নিউ ছায়েণ্টিছ মেগাজিনৰ এক প্ৰবন্ধত কোৱা হৈছে, এষ্ট্ৰোজেনেকা ভেকচিনৰ ট্ৰায়েলৰ সময়ত ভলেণ্টিয়াৰসকলক মদ্যপান কৰাটো নিষেধ কৰা হৈছিল। ফাইজাৰে অৱশ্যে স্পষ্টকৈ জনাইছে, মদ্যপান কৰা নকৰাৰ সৈতে টিকা লোৱাৰ কোনো সম্পৰ্ক নাই।\nভেকচিনৰ দুয়োটা ড’জ লোৱা হ’লে মদ্যপান কৰিব পাৰিনে?\nমানচেষ্টাৰ বিশ্ববিদ্যালয়ৰ এজন ৰোগ প্ৰতিৰোধ বিশেষজ্ঞৰ মতে, মানুহৰ ৰোগ প্ৰতিৰোধ ক্ষমতা যিমানেই ভাল শৰীৰত ভেকচিন সিমানেই বেছি মাত্ৰাত কাৰ্যকৰী হ’ব।\nঅৰ্থাৎ সকলো বিবেচনা কৰি ক’ব পাৰি, কোনো সংস্থাই কোনো বাধা–নিষেধ নাই কৰা যদিও প্ৰত্যেকেই এই সিদ্ধান্ত লোৱাৰ ক্ষেত্ৰত চিকিৎসকৰ পৰামৰ্শ লোৱা উচিত।\nFirst published: May 13, 2021, 19:41 IST\nCorona Vaccinecorona virusCovid 19Covid vaccine\nParimal Suklabaidya | বজাৰত মন্ত্ৰী পৰিমল শুক্লবৈদ্য, কিনিলে বিধে বিধে কেঁচা শাক–পাচলি\nCovid-19: ক'ৰোনা সংক্ৰমণ পুনৰ বৃদ্ধি পাইছে, যোৱা ২৪ ঘণ্টাত দেশত ১৮৯৩০ জন আক্ৰান্ত ; ৩৫ জনৰ মৃত্যু


অভিজিত মুখাৰ্জী - অসমীয়া ৱিকিপিডিয়া\n13 May 2011 – October 2012\n২ জানুৱাৰী, ১৯৬০\nHoogley, পশ্চিমবংগ, ভাৰত\nKabi Bharati Sarani\nChartered Engineer & Social Worker\nঅভিজিত মুখাৰ্জী এগৰাকী ভাৰতীয় ৰাজনীতিবিদ আৰু তেওঁ পশ্চিমবংগৰ জাংগীপুৰ লোকসভাৰ সমষ্টিৰ পৰা নিৰ্বাচিত হোৱা এগৰাকী সাংসদ৷ তেওঁ ভাৰতীয় জাতীয় কংগ্ৰেছৰ সদস্য৷\n2 পেছাদাৰী কেৰিয়াৰ\n3 ৰাজনৈতিক কেৰিয়াৰ\n4 "Painted–dented" বিতৰ্ক\nঅভিজিত মুখাৰ্জীৰ জন্ম হয় ১৯৬০ চনৰ ২ জানুৱাৰীত পশ্চিমবংগৰ এটা বঙালী পৰিয়ালত৷ তেওঁৰ পিতৃ হৈছে বৰ্তমানৰ ৰাষ্ট্ৰপতি প্ৰণব মুখাৰ্জী আৰু মাতৃ শুভ্ৰা মুখাৰ্জী৷ মুখাৰ্জীয়ে ১৯৮৪ চনত জাদবপুৰ বিশ্ববিদ্যালয়ৰ পৰা মেকানিকেল ইঞ্জিনিয়াৰিঙত স্নাতক ডিগ্ৰী লাভ কৰে৷\nপেছাদাৰী কেৰিয়াৰ[সম্পাদনা কৰক]\nমুখাৰ্জীয়ে কেইবাটাও কোম্পানীত কৰপ’ৰেট বিষয়া (corporate executive)ৰূপে কাৰ্য্যনিৰ্বাহ কৰে৷ ইয়াৰ ভিতৰত ভাৰত হেভি ইলেক্ট্ৰিকেলছ লিমিটেড (Bharat Heavy Electricals Limited),মাৰুটি উদ্যোগ লিমিটেড (Maruti Udyog Limited) আৰু ষ্টিল অথ’ৰিটি অব ইণ্ডিয়া লিমিটেড (Steel Authority of India Limited)৷\nৰাজনৈতিক কেৰিয়াৰ[সম্পাদনা কৰক]\nমুখাৰ্জীয়ে ভাৰতীয় জাতীয় কংগ্ৰেছৰ যোগেদি ৰাজনৈতিক কেৰিয়াৰ আৰম্ভ কৰে৷ ২০১১ চনৰ নিৰ্বাচনত জয়ী হৈ নালহাটী লোকসভা সমষ্টিৰ আসন লাভ কৰে৷\n"Painted–dented" বিতৰ্ক[সম্পাদনা কৰক]\n২০১২ চনৰ ডিচেম্বৰ মাহত দিল্লীৰ নিৰ্ভয়া ধৰ্ষণ কাণ্ডৰ পৰৱৰ্ত্তীকালত ইয়াৰ বিৰুদ্ধে তীব্ৰ প্ৰতিবাদ সাব্যস্ত কৰা মহিলাসকলক "highly dented and painted" বুলি আখ্যা দি মুখাৰ্জীয়ে সমাজৰ গৰিহণা ভোগ কৰিব লগাত পৰে৷ এটা সাক্ষাংকাৰত তেওঁ লগতে কৰে যে এই মহিলাসকল ডিস্ক’লৈ যায় আৰু তেওঁলোক বাস্তৱ জীৱনৰ সৈতে কোনো সম্পৰ্ক নাই৷ এই মন্তব্যসমূহে সমাজত তীব্ৰ প্ৰতিক্ৰিয়াৰ সৃষ্টি কৰে৷ তেওঁৰ ভগ্নী শৰ্মিষ্ঠা মুখাৰ্জীয়েও এইসম্পৰ্কত আশ্চৰ্য্য প্ৰকাশ কৰে৷ অভিজিত মুখাৰ্জীয়ে পিছত তেওঁৰ মন্তব্যৰ বাবে সমজুৱাকৈ ক্ষমা বিচাৰে৷\n↑ The Hindu : News / National : Congress loses Tehri, scrapes through in Jangipur\n↑ "General Elections to Lok Sabha 2014 Constituency Wise Trends & Results". West Bengal. Election Commission of India. http://eciresults.nic.in/ConstituencywiseS256.htm?ac=9। আহৰণ কৰা হৈছে: 30 May 2014.\n↑ 3.0 3.1 "Life of Abhijit Mukherjee". abhijitmukherjee.in. http://www.abhijitmukherjee.in/personallife.html। আহৰণ কৰা হৈছে:7August 2012.\n↑ "Biography". Pranab Mukherjee. http://www.pranabmukherjee.in/। আহৰণ কৰা হৈছে: 11 July 2012.\n↑ "No surprises here, it’sastaid First Family". Tehelka. 26 June 2012. http://www.tehelka.com/story_main53.asp?filename=Ws260612Presidential_polls.asp। আহৰণ কৰা হৈছে:7August 2012.\n↑ "Nalhati". Assembly Elections May 2011 Results. Election Commission of India. http://eciresults.nic.in/ConstituencywiseS25293.htm। আহৰণ কৰা হৈছে:7August 2012.\n↑ 7.0 7.1 President Pranab Mukherjee's son Abhijit terms anti-rape protesters 'dented and painted' women - Economic Times\n↑ Presidents son Abhijit Mukherjee taunts Delhi agitation - YouTube\n↑ The Hindu : News / National : Sexist comment ‘dents’ President’s son\n↑ Painted women protesting, not students: Abhijit Mukherjee | Firstpost\n↑ Sexist comments by President's son, CPI-M leader invite West Bengal's ire - Hindustan Times\n↑ Abhijit Mukherjeeâ€™s foot-in-mukh moment steals spotlight from rape cases | India Insight\n↑ Abhijit Mukherjee's 'sexist' comment draws ire on Facebook, Twitter - Times Of India\n↑ President's son Abhijit Mukherjee apologizes after calling anti-rape protesters 'dented and painted' - Times Of India\n"https://as.wikipedia.org/w/index.php?title=অভিজিত_মুখাৰ্জী&oldid=189352"ৰ পৰা সংকলিত\nএই পৃষ্ঠাখন ২৯ জানুৱাৰী, ২০১৯ তাৰিখে ১৬:৪২ বজাত অন্তিম সংশোধন কৰা হৈছিল।


মাৰ তুলনা নাই\nমাৰ সমান হ'ব কোন ? এই বাক্যশাৰী অতীততো সত্য আছিল , আজিও সত্য আৰু অনাগত দিনটো সত্য হৈ থাকিব | মাক কাৰোৰে লগত তুলনা কৰা নাযায় | এগৰাকী মাতৃয়ে কিমান ত্যাগ কৰিব পাৰে সেয়া আনে কাহানীও নোৱাৰে | এগৰাকী নাৰীয়ে নিজৰ কামনা বাসনা সকলো জলাঞ্জলী দি কেৱল সন্তান লালন পালনৰ দায়িত্ব মুৰ পাতি লৈ মা নামৰ শব্দটো আলমকাৰীক ভাবে পিন্ধি ল'ব পাৰে তাৰ উদাহৰণ অদ্বিতীয় |\nএই লেখাটোৰ নাৰীগৰাকী এগৰাকী নামত মা নহয় কিন্তু প্রকৃত , জন্মদাত্রী মাতকৈও কোনো গুনে কম নহয় | নিজৰ জীৱন যৌৱন কামনা বাসনা সকলো ত্যাগ কৰি আন এগৰাকী মাতৃৰ সন্তানক মাতৃত্বৰ আচলৰ তলত ডাঙৰ দীঘল কৰিব পাৰে | নিজৰ উৰ্বৰা শক্তি অটুত থকা স্বত্বেও , নিজে সন্তান জন্ম দিব পৰা ক্ষমতা থকা স্বত্বেও সেই আশা বাদ দি কেৱল মা নামৰ অলংকাৰটো পিন্ধি আজিও হাঁহি হাঁহি মাকৰ দ্বায়িত্ব পালন কৰি আছে | তেনে মাতৃ মহীয়ান নহৈ পাৰেনে ? এই লেখাত উল্লেখ কৰিব বিছৰা মাতৃৰ কাহিনী কাল্পনিক কাহিনী নহয় | ই সম্পূৰ্ণ বাস্তব আৰু সত্য | ভাবিলে আচৰিত হও কেনেকৈ ইমান ত্যাগ কৰিব পাৰে এগৰাকী নাৰীয়ে তাকেই তুলি ধৰাৰ বিনম্র পয়াস , এয়া গল্প নহয় | সম্পুৰ্ণ সত্য কথা |\nএগৰাকী উচ্চ পদস্থ চৰকাৰী বিষয়াৰ প্রথমা পত্নীৰ তিনিটা সন্তান | এখন সুখৰ সংসাৰ | কোনো অভাৱ নাই |\nনিয়তিৰ কি নিষ্ঠুৰ পৰিহাস , হঠাতে সকলোকে আচৰিত কৰি তিনিওটা সন্তানক দেউতাকৰ হাতত তুলি দি পত্নী গৰাকী চিৰদিনৰ বাবে অজান্তি মুলুকলৈ গুচি গ'ল |\nপত্নীক হেৰুৱাই মানুহজনে দিকবিদিক হেৰুৱাই পেলালে | কেনেদৰে আগবাঢ়িব এই এমা দিমা সন্তান কেইটাক লৈ অনাগত দিনবোৰ | চৰকাৰী কামৰ পৰা কিমানদিন আতৰি থাকিব পাৰিব | প্রশ্নৰ উত্তৰ বিচাৰি নোপোৱা হ'ল | কবলৈ গলে সৰগ ভাগি পৰা যেন হ'ল | এনেদৰে আৰু কিমান দিন ?\nসেয়েহে সকলোৱে আলোচনা কৰি তেখেতক দ্বিতীয় সংসাৰৰ পাতনি মেলিবলৈ মান্তি কৰালে |কিন্তু কইনা হ'ব কোন ? বিচাৰ খোচাৰ কৰাৰ পিছত পোৱা গ'ল কইনা | দুয়ো গৰাকী অকলে বহি আলোচনা কৰিলে কথাতো , চিন্তা কৰিলে , শেষত সিদ্ধান্ত হ'ল |\nসেই সিদ্ধান্ত কইনাই মানি ললে | কথাতো হ'ল আগৰ সন্তান কিটাৰ স্বাৰ্থত তেও নিজাকৈ সন্তান সন্তান জন্ম নিদিয়ে | তাৰ পিছত বিবাহ সাধাৰণকৈ হলেও সম্পন্ন হ'ল\nতাৰ পিছত বহু শৰত , বহু বসন্ত পাৰ হৈ গ'ল | সেই তিনিও সন্তানক নিজৰ মাতৃত্বৰ আচলত ৰাখি ডাঙৰ দীঘল কৰালে ,পঢ়ালে শুনালে\nমানুহ হিচাবে সমাজত চিনাকি দিব পৰাকৈ উপযুক্ত কৰি গঢ়িলে | সমাজত প্রতিষ্ঠিত কৰালে | প্রথম সন্তানক উপযুক্ত পাত্রত বিয়া দিলে | বাকী দুই সন্তানেও তেখেতক কাহানীও বিমাতা বুলি অবহেলা নকৰি নিজ মাতৃৰ দৰে আদৰ সন্মান আজ্ঞা পালন কৰি দেউতাকক সন্মান দি আহিছে | গতিকে নাৰীযে যে ত্যাগৰ প্রতিমূৰ্তি তাতকৈ আৰু বেলেগ উদাহৰণ লাগেনে | কেনেদৰে নিজৰ সকলো ত্যাগ কৰি আনক আনন্দ দিবলৈ গৈ সুখী হ'ব পাৰিছে ভাৱি আচৰিত হওঁ | তেওঁ ত্যাগৰ মূৰ্ত প্রতীক | তেওঁক হাজাৰ প্রণাম | ধন্য তুমি মা, তুমি কেৱল ধন্যই নহয় তুমি সঁচাই অন্যনা | মা পুনৰ প্রণামো তোমাক |


7th Pay Commission: চৰকাৰী চাকৰিয়ালৰ বাবে গুৰুত্বপূৰ্ণ খবৰ! কেতিয়ালৈ বাঢ়িব ন্যূনতম দৰমহা?– News18 assam\n7th Pay Commission: চৰকাৰী চাকৰিয়ালৰ বাবে গুৰুত্বপূৰ্ণ খবৰ! কেতিয়ালৈ বাঢ়িব ন্যূনতম দৰমহা?\nযদি মোদী চৰকাৰে ফিটমেণ্ট ফেক্টৰ বৃদ্ধি কৰে তেন্তে কৰ্মচাৰীসকলৰ ন্যূনতম দৰমহা অৰ্থাৎ বেছিক ছেলাৰী বৃদ্ধি পাব।\nকেন্দ্ৰীয় চৰকাৰৰ অধীনৰ কৰ্মচাৰীসকলে শীঘ্ৰে লাভ কৰিব পাৰে ভাল খবৰ। মিডিয়া ৰিপ’ৰ্ট মতে, ফিটমেণ্ট ফেক্টৰক লৈ বুধবাৰে হ’বলগীয়া কেবিনেট বৈঠকত আলোচনা হোৱাৰ সম্ভাৱনা আছে। যদি কেন্দ্ৰীয় চৰকাৰৰ ফালৰ পৰা সেউজ সংকেত আহে তেন্তে কেন্দ্ৰীয় কৰ্মচাৰীসকলৰ ন্যূনতম বেছিক ছেলাৰী ১৮ হাজাৰ টকাৰ ঠাইত ২৬ হাজাৰ টকা হ’ব।\nজানিব পৰা মতে, ফিটমেণ্ট ফেক্টৰ বৃদ্ধি কৰা হ’ব পাৰে। উল্লেখযোগ্য যে কেন্দ্ৰীয় কৰ্মচাৰীৰ দৰমহা বৃদ্ধিৰ বাবে ফিটমেণ্ট ফেক্টৰ ব্যৱহাৰ হয়। যদি মোদী চৰকাৰে ফিটমেণ্ট ফেক্টৰ বৃদ্ধি কৰে তেন্তে কৰ্মচাৰীসকলৰ ন্যূনতম দৰমহা অৰ্থাৎ বেছিক ছেলাৰী বৃদ্ধি পাব।\nউল্লেখযোগ্য যে কেন্দ্ৰীয় আৰু ৰাজ্যিক কৰ্মচাৰীসকলৰ দীৰ্ঘদিনীয়া দাবী, তেওঁলোকৰ ফিটমেণ্ট ফেক্টৰ ২.৫৭ শতাংশৰ পৰা বৃদ্ধি কৰি ৩.৬৮ শতাংশ কৰা হওক। বৰ্তমান কৰ্মচাৰীসকলে ২.৫৭ শতাংশৰ হিচাপত দৰমহা পায়। যদি ইয়াক বৃদ্ধি কৰি ৩.৬৮ শতাংশ কৰা হয় তেন্তে কৰ্মচাৰীৰ ন্যূনতম বেতন ৮ হাজাৰ টকা বৃদ্ধি হ’ব। অৰ্থাৎ কেন্দ্ৰীয় কৰ্মচাৰীৰ ন্যূনতম দৰমহা ১৮ হাজাৰ টকাৰ পৰা বৃদ্ধি হৈ ২৬ হাজাৰ হ’ব।\ncentral government employeesCentral Government Employees Fitment Factor


এইড্‌চ দিৱস | Article by Dikshita Kalita\nHomeপ্ৰবন্ধএইড্‌চ দিৱস | Article by Dikshita Kalita\nএইড্‌চ এক সামাজিক ব্যাধি। এইড্‌চ দিৱস এক ডিচেম্বৰ তাৰিখে পালন কৰা হয়। এই দিৱসৰ উদ্দেশ্য হ'ল - এইড্‌চ মহামাৰীৰ বিষয়ে সজাগতা বৃদ্ধি কৰা। তদুপৰি এই মহামাৰীত মৃত্যু হোৱা লোক সকলৰ বাবে শোক প্ৰকাশ কৰাই হৈছে এই দিৱসৰ মূল উদ্দেশ্য। ২০২০ চনৰ এইড্‌চ দিৱসৰ বিষয় আছিল Global Solidarity Resilient Services. এইড্‌চৰ সম্পূৰ্ণ নাম হল 'Acquired Immuno Deficiency Syndrome' ।\nসমগ্ৰ পৃথিৱীতে ভয়াৱহ ৰূপ লোৱা এই এইড্‌চ ৰোগ হৈছে এবিধ ভাইৰাছজনিত ৰোগ । ই এক এনে ৰোগ, যিয়ে আমাৰ দেহত থকা ৰোগ প্ৰতিৰোধ ক্ষমতা একেবাৰে নষ্ট কৰি পেলায়।ফলস্বৰূপে, দেহত এবাৰ আৰম্ভ হোৱা যিকোনো ৰোগে এইড্‌চৰ প্ৰভাৱত প্ৰতিষেধক ল'লেও উপশম নহয়, বৰঞ্চ ৰোগীক মৃত্যুৰ মুখলৈ ঠেলি দিয়ে।এইড্‌চ ৰোগৰ আৱিৰ্ভাৱ কেতিয়া হৈছিল তাক সঠিককৈ কোৱাটো অসম্ভৱ যদিও প্ৰথমে ধৰা পৰিছিল ১৯৮১ চনত আমেৰিকাৰ আটলান্টাত আৰু লগে লগে ইউৰোপৰ বিভিন্ন ঠাইতো ইয়াৰ বীজাণু ধৰা পৰিছিল। পিছত ১৯৮৩ চনত পেৰিছৰ কেইজনমান গবেষকে এইড্‌চ ৰোগৰ ভাইৰাছ আৱিস্কাৰ কৰিছিল। ভাৰতবৰ্ষত এই ৰোগৰ সংক্ৰমণ হোৱাটো প্ৰথম ধৰা পৰিছিল ১৯৮৬ চনত মুম্বাইত। ভাৰতবৰ্ষত বেছিকৈ এইড্‌চ ৰোগী পোৱা ৰাজ্য কেইখনমান হৈছে – মহাৰাষ্ট্ৰ, কেৰালা, পঞ্জাৱ, মণিপুৰ, দিল্লী। অসমত ১৯৯০ চনত প্ৰথমগৰাকী এইড্‌চ ৰোগী চিনাক্ত কৰা হৈছিল।\nএই ৰোগৰ প্ৰধান লক্ষণসমূহ হৈছে– বহুদিন জ্বৰত ভুগি থকা, শৰীৰৰ ওজন হ্ৰাস হোৱা, বহুদিন কাঁহ হৈ থকা, বহুদিন পনীয়া শৌচ হৈ থকা, শৰীৰত অত্যধিক যন্ত্ৰণা অনুভৱ কৰা, ৰাতি ৰাতি শৰীৰৰ পৰা ঘাম নিৰ্গত হোৱা, ছালৰ খজুৱতি বা জ্বৰশুং আদি ওলোৱা তথা শৰীৰৰ বিভিন্ন স্থানত টেমুনাজাতীয় গাঙঠি উঠা ইত্যাদি।\nঅৱশ্যে এইটো উল্লেখ কৰিব পাৰি যে এই লক্ষণসমূহে দেখা দিলেই যে এজন মানুহৰ এইড্‌চ হৈছে, তাক সঠিককৈ কব নোৱাৰি। অন্য কাৰণতো এই লক্ষণে দেখা দিলেই চিকিৎসকৰদ্বাৰা সঠিক পৰীক্ষা নিৰীক্ষা কৰিহে প্ৰকৃত সত্য নিৰূপণ কৰিব পৰা যায়।\nএইডচ ৰোগসমূহ মূলতঃ শৰীৰত ৰোগ প্ৰতিৰোধ হ্ৰাসৰ ফলতে হয় আৰু এই ক্ষমতা হ্ৰাসকৰণত মুখ্য ভূমিকা গ্ৰহণ কৰে HIV নামৰ ভাইৰাছবিধে। এই ভাইৰাছবিধে দেহৰ শ্বেতৰক্ত কোষবিলাক ধ্বংস কৰে। তাৰ ফলস্বৰূপে ৰোগ প্ৰতিৰোধ ক্ষমতা কমি যায় আৰু সাধাৰণ জীৱাণুৰ সংক্ৰমণতে ৰোগীজন মৃত্যু মুখলৈ আগবাঢ়ে।\nআনহাতে Human Deficiency Virus নামৰ এই ভাইৰাছবিধ তেজৰ জৰিয়তে এজন ব্যক্তিৰ দেহৰপৰা আন এজন ব্যক্তিৰ দেহলৈ প্ৰৱেশ কৰে। কোনো ব্যক্তি HIV ত আক্ৰান্ত হৈছে নে নাই তাক জানিবলৈ কৰা পৰীক্ষাটোক এছিছা বোলে। এছিছাৰ সম্পূৰ্ণ নাম হল Enzymelinked Immunosorbent Assay. যদি এছিছাৰ পৰীক্ষাত ’HIV’ সংক্ৰমণ ধৰা পৰে , তেতিয়া নিশ্চিতকৰণৰ বাবে আৰু এটা পৰীক্ষা কৰা হয় ,তাক Western Blot বুলি কোৱা হয়। এইড্‌চ ৰোগ সংক্ৰমণ হোৱাৰ বিভিন্ন কাৰণ হৈছে –\n১) এইড্‌চ ৰোগ আক্ৰান্তৰপৰা তেজ ললে।\n২) এইড্‌চ আক্ৰান্ত লোকৰ শৰীৰত দিয়া বেজী সুস্থ লোকৰ শৰীৰত দিলে।\n৩) এইড্‌চ আক্ৰান্ত মহিলা বা পূৰুষৰ লগত মুক্তভাৱে যৌন সম্পৰ্ক কৰিলে।\n৪) এইড্‌চ আক্ৰান্ত মাতৃৰ শৰীৰৰপৰা গৰ্ভস্থ সন্তানৰ শৰীৰলৈকে সংক্ৰমিত হয়।\nএই ৰোগৰ ভয়াবহতা সম্পৰ্কে প্ৰায় লোকেই জনা হৈছে যদিও নিৰক্ষৰ তথা পিছপৰা শ্ৰেণীৰ মাজত এই ৰোগ সম্পৰ্কে ভিন ভিন বিশ্বাস তথা উৰাবাতৰি প্ৰচাৰ হৈ আহিছে। এই ক্ষেত্ৰত স্পষ্ট কৰি দিব পাৰি যে, এইড্‌চ আক্ৰান্ত ৰোগীৰ সৈতে কৰমৰ্দন কৰিলে, একেটা পাত্ৰত আহাৰ গ্ৰহণ কৰিলে, চুমা খালে, একেটা স্নানাগাৰ ব্যৱহাৰ কৰিলে, তদুপৰি সংক্ৰামক ৰোগৰ বাহক ’মহে’ কামুৰিলে এইড্‌চ ৰোগ সংক্ৰমিত নহয়। ইয়াৰদ্বাৰা আমি কব পাৰোঁ যে ’সজাগতা’ই হৈছে এই ৰোগ প্ৰতিৰোধৰ প্ৰধান উপায়।\nসেয়েহে এইড্‌চ ৰোগ মানেই হৈছে সজাগতা। ইয়াৰোপৰি এই ৰোগ নিৰ্ণয় কৰাৰ একমাত্ৰ উপায় হ'ল তেজ পৰীক্ষা কৰা। সাৱধান হ'লে, সজাগ হ'লে এই ৰোগৰপৰা আমি হাত সাৰি থাকিব পাৰিম।\nউৎস : বাতৰি কাকত\nউচ্চ মাধ্যমিকৰ এগৰাকী ছাত্ৰী


mla-sherman-ali-ahmed-suspended-from-congress-skd– News18 assam\nSherman Ali Suspended : বিধায়ক শ্বেৰমান আলী আহমেদক দলৰ পৰা নিলম্বন প্ৰদেশ কংগ্ৰেছৰ\nবৰ্তমান আৰক্ষীৰ জিম্মাত আছে শ্বেৰমান আলী আহমেদ।\nLast Updated : October 04, 2021, 11:12 IST\nবিধায়ক শ্বেৰমান আলী আহমেদক দলৰ পৰা নিলম্বন কৰিলে প্ৰদেশ কংগ্ৰেছে। শ্বহীদক লৈ অপমানসূচক মন্তব্য কৰাৰ অভিযোগত শনিবাৰে দিছপুৰ আৰক্ষীয়ে গ্ৰেপ্তাৰ কৰিছিল বাঘবৰৰ বিধায়কজনক। বৰ্তমান আৰক্ষীৰ জিম্মাত আছে শ্বেৰমান আলী আহমেদ। তাৰ পিছতে আজি প্ৰদেশ কংগ্ৰেছে দলৰ পৰা নিলম্বন কৰে বিধায়কজনক।\nউল্লেখযোগ্য যে ২০১১ চনত এআইইউডিএফৰ প্ৰাৰ্থী হিচাপে বাঘবৰৰ পৰা নিৰ্বাচিত হৈছিল শ্বেৰমান আলী। ২০১৬ চনত কংগ্ৰেছৰ টিকটত বাঘবৰ সমষ্টিৰ পৰা নিৰ্বাচিত হৈছিল বিধায়ক হিচাপে। ২০২১ চনত কংগ্ৰেছৰ টিকটত পুনৰ বাঘবৰ সমষ্টিৰ পৰা নিৰ্বাচিত হৈছিল। আজি কংগ্ৰেছৰ পৰা নিলম্বিত হ’ল শ্বেৰমান আলী আহমেদ।\nFirst published: October 04, 2021, 11:12 IST\nassamCongress MLA Sherman ALI\nহোজাইত মন্দিৰৰ চুৰি সামগ্ৰীসহ গ্ৰেপ্তাৰ গভাইত চোৰ\n২০১১ বিশ্বকাপৰ ‘মেন অৱ দ্য ছিৰিজ’ৰ অ'ডি বাহনখন এজন অসমীয়াক উপহাৰ হিচাপে দিলে যুৱৰাজ সিঙে\nকৃষিকৰ্মৰে উজলিছে নাহৰকটীয়াৰ তিনিগৰাকী মহিলা, স্বামীয়ে হাত খৰছ হিচাপে দিয়া টকা খৰছ কৰিছে সৰিয়হৰ খেতিত\n২২ কেৰেট আৰু ২৪ কেৰেট সোণৰ পাৰ্থক্য কি জানেনে? ২২ কেৰেটক কিয় কোৱা হয় ‘916 Gold’\n‘অমিক্ৰণ’ৰ বিৰুদ্ধে যুঁজত মাস্ক হ’ব ডাঙৰ অস্ত্ৰ! WHOৰ বৈজ্ঞানিকে দিলে এই পৰামৰ্শ


November 2019 | Assam Study Centre\nMCQ on Pedagogy, Questions 91 – 120\non: 22/11/2019 by Assam Study Centre\n৯১) ছাত্র আৰু ছাত্রীৰ উভয়ৰে ব্যৱহাৰ জানিবলৈ তলৰ কোনটো পৰীক্ষা হাতত ল’বা ? ক) ব্যক্তিত্বৰ পৰীক্ষা খ) ছৰিঅ’গ্রাম গ) ৰ’ৰচাচ টেষ্ট ঘ) এনেকডলাৰ বেকর্ড = খ ৯২) শিক্ষাৰ ক্ষেত্রত গেছলেটৰ তত্ত্বটো কি ? ক) যেতিয়া কোনো এজনে অধ্যয়নৰ সম্পূর্ণ সাৰমর্ম\nMCQ on Pedagogy, Questions 61 – 90\non: 19/11/2019 by Assam Study Centre\n৬১) সাম্প্রতিক সময়ত এটা ভাল শিক্ষণ পদ্ধতি হল ক) বেলেগ বেলেগ শ্রেণীৰ সকলো শিশুৰ বাবে বিভিন্ন পর্যায়ৰ শিক্ষণ পদ্ধতি খ) টকাৰ ওপৰত ভিত্তি কৰি যি শিক্ষা দিয়াৰ ব্যবস্থা গ) বিভিন্ন শ্রেণীৰ লৰা-ছোৱাচলীবোৰৰ বাবে একেই পর্যায়ৰ শিক্ষণ পদ্ধতিৰ ব্যবস্থা ঘ) সেই পদ্ধতি\nMCQ on Pedagogy, Questions 31 – 60\n৩১) থর্নডাইকে শিক্ষণৰ মুখ্য নীতি তিনিটাৰ উপৰি শিক্ষণৰ গৌণ নীতিৰ কথা উল্লেখ কৰিছিল – ক) দুটা খ) পাঁচটা গ) তিনিটা ঘ) চাৰিটা = পাঁচটা ৩২) কোনো জাননী নিদিয়াকৈ পৰীক্ষা পাতিলে কি লাভ হয়? ক) দুর্বল ছাত্র-ছাত্রীক শাস্তি দিয়া হয়। খ) ই\nMCQ on Pedagogy, Questions 1 – 30\n১) মই তেনেজন শিক্ষককে স্বীকৃতি দিওঁ- ক) যি ছাত্র-ছাত্রীক কঠোৰভাবে নিয়ন্ত্রণ কৰে। খ) ছাত্র-ছাত্রীৰ সমস্যা সম্পর্কে অৱগত হয় আৰু তেওঁলোকক সহায় কৰে। গ) ছাত্র-ছাত্রীৰ সৈতে বন্ধুত্ব বজাই ৰাখে ঘ) এক সুন্দৰ ব্যক্তিত্বৰ অধিকাৰী হয় = খ ২) ছাত্র-শিক্ষকৰ মাজৰ যোগাযোগক\nDaily G.K. Series\non: 17/11/2019 by Assam Study Centre\n১) Heart ৰ ৰোগীয়ে তলৰ কোনটো এৰি চলিব লাগে ? ক) প্রটিন খ) ফেট গ) ভিটামিন ঘ) কার্বহাইড্রেট = ফেট ২) ঝাৰখণ্ডত থকা Sindri Fertilizer Plant ত কি উৎপাদন কৰা হয় ? ক) এমনিয়াম ফচফেট খ) কেলচিয়াম চুপাৰ ফচফেট গ)\nDaily G.K. Series | 11th Nov. to 17th Nov\nআমি Assam Study Centre ৰ তৰফৰ পৰা দৈনিক আমাৰ ইউটিউব চেনেলত সাধাৰণ জ্ঞানৰ বিভিন্ন প্রশ্ন আৰু উত্তৰ সমূহ আগবঢ়াই আহিছো। এই প্রশ্ন সমুহ আপোনালোকে পোনপটীয়াকৈ ডাউনলোড কৰিব পাৰিব । তলত দিয়া লিংকটোত গ’লে এই প্রশ্নসমুহৰ এটা PDF ফাইল ওলাই আহিব। এই\nIndian Polity and Constitution of India – Questions 181- 210\n১৮১)ধর্মীয় অধিকাৰৰ বিষয়ে সংবিধানৰ কোনটো অনুচ্ছেদত উল্লেখ আছে ? ক) ২৫ – ২৮ নং অনুচ্ছেদ খ) ৩০ – ৩৩ নং অনুচ্ছেদ গ) ৩৫ – ৩৭ নং অনুচ্ছেদ ঘ) ৪৪ – ৪৭ নং অনুচ্ছেদ = ২৫ – ২৮ নং অনুচ্ছেদ ১৮২) কিমান\non: 16/11/2019 by Assam Study Centre\n১) কোন শাসকবর্গই বিশ্বৰ পশ্চিম প্রান্তৰ বহু আঁতৰৰ দেশৰ লগত কুটনৈতিক সম্বন্ধ ৰাখিছিল ? ক) মৌর্য খ) গুপ্ত গ) পল্লব গ) চোলা = মৌর্য ২) Baba Amte তলৰ কিহৰ বাবে বিখ্যাত ? ক) দৰিদ্র আৰু গৃহহীন লোকৰ বাবে কৰা কাম\nIndian Polity and Constitution of India – Questions 151- 180\non: 15/11/2019 by Assam Study Centre\n১৫১) তলত উল্লেখ কৰা কি বিষয়ত নৰসিংহ কমিটি গঠন কৰা হৈছিল ? ক) উচ্চ শিক্ষাৰ সংস্কাৰৰ বাবে খ) কৰৰ গাঠঁনিৰ সংস্কাৰৰ বাবে গ) পৰিকল্পনা প্রয়োগৰ সংস্কাৰৰ বাবে ঘ) বেংকৰ গাঠঁনিৰ সংস্কাৰৰ বাবে = বেংকৰ গাঠঁনিৰ সংস্কাৰৰ বাবে ১৫২) কোনটো পৰিকল্পনাত গৰিবী\nIndian Polity and Constitution of India – Questions 121- 150\non: 14/11/2019 by Assam Study Centre\n১২১) সংবিধানৰ কোনটো অনুচ্ছেদে ভাৰতৰ বাবে এজন ৰাষ্ট্রপতি থাকিব বুলি উল্লেখ কৰিছে ? ক) ৩ নং অনুচ্ছেদ খ) ৫ নং অনুচ্ছেদ গ) ৩৪ নং অনুচ্ছেদ ঘ) ৫২ নং অনুচ্ছেদ = ৫২ নং অনুচ্ছেদ ১২২) সংবিধানৰ কোনটো অনুচ্ছেদত ভাৰতৰ বাবে এজন


ঐতিহাসিক বক্তৃতাঃ লাহোৰ উচ্চ ন্যায়ালয় ছহিদ ভগত সিঙৰ বক্তব্য\nHomeSpeechঐতিহাসিক বক্তৃতাঃ লাহোৰ উচ্চ ন্যায়ালয় ছহিদ ভগত সিঙৰ বক্তব্য\nলাহোৰ হাইক'ৰ্টত ছহিদ ভগত সিঙৰ বক্তব্য\nঅনুবাদ- জ্যোতিস্মিতা শইকীয়া, তেজপুৰ মহাবিদ্যালয়\nমহামান্য হে মহামহিম,\nআমি উকীলো নহওঁ, ইংৰাজী ভাষাৰ পণ্ডিতো নহওঁ, শৈক্ষিক উপাধি একোটাৰো অধিকাৰী নহওঁ। সেয়েহে মহোদয়ে যাতে আমাৰ পৰা আলংকাৰিক ভাষণ এটাৰ আশা নাৰাখে। গতিকে ভাষাগত ভুলৰ সলনি যাতে মিনতিৰ সাৰমৰ্মত গুৰুত্ব আৰোপ কৰা হয়,তাৰ বাবে প্ৰাৰ্থনা জনাইছোঁ।\nবাকীবোৰ বিষয় অধিবক্তাসকললৈ এৰি মই নিজকে মাত্ৰ এটা বিষয়ত আবদ্ধ কৰিব খুজিছোঁ। যিটো বিষয় যথেষ্ট গুৰুত্বপূৰ্ণ। বিষয়টো এই যে আমাৰ উদ্দেশ্য কিমানখিনি আছিল আৰু আমি কিমান দোষী। এইটো এটা বৰ জটিল প্ৰশ্ন আৰু কিধৰণৰ চূড়ান্ত মানসিকতাই আমাক সেই বিশেষ বিষয়টোৰ দিশে পৰিচালিত কৰিছিল সেইকথা আপোনাৰ সন্মূখত বৰ্তমান প্ৰকাশ কৰাটো অসম্ভৱ। মই বিচাৰোঁ যাতে আমাৰ উদ্দেশ্য বিবেচনা কৰাৰ সময়ত সেইফালে অলপ মন দিয়া হয়। জনপ্ৰিয় আইনবিদ চ'ল'মনৰ মতে, যদি ব্যক্তিজনৰ উদ্দেশ্য আইনৰ পৰিপন্থী নহয় তেনেহ'লে তেওঁক অপৰাধ সংঘটিত কৰাৰ হৈ শাস্তি বিহা উচিত নহয়।\nআমি ছেছ'ন আদালতত এখনি লিখিত বিবৃত্তি দাখিল কৰিছোঁ। তাতে আমাৰ উদ্দেশ্যসমূহৰ বৰ্ণনা আছে। কিন্তু বিচাৰপতিগৰাকীয়ে সেইখন কলমৰ এডালমাত্ৰ আঁচৰ সহায়তে অমান্য কৰিলে এইবুলি যে, “সাধাৰণতে অপৰাধটো কিয় বা কেনেকৈ সংঘটিত কৰা হ'ল, বিচাৰ প্ৰক্ৰিয়াত ইয়াৰ কোনো প্ৰভাৱ নপৰে। এই দেশত অপৰাধৰ উদ্দেশ্যৰ ভাষ্য খুব কমেইহে গ্ৰহণ কৰা হয়।”\nমহামহিম ,আমি সুখী হ'লোহেঁতেন যদিহে বিচাৰপতিগৰাকীয়ে আমাৰ কৰ্ম অথবা লিখিত বিবৃত্তিখনৰ মনস্তাত্বিক ভাগটোত গুৰুত্ব দি পৰিণামত উপনীত হ'লহেঁতেন। কিন্তু তেওঁ এই দুটাৰ ভিতৰত কোনোটোৱেই নকৰিলে। কথাটো হ'ল যে আমি নিক্ষেপ কৰা বোমা দুটিয়ে এছেম্বলীৰ কোনো মানুহৰ হানি-বিঘিনি অথবা আৰ্থিক ক্ষতি কৰা নাই। সেয়েহে তাৰ বিপৰীতে আমাক প্ৰদান কৰা শাস্তি গুৰুতৰেই নহয়, প্ৰতিশোধমূলক যেনো বোধ হয়। কিন্তু তেওঁ আমাৰ উদ্দেশ্যটি বিবেচনা কৰাৰ দৰকাৰ আছিল। উদ্দেশ্য বিচাৰ নকৰাকৈ কোনেও কেতিয়াও ন্যায় সাধন কৰিব নোৱাৰে। যদিহে উদ্দেশ্য আওকাণ কৰা হয়, বিয়াগোম সেনাধ্যক্ষসকলক তেওঁলোকৰ বাক্যৰ বাবে সাধাৰণ হত্যাকাৰীৰ শাৰীত বহুৱাব লাগিব, ৰাজহ বিষয়াসকলক চোৰ-ডকাইত যেন বোধ হ'ব। আনহে নালাগে, ন্যায়াধীশসকলো হত্যাৰ দোষত অপৰাধী হ'ব। যদিহে "উদ্দেশ্য" আওকাণ কৰা হয়, স্বয়ং চৰকাৰেও নাগৰিক আৰু বিষয়া-কৰ্মচাৰীৰ পৰা কোনো ত্যাগ দাবী কৰিবই নোৱাৰিব। "উদ্দেশ্য"ক আওকাণ কৰিলে প্ৰত্যেকজন ধৰ্মপ্ৰচাৰকেই ফাঁকিদাসত পৰিণত হ'ব। প্ৰত্যেক পয়গম্বৰ কোটি কোটি সহজ-সৰল ৰাইজক পথভ্ৰষ্ট কৰাৰ অপৰাধত দোষী হ'ব।\nযদিহে আমি উদ্দেশ্য বিচাৰ নকৰোঁ, যীশুখ্ৰীষ্টকো আমি বিক্ষুব্ধকৰোঁতা,শান্তিভংগকাৰী আৰু বিদ্ৰোহ প্ৰচাৰ কৰা এজন লোক বুলিয়েই বিবেচনা কৰিব লাগিব লগতে তেওঁ আইনৰ দৃষ্টিত "বিপদজনক ব্যক্তি" বুলি আখ্যা পাব। কিন্তু তেওঁক আমি পূজো। তেওঁ আমাৰ হৃদয়ৰ সমস্ত সন্মান দাবী কৰে আৰু তেওঁৰ ছবিয়ে আমাৰ মাজত আধ্যাত্মিকতাৰ জোঁৱাৰ আনে। কিয়? কাৰণ তেওঁৰ কৰ্মৰ আঁৰৰ উচ্চ আদৰ্শ। সেই সময়ৰ শাসকসকলে সেই উচ্চ আদৰ্শ দেখা নাপাইছিল, তেওঁলোকে কেৱল বাহ্যিক কৰ্মকাণ্ডতহে চকু দিছিল।\nতেতিয়াৰ পৰা এতিয়ালৈকে ঊনৈশটি শতিকা উকলি গৈছে। আমি এই সময়ছোৱাত অলপো উন্নত নহ'লো নেকি? আমি তেন্তে একেবোৰ ভুলৰ পুনৰাবৃত্তি কৰিম নেকি? যদি সেয়াই হয় তেন্তে আমি মানি ল'ব লাগিব যে মানৱ সভ্যতাৰ বাবে অতবোৰ ত্যাগ আৰু মহান শ্বহীদসকলৰ জীৱনদান সকলো অথলে গ'ল আৰু এইটোও প্ৰমাণ হৈ যাব যে আমি এতিয়াও একে ঠাইতে আছো, তেন্তে আমি বিশটা শতিকা পিছুৱাই আছো।\nআনকি আইনৰ দৃষ্টিৰ পৰাও লক্ষ্য কৰো, উদ্দেশ্যৰ প্ৰশ্নটিৰ বিশেষ গুৰুত্ব আছে। উদাহৰণস্বৰূপে আমি জেনেৰেল ডায়াৰৰ কথা ক'ব পাৰোঁ। তেওঁক শ-শ জন নিৰীহ নিৰস্ত্ৰ লোকৰ ওপৰত গুলীবৰ্ষণ আৰু হত্যাৰ বাবে দোষীসাব্যস্ত কৰিব পৰা যায়। কিন্তু মিলিটাৰী আদালতে তেওঁক গুলিয়াই মৰাৰ শাস্তি নিবিহিলে। বৰং লাখ টকাৰে পুৰস্কৃতহে কৰিলে। আন এটা উদাহৰণ দিয়া যাওঁক, শ্ৰী খৰগ বাহাদুৰ সিং, এজন গোৰ্খা জোৱানে কলকাতাত এজন মাৰৱাৰীক হত্যা কৰিলে। উদ্দেশ্য আওকাণ কৰাহ'লে তেওঁৰ ফাঁচী হোৱাটো নিশ্চিত আছিল। কিন্তু তেওঁক মাত্ৰ কেইবছৰমানৰ বাবেহে কাৰাবাস দিয়া হ'ল। আনকি কাৰাবাসৰ দিন সম্পূৰ্ণ হোৱাৰ আগতেই তেওঁক মুক্তি দিয়া হ'ল। আইনত কিবা সুৰুঙা ৰৈ গৈছিল নেকি যে তেওঁ গুৰু শাস্তিৰ পৰা নিজকে বচাবলৈ সক্ষম হ'ল? বা তেওঁৰ বিৰূদ্ধে অপৰাধ প্ৰমাণ নহ'ল নেকি? আমাৰ দৰেই, তেওঁ নিজৰ কৃতকৰ্মৰ সম্পূৰ্ণ দায়িত্ব স্বীকাৰ কৰিছিল, কিন্তু তেওঁক মৃত্যুৰ পৰা ৰেহাই দিয়া হ'ল।\nতেওঁ আজি মুকলি আকাশৰ তলত। হে মহামহিম, অপৰাধ সুপৰিকল্পিত হোৱাৰ পাছতো তেওঁক কিয় শাস্তি বিহা নহ'ল?উদ্দেশ্য বাদ দি চাবলৈ গ'লে, তেওঁৰ অপৰাধ আমাতকৈ গুৰুতৰ আছিল। অথচ লঘু শাস্তি প্ৰদান কৰা হ'ল কিয়নো তেওঁৰ উদ্দেশ্য সৎ আছিল। তেওঁ সমাজক কিশোৰী-যুৱতীৰ তেজ শুহি খোৱা এটা জঘন্য লম্পটৰ পৰা মুক্তি দিছিল। তেখেতক আইনৰ ধাৰাৰ নামটোহে মাত্ৰ কৰি সেইমতে শাস্তিৰ বিধান দিয়া হ'ল।\nএই নিয়মটো (যে উদ্দেশ্যক বিবেচনাৰ আওঁতালৈ অনা নহয়) হাস্যকৰ। ই আইনৰ প্ৰাথমিক নিয়মৰ বিৰোধিতা কৰে যে যাৰ মতে,"মানুহৰ বাবেহে আইন,আইনৰ বাবে মানুহ নহয়।" যদি সেইয়াই হয়, আমাৰ ক্ষেত্ৰত তেনে হোৱা নাই কিয়? এইকথা সম্পূৰ্ণ পৰিস্কাৰ যে খৰগ সিঙৰ শাস্তি ঘোষণাৰ সময়ত তেওঁৰ কৃতকৰ্মৰ আঁৰৰ উদ্দেশ্যত মন নিদিয়া হ'লে এজন হত্যাকাৰী হোৱাৰ সুবাদত তেওঁ জল্লাদৰ হাতৰ পৰা সাৰিব নোৱাৰিলেহেঁতেন। আমাক আইনৰ সুবিধাৰ পৰা কিয় আঁতৰত ৰখা হৈছে,আমাৰ অপৰাধ চৰকাৰৰ বিৰূদ্ধে বাবে নে ইয়াৰ ৰাজনৈতিক গুৰুত্ব আছে বাবে?\nপ্ৰভু ইশ্বৰ,এনে পৰিস্থিতিত আমাক দৃঢ়ভাৱে ঘোষণা কৰিবলৈ অনুমতি দিয়ক যে এনে স্বাৰ্থপৰ ধৰণ-কৰণত আশ্ৰয় লৈ থকা এখন চৰকাৰ বাচি থকাৰ কোনো অধিকাৰ নাই। আৰু যদি থাকেও, কম সময়ৰ বাবেহে, তাকো হাজাৰ হাজাৰজনৰ তেজৰ চেকা গাত লৈ। আইনে যদি উদ্দেশ্য বিচাৰ নকৰে,ন্যায় সম্ভৱ নহয়,শান্তিও সম্ভৱ নহয়।\nময়দাৰে স'তে আৰ্চেনিক(এবিধ বিহ) মিহলোৱাটো দোষনীয় নহয়, যদিহে সেই মিশ্ৰণ নিগনি মাৰিবলৈ ব্যৱহাৰ কৰা হয়। কিন্তু যদিহে মানুহ মাৰিবলৈ ব্যৱহাৰ কৰা হয়, তেন্তে ইয়াক হত্যা বোলা হ'ব।\nআইনৰ যি নিয়মে অপৰাধৰ কাৰণ বিবেচনা নকৰে, আৰু যিসমূহ ন্যায়ৰ পৰিপন্থী, সেইসমূহ আঁতৰাই পেলোৱা উচিত। এইসমূহৰ বাবে বহু বিদগ্ধ বুদ্ধিজীৱিয়ে বিদ্ৰোহৰ বাট বাচি ল'বলগাত পৰে।\nআমাৰ বিষয়টো সম্বন্ধীয় তথ্যসমূহ তেনেই সৰল। ৮ এপ্ৰিল, ১৯২৯ ত আমি বিধানসভাত দুটা বোমা নিক্ষেপ কৰিছিলো। বিস্ফোৰণৰ ফলস্বৰূপে মাত্ৰ কেইজনমান লোক সাধাৰণভাৱে আঘাতপ্ৰাপ্ত হৈছিল। নিমিষতে সভাগৃহত হট্টগোলৰ সৃষ্টি হৈছিল। উপস্থিত শ শ দৰ্শনাৰ্থী আৰু সদস্য দৌৰি পলাইছিল। সেই সময়চোৱাত কেৱল মোৰ বন্ধু বি.কে.দত্ত আৰু মই দৰ্শকৰ বাবে থকা গেলেৰীৰ আসনত আছিলো আৰু আত্মসমৰ্পণ কৰিলোঁ। আমি হত্যাৰ অপচেষ্টাৰ দোষত আজীৱন কাৰাদণ্ডৰে দণ্ডিত হ'লো। ওপৰত উল্লেখ কৰামতেই বিস্ফোৰণৰ ফলশ্ৰুতিত চাৰি-পাঁচজন লোক সামান্যভাৱে জখম হৈছে আৰু এখনমাত্ৰ আসন ক্ষতিগ্ৰস্ত হৈছে। কোনো প্ৰতিৰোধ নকৰাকৈ আমি নিজকে সমৰ্পণ কৰিছিলো। ছেছ'ন আদালতৰ বিচাৰপতিয়েও মানি লৈছে যে আমি ইচ্ছা কৰাহ'লেই অতি সহজে পলাই সাৰিব পাৰিলোহেঁতেন, কিন্তু আমাৰ তেনে কোনো উদ্দেশ্য নাছিল। আমি দোষ স্বীকাৰ কৰিলো আৰু আমাৰ স্থিতি স্পষ্ট কৰি বিবৃত্তিও দাখিল কৰিলো। শাস্তিলৈ ভয় নাই, কিন্তু আমাক ভুলকৈ বুজাটো আমি নিবিচাৰোঁ। বিচাৰপতিয়ে বিবৃত্তিৰ পৰা কেইটামান দফা আঁতৰাই দিছে। যি আমাৰ প্ৰকৃত স্থিতিৰ ভুল বাখ্যা আগবঢ়াব।\nআমাৰ বিবৃত্তিখনৰ সঠিক অধ্যয়নে স্পষ্ট কৰিব যে,আমাৰ মতে, দেশে অতি দুৰ্বল সময়ৰ মাজেৰে গতি কৰিছে। আমি অনাগত বিপৰ্য্যয় দেখিব পাৰিছো আৰু ভাবিলো যে সময় থাকোতে উচ্চস্বৰে এটা সকীয়নি দিয়াতো উচিত হ'ব, যেনে সকীয়নি উচিত বুলি গণ্য কৰিলো সেইমতে আগবাঢ়িলো। আমি ভুল হ'ব পাৰোঁ।\nছেছ'ন আদালতৰ বিচাৰপতিৰ চিন্তা আমাৰ লগত নিমিলিব পাৰে, তাৰ অৰ্থ এইটো নহয় যে আমাৰ চিন্তা প্ৰকাশ কৰাত বাধা দিয়া উচিত, আৰু আমাৰ নামত ভুল কথা প্ৰকাশ হ'ব লাগে।\nআমাৰ বিবৃত্তিখনত আমি ব্যৱহাৰ কৰা "বিপ্লৱ দীৰ্ঘজীৱি হওঁক" আৰু "সাম্ৰাজ্যবাদৰ পতন হওঁক"ৰ অৰ্থ বৰ্ণনা কৰিছোঁঁ। যি আমাৰ চিন্তাৰ মূল পৰিকাঠামো। অথচ সেইভাগটো বিবৃত্তিৰ পৰা আঁতৰাই দিয়া হ'ল। সাধাৰণতে বিপ্লৱ শব্দটিৰ ভুল বাখ্যা কৰা হয়। কিন্তু আমি সেয়া নুবুজোঁ। বোমা আৰু বন্দুক-বাৰুদে বিপ্লৱ নানে। বিপ্লৱৰ তৰোৱালখন চিন্তাৰ শিলত ধাৰ দি তীক্ষ্ণ কৰা হয়। আমি ইয়াত জোৰ দিয়া উচিত। বিপ্লৱ বুলিলে আমি পুঁজিবাদী যুদ্ধৰ দুৰ্দশাৰ অন্ত বিচৰাটোকে বুজোঁ। আমাৰ লক্ষ্য উদ্দেশ্যত গুৰুত্ব নিদিয়াকৈ আৰু সেইবোৰত উপনীত হ'বলৈ আমি বাচি লোৱা প্ৰক্ৰিয়া আওকাণ কৰি আমাৰ বিচাৰৰ শুনানি উচ্চাৰণ কৰাটোও উচিত নহ'ব। আমাৰ নামৰ লগত ভুল চিন্তা সাঙোৰাতো অন্যায়ৰে নামান্তৰ হ'ব।\nমানুহৰ বৰ্ধিত অশান্তিলৈ চাই আৰু পীড়াই অধিক ম‍াৰাত্মক ৰূপ লোৱাৰ আগতেই সময় থাকোতেই সঠিকভাৱে এটা সকীয়নী দিয়াটো প্ৰয়োজন হৈ পৰিছিল। যদি আমাৰ সকীয়নীত গুৰুত্ব আৰোপ কৰা নহয়, তেন্তে কোনো মানুহেই ইয়াক বাধা দিয়াটো সম্ভৱ হৈ নাথাকিব। আমি সেই ধুমুহাজাকক সঠিক দিশত বলাত সহায় কৰিবলৈকে খোজ দিছিলো‍ঁঁ। আমি ইতিহাসৰ ঐকান্তিক ছাত্ৰ আছিলোঁঁ। আমি বিশ্বাস কৰোঁ যে সেইসময়ৰ শাসকগোষ্ঠীয়ে সঠিক সময়ত প্ৰতিক্ৰিয়া প্ৰকাশ কৰা হ'লে ৰুছ বিপ্লৱ, ফৰাচী বিপ্লৱ হ'বলৈ নাপালেহেঁতেন। বিশ্বৰ বিভিন্ন শক্তিয়ে ভিন্ন সময়ত চিন্তাৰ ধুমুহা পৰীক্ষা কৰিছে আৰু ৰক্তপাতত উটি গৈছে। বিজুলীৰ প্ৰৱাহৰ ধাৰাক বাধা দিয়াৰ সাধ্য শাসকগোষ্ঠীৰো নাথাকে। আমি কেৱল প্ৰথমটো সকীয়নী দিব খুজিছিলোঁ। আমি কেইজনমান গুৰুত্বপূৰ্ণ ব্যক্তিৰ হত্যাৰ ষড়যন্ত্ৰ কৰিছিলোঁ, কিন্তু আমি বিফল হৈছিলো।\nহে মহামহিম,এয়াই আছিল আমাৰ কৃতকৰ্মৰ আঁৰৰ উদ্দেশ্য। আৰু আমাৰ দ্বাৰা সংঘটিত ঘটনাটো আমি দাখিল কৰা বিবৃত্তিখনেও প্ৰতিপন্ন কৰে। এইখিনিতে আৰু এটা বিষয় বাখ্যা কৰাৰ দৰকাৰ।\nসেয়া হ'ল আমি ব্যৱহাৰ কৰা বোমাকেইটিৰ ক্ষমতা সন্দৰ্ভত। আমাৰ জানো বোমাকেইটাৰ ক্ষমতা সন্দৰ্ভত সম্যক জ্ঞান নাথাকিব! নহ'লে জানো আমি আমাৰ দেশৰ সন্মানীয় নেতা যেনে পণ্ডিত মতিলাল নেহৰু, শ্ৰী কেলকৰ, শ্ৰী জয়াকাৰ, মঃ জিন্নাৰ দৰে মানুহৰ উপস্থিতিত নিক্ষেপ কৰিলোঁহেঁতেন! আমি আমাৰ নেতাসকলৰ জীৱন জানো বিপদত পেলালোঁহেঁতেন! অন্ততঃ আমিটো উন্মাদ নহয়, আৰু যদি সেয়াই হ'লহেঁতেন, আমি নিশ্চয় জেলৰ সলনি কোনোবা মানসিক চিকিৎসালয়ত থাকিলোঁহেঁতেন।\nবোমাদুটিৰ কাৰ্যক্ষমতা সম্পৰ্কে আমি সম্পূৰ্ণ জ্ঞাত আছিলো আৰু সেয়েহে কৰ্মসম্বন্ধে আমি সম্পূৰ্ণ আত্মবিশ্বাসী আছিলোঁঁ। বোমাদুটি লোকেৰে পৰিপূৰ্ণ আসনবোৰক উদ্দেশ্যি পেলোৱাটো অতি সহজ আছিল, অথচ খালী আসনবোৰক উদ্দেশ্যি পেলোৱাটো যথেষ্ট কঠিন আছিল। আমি যদি মানসিক ভাৰসাম্যহীন হলোহেঁতেন, আমি নিশ্চয় ৰাইজে দখল কৰা আসনবোৰক উদ্দেশ্য কৰি ল'লোহেঁতেন। গতিকে মইটো কওঁ, খালী আসনবোৰ সাৱধানে বাছনি কৰি দেখুওৱা সাহসৰ বাবে আমি পুৰস্কাৰ পোৱাৰহে যোগ্য। এনে পৰিস্থিতিত,।মহামান্য , আমাক ভুল বুজা হৈছে। আমি আপোনাৰ সন্মুখলৈ আমাৰ শাস্তি লাঘৱ কৰিবলৈ অহা নাই। কেৱল স্থিতি পৰিষ্কাৰ কৰিবলৈ আহিছোঁঁ। আমি কেৱল বিচাৰো যাতে আমাৰ লগত ভুল ব্যৱহাৰ কৰা নহয়, আমাৰ নামত যাতে ভুল চিন্তাৰ বাখ্যা কৰা নহয়। শাস্তিৰ প্ৰশ্নটি আমাৰ বাবে গৌণ।\n(সম্পাদকীয় টোকাঃ ছহিদ ভগত সিঙক লাহোৰ উচ্চ ন্যায়লয়ৰ নিৰ্দেশ অনুসৰি ১৯৩১ চনত ফাঁচীৰ নিৰ্দেশ দিছিল। এই ষ্টেটমেন্টটো ভগত সিঙে তেওঁৰ ট্ৰায়েল চলি থাকোঁতে লাহোৰ উচ্চ ন্যায়লয়ত বিচাৰকৰ সমূখত আত্মপক্ষক সমৰ্থন কৰি প্ৰদান কৰিছিল।)\nUnknown August 17, 2020 at 5:25 AM\nভগৎ সিঙক প্ৰকৃতকৈ আমি চিনি পাবলৈ এতিয়াও বাকী।এইবোৰ চিঠিয়ে নতুনক প্ৰকৃত ভগৎৰ সৈতে চিনাকি কৰিব।\nJyotishmita Saikia August 30, 2020 at 12:52 AM


Cosklot Mf in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Cosklot Mf ar byavahar, ppali, parshwakriya, upkaar, kriya-pratikriya aaru satarkatabani\nCosklot Mf ৰ লাভ আৰু ব্যৱহাৰসমূহ- Cosklot Mf Benefits & Uses in Assamese- Cosklot Mf ar laabh aaru byavaharsamuh\nCosklot Mf ৰ পালি আৰু সেয়া কেনেদৰে ল'ব- Cosklot Mf Dosage & How to Take in Assamese - Cosklot Mf ar paali aaru xeya kenedore lobo\nCosklot Mf ৰ পাৰ্শ্চক্ৰিয়াসমূহ- Cosklot Mf Side Effects in Assamese- Cosklot Mf ar parshwakriyasamuh\nCosklot Mf সংক্ৰান্ত সতৰ্কতাবাণীসমূহ- Cosklot Mf Related Warnings in Assamese- Cosklot Mf xonkranta xatarkatabanisamuh\nঅইন দৰৱৰ সৈতে Cosklot Mfৰ গুৰুতৰ ক্ৰিয়া-প্ৰতিক্ৰিয়া- Severe Interaction of Cosklot Mf with Other Drugs in Assamese- Oinor xoite Cosklot Mf ar gurutor kriya-pratikriya\nCosklot Mf মতভেদসমূহ- Cosklot Mf Contraindications in Assamese- Cosklot Mf nishedhsamuh\nCosklot Mf ৰ বিষয়ে সততে সোধা প্ৰশ্নসমূহ- Frequently asked Questions about Cosklot Mf in Assamese- Cosklot Mf ar bikhoye satate xodha prashnasamuh\nখাদ্য আৰু মদৰ সৈতে Cosklot Mf ক্ৰিয়া-প্ৰতিক্ৰিয়া- Cosklot Mf Interactions with Food and Alcohol in Assamese- khadya aaru modor xoite Cosklot Mf kriya-pratikriya\nCosklot Mf ৰ লাভ আৰু ব্যৱহাৰসমূহ - Cosklot Mf Benefits & Uses in Assamese - Cosklot Mf ar laabh aaru byavaharsamuh\nCosklot Mf তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nCosklot Mf ৰ পালি আৰু সেয়া কেনেদৰে ল'ব - Cosklot Mf Dosage & How to Take in Assamese - Cosklot Mf ar paali aaru xeya kenedore lobo\nCosklot Mf-ৰ উপাদানসমূহ - Cosklot Mf Active Ingredients in Assamese - Cosklot Mf-ar upadaansamuh\nCosklot Mf ৰ পাৰ্শ্চক্ৰিয়াসমূহ - Cosklot Mf Side Effects in Assamese - Cosklot Mf ar parshwakriyasamuh\nগৱেষণাৰ ভিত্তিত, Cosklot Mf ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nCosklot Mf সংক্ৰান্ত সতৰ্কতাবাণীসমূহ - Cosklot Mf Related Warnings in Assamese - Cosklot Mf xonkranta xatarkatabanisamuh\nCosklot Mf-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাসকলে Cosklot Mf লোৱাৰ পূৰ্বে চিকিতসকৰ পৰামৰ্শ লোৱা উচিত। আপুনিও যদি সেয়া নকৰে তেন্তে আপোনাৰ দেহত ইয়াৰ গম্ভীৰ পাৰ্শ্ব-প্ৰতিক্ৰিয়া হব।\nCosklot Mf-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nCosklot Mf প্ৰথমে চিকিতসকৰ পৰামৰ্শ নোলোৱাকৈ গ্ৰহণ কৰা উচিত নহয় কাৰণ ইয়াৰ ফলত স্তন্যপায়ী মহিলাৰ গম্ভীৰ পাৰ্শ্ব-প্ৰতিক্ৰিয়া হব পাৰে।\nবৃক্কত Cosklot Mf কি প্ৰভাৱ দেখা গৈছে?\nCosklot Mfৰ বৃক্ক ৰ ওপৰত মৃদু পাৰ্শ্ব-প্ৰতিক্ৰিয়া আছে।\nযকৃতত Cosklot Mf কি প্ৰভাৱ দেখা গৈছে?\nকলিজা ৰ বাবে Cosklot Mf কেতিয়াবাহে ক্ষতিকাৰক।\nহৃদযন্ত্ৰৰ ক্ষেত্ৰত Cosklot Mf ৰ কি প্ৰভাৱ দেখা গৈছে?\nCosklot Mfৰ পাৰ্শ্ব-প্ৰতিক্ৰিয়াই কেতিয়াবাহে হৃদয় ক প্ৰভাবিত কৰে।\nঅইন দৰৱৰ সৈতে Cosklot Mfৰ গুৰুতৰ ক্ৰিয়া-প্ৰতিক্ৰিয়া - Severe Interaction of Cosklot Mf with Other Drugs in Assamese - Oinor xoite Cosklot Mf ar gurutor kriya-pratikriya\nCosklot Mf তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nCosklot Mf মতভেদসমূহ - Cosklot Mf Contraindications in Assamese - Cosklot Mf nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Cosklot Mf লোৱা অনুচিত যাতে -\nCosklot Mf ৰ বিষয়ে সততে সোধা প্ৰশ্নসমূহ - Frequently asked Questions about Cosklot Mf in Assamese - Cosklot Mf ar bikhoye satate xodha prashnasamuh\nএই Cosklot Mf-এ অভ্য়াস বা নিচাৰ সৃষ্টি কৰে নেকি?\nCosklot Mfৰে অভ্যাস গঠনৰ কোনো কথাৰ প্ৰতিবেদন পোৱা নাই।\nহয়, Cosklot Mf লোৱাৰ পিছত এনে কাৰ্যকলাপ বা কাম কৰা নিৰাপদ যিহেতু ই আপোনাক তন্দ্ৰাচ্ছন্ন নকৰে।\nহয়, কিন্তু Cosklot Mf লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nমানসিক ৰোগৰ চিকিত্সাৰ বাবে Cosklot Mf লৈ কোনো লাভ নাই।\nখাদ্য আৰু মদৰ সৈতে Cosklot Mf ক্ৰিয়া-প্ৰতিক্ৰিয়া - Cosklot Mf Interactions with Food and Alcohol in Assamese - khadya aaru modor xoite Cosklot Mf kriya-pratikriya\nখাদ্য আৰু Cosklot Mfৰ ক্ৰিয়া-প্ৰতিক্ৰিয়া\nখাদ্যৰ সৈতে Cosklot Mf লোৱাটো স্বাভাৱিক।\nমদ আৰু Cosklot Mfৰ মাজৰ প্ৰতিক্ৰিয়া\nCosklot Mfৰ সৈতে মদ্যপান কৰাটোৱে আপোনাৰ দেহত হানিকাৰক প্ৰভাৱ পেলাব পাৰে।\nCosklot Mf ৰ অনুকল্প - Substitutes for Cosklot Mf in Assamese\nআপুনি বা আপোনাৰ পৰিয়ালৰ কোনোবাই Cosklot Mf লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Cosklot Mf ব্যৱহাৰ কৰিছিল নেকি?\nআপুনি কিমান পৰিমাণে Cosklot Mf সেৱন কৰিছিল?\nআপুনি Cosklot Mf ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Cosklot Mf সেৱন কৰে?


হিমালয়ত দেখা পোৱা গৈছে হিমমানৱৰ খোজ! সেনাই প্ৰকাশ কৰিলে ফটো|expedition-team-found-yeti-footprints-indian-army– News18 Assam\nহিমালয়ত দেখা পোৱা গৈছে হিমমানৱৰ খোজ! সেনাই প্ৰকাশ কৰিলে ফটো\nUpdated:April 30, 2019, 4:13 PM IST\nভাৰতীয় সেনাই হিমমানৱৰ উপস্থিতি প্ৰমাণ কৰিছে ফটোৰ জৰিয়তে\nভাৰতীয় সেনাই নিজৰ অফিচিয়েল টুইটাৰত শ্বেয়াৰ কৰিছে কিছুমান ফটো, য’ত দেখা গৈছে বৰফৰ মাজত ডাঙৰ–ডাঙৰ ভৰিৰ খোজ। এই খোজক হিমমানৱ ‘য়েটী’ৰ বুলি ধাৰণা কৰা হৈছে।\nLast Updated: April 30, 2019, 4:13 PM IST\nহিমালয়ৰ বৰফৰে ঢাকি ৰখা শিখৰত হিমমানৱ বাস কৰে বুলি আপুনি নিশ্চয় শুনিছে। এনেকুৱা বহু লোক আছে যিয়ে হিমমানৱ দেখা বুলি দাবীও কৰে। যদিও এই সন্দৰ্ভত কোনোধৰণৰ প্ৰমাণ পোৱা নগ’ল। কিন্তু এইবাৰ ভাৰতীয় সেনাই হিমমানৱৰ উপস্থিতি প্ৰমাণ কৰিছে ফটোৰ জৰিয়তে।\nভাৰতীয় সেনাই নিজৰ অফিচিয়েল টুইটাৰত শ্বেয়াৰ কৰিলে কিছুমান ফটো, য’ত বৰফৰ মাজত য’ত দেখা গৈছে বৰফৰ মাজত প্ৰকাণ্ড–প্ৰকাণ্ড ভৰিৰ খোজ। এই খোজক হিমমানৱ ‘য়েটী’ৰ বুলি ধাৰণা কৰা হৈছে।\nসেনাৰ তৰফৰ পৰা প্ৰকাশ কৰিছে টুইটাৰত, ‘‘প্ৰথম বাৰৰ বাবে ভাৰতীয় সেনাই পৰ্বতাৰোহণকাৰী দলে ২০১৯ৰ ৯ এপ্ৰিলত মকালু বেছ কেম্পৰ সমীপত ৩২x১৫ ইঞ্চিৰ হিমমানৱ ৰহস্যময় ‘য়েটী’ৰ খোজ দেখা পোৱা গৈছে। ইয়াৰ পূৰ্বে মায়াবী হিমমানৱ কেৱল মকালু–বৰুণ নেচনেল পাৰ্কত দেখা পোৱা গৈছিল।’\n‘য়েটী’ৰ বিষয়ে প্ৰবাদ আছে যে এয়া তুষাৰেৰে আবৃত বিশালকায় মানৱ, যাৰ সমগ্ৰ শৰীৰত চুলি থাকে আৰু মানুহৰ দৰে খোজ কাঢ়িব পাৰে। ‘য়েটী’য়ে হিমালয় বা তিব্বতী অঞ্চলৰ ভিতৰত বাস কৰে বুলিও প্ৰচলিত আছে।\nযদিও বিজ্ঞানীসকলৰ মতে ‘য়েটী’ এটা বিশালকায় জীৱ হয়, দেখিবলৈ সাইলাখ বান্দৰৰ দৰে, কিন্তু মানুহৰ দৰে দুখন ভৰিৰে খোজ কাঢ়িব পাৰে।